
कक्तब्य्‌ 


प्रस्तुत संग्रह मानवतरंगिणी की द्वितीय तरंग दै। धारा: 
वाहिक रूप से ऐतिहासिक और सांस्कृतिक विकास का ही इसमें 
भी ध्यान रखा गया है। महाभारत आदि ग्रंथों के आंघार की 
कहानियों के संग्रह अलग प्रस्तुत किए जाएँगे। उनके बीच में 
आ जाने से ऐतिहासिक हऋंखला टूट जाएगी। प्रस्तुत संग्रह का 
समय-प्रसार सातवीं शती ई० पू० से तीसरी शती ई० पू० तक है। 

प्रोफ़ेसर पं० विश्वनाथप्रसाद मिश्र, एम० ए०, साहिद्यरत्न ने 
इसके प्रूफ आदि देखे हैं । मैं उनका ऋणी हूँ। प्रकाशकों ने जो 
तत्परता दिखा कर मेरा उत्साह-वर्धन किया है. उसके लिए मैं 
उनका भर ऋणी हूँ। रैपर के ऊपर का चित्र ( विलासी ) नामक 
कहानी से संबंध रखता है. । यह दूसरी शती ई० पू० में मिट्टी के 
ठीकरे पर उत्कीर्ण उदयन द्वारा वासवदत्ताहरण कथा का फोटो 
प्रिंट है। फोटो भारत-कला-भवन के अध्यक्ष श्री राय कृष्णदास 
जी के सौजन्य से प्राप्त हुआ । मैं उनका आभारी हूँ। 


काशी विश्वविधालय, 


49०55 | भगवत शरण उपाध्याय 

[ विचारों का संघर्ष सनातन, सा्वदेशिक है। भारतीय 
संस्कृति की यह शिलामित्ति है। सत्य को खोज में संघर्ष हुए 
हैं--कुछ ने विरोध खोजा, कुछ ने सामंजस्य । सत्य की सारता 
ओर असारता किसकी जानी है ? पर प्रयास-प्रयन्न सबने किए 
हैं--ईश्वरवादी ऋषि ने भी, प्रकृतिवादी लोकायत ने भी। यहद्द 
विचारों का इन्द्र, संघर्ष, अतीत में चला है, वर्तमान में चल 
रहा है, ओर भविष्य में चलेगा। वाम-मार्ग का इतिहास उतना ही 
प्राचीन है जितना दक्षिण अथवा श्रुति-माग का। दक्षिण अथवा 
श्रुति-्मांग ने अपनी संज्ञा वाम-मार्ग की अनबन से प्राप्त की। 
इस कहानी में इसी विचार-संघर्ष की कथा है। इसका समय 
उपनिषत्‌-छाल के अन्त और प्राग्वोद्द-काल के प्रारम्भ का 
सन्धि-काल दै। ] 

योग-होम के उपरान्त ऋषि ने वेद-पाठन किया । कुलपति के 
समक्ष कितने ही त्रह्मचारी त्रद्माचरण के निमित्त समित्पाणि 
होकर आए ओर विदग्ध हुए, कितने ही उपनीत शिष्यों ने 
विद्यावधि के पश्चात्‌ आज समावतेन प्राप्त किया--संसार में 
लोटे। कुछ को जगत्‌ के कल्याण।थ ऋषि ने पर्यटन और उपदेश 
के निमित्त दीक्षित कर भेजा, कुछ को तीनों आश्रमों के हित- 
साधक गाहेस्थ्य का उपदेश किया। ब्ह्मचारी 'सत्यं बद, धर्म 
चर की दीक्षा ले संश्षार-क्षेत्र में उतरे । नए आए, पुराने गए। 
गुरुकुल की परंपरा में भेद न पड़ा । 

> | हा > 

अपराह में गुरुकुल का उपाध्याय लौटा--उद्धान्त, उद्विन्न। 

ऋषि ने पूछा--उद्देग कैसा, उपाध्याय ? 

उपाध्याय कान्तिदीन हो गया था, उसकी मुखश्री अप्रतिभ 


हो गई थी। 


४ संघर्ष 


बोला--उद्ेग कैसा ? मार्तड चमका, उसने मुझे: कुलस 
द्या। 

“मातंड-लोकायत १” ऋषि ने पूछा । उसकी भौंहों में बल 
पड़ गए। 

“हाँ, मातंड-लोकायत, जिसकी शब्द-शक्ति जागतिं में 
अन्तर को आन्दोलित करती है, श्रद्धा-विश्वास के आधार को 
हिला देती है और सुपुप्ति में प्रेत की छाया की भाँति अनुसरण 
करती है ।” उपाध्याय ने उत्तर दिया । 

उसका मस्तक अब भी भुका था। लोकायत ने नगर के 
प्रांगण में जनसमूह के समक्ष उपाध्याय के तक और ज्ञान को 
भकमभोर दिया था। देवता की कितनी ही मनौतियाँ भी उसकी 
रक्षा न कर सकी थीं। और वह लौटा था ऋषि के समोप-- 
कातर, क्रुद्ध, संतप्त । 

«“श्रान्ति निमृलक है, उपाध्याय, चित्त स्थिर करो ।” ऋषि 
बोला- संयत ऋषि, उठती शंकाओं का सबल निरोध करता । 

“आ्रान्ति नि्मंलक नहीं है, महर्षि। आप द्रष्टा हैं--'साज्षा- 
त्कूवधमोण:” ऋषियों में आपकी गणना है। ब्रह्म और सत्य 
आपको स्पष्ट उपलब्ध हैं, परन्तु मैं हूँ मानव, उपाध्याय-- 
पार्थिव पिह-कामना से समुद्धूत शंकाजजेर क्षुद्र प्राणी। शंकाएँ 
ब्रह्मचारियों के निश्कल प्रश्नों से प्रादुभूत होती हैँ. और मातंड- 
लोकायत की प्रखर प्रमाण-किरणों से उद्घासित हो मूर्तिमती हो 
उठती हैँ । भला चित्त स्थिर केसे करूँ ?”? 


संघर्ष थ 


«बस बही, वही--अ्रह्मचारियों के प्रश्नों से प्रसूत शंकाएँ 
दुबल हृदय की उवेरा भूमि में पनपती हैं। हृदय में शक्ति लाओ।” 
ऋषि ने जैसे उसे पकड़ा । 

“और जब शंकाएँ ज्ह्मचारियों की अनुपस्थिति में अकारण 
उम्रड़-घुमड़ उठती हँ--तब १” सत्यार्थी उपाध्याय गहरे जल में 
स्थल को छूता हुआ-सा, थाद्द लेता हुआ-सा बोला | 

प्रश्न ऋषि का अनजाना न था। वह उसका नित्य का अतिथि 
था। नित्य वह जिस प्रकार अपनी शंका का समाधान करता था, 
उपाध्याय के प्रति भी बोला । 

“तुम ज्ञान की परिधि से बाहर हो, उपाध्याय । अज्ञान के 
राज्य में मोहान्धकार का विस्तार होता है और उसकी श्याम- 
रजनी में शंकाओं का प्रजनन । दुर्बल मानव जब नत-मस्तक हो 
शंकाओं के प्रबल प्रभंजन से आक्रान्त हो व्यथित हो उठता हे 
तब ये ही शंकाएँ उसके विनाश के बीज बोती हैं. और उस 
अभागे संशयात्मा का निधन हो जाता है । उपाध्याय, सावधान 
हो, कालरात्रि का उद्र बढ़ा है--उसके द्वारा कबलित न हो ।”? 

“महर्षि, काव्य का जाल प्राचीन है, अति प्राचीन | इसका 
वितन्वन प्राथमिक दशकों द्वारा ही प्रारम्भ हुआ था ।” उपाध्याय 
ने दबे स्वर में कहा । 

उसके शब्द उसके हृदय में ही क्रानित का वातावरण उपस्थित 
कर रहे थे। फिर भो रह रद कर उसे बोध हो रहा था कि मैं 
भयोदा के प्रति कुछ उच्छूंखल हो रहा हूँ । 


कट ५6 
हा सधघष 


धीरे धीरे उपाध्याय के चतुर्दिक ब्रह्मचारियों की संख्या 
बढ़ती जा रही थी। माचंड-लोकायत के समक्ष नगर में उन्होंने 
अपने उपाध्याय की पराजय स्वयं देखी थी । अब वे उत्कंठित हो 
कुलपति की ओर देखने लगे | 

कुलपति बोला--“उपाध्याय, चित्त को स्थिर कर वेद-अह्म 
की उपासना में लगाओ | ईश्वर अपने उपासकों की रक्षा करेगा ! 
समाधि में बाह्य चेतना को अन्तमुंखी कर स्थितप्रक्ञ हो । कल्याण 
होगा ।” ऋषि के शब्द शक्तिरहित थे, उसका हृदय आकुल था, 
असंयत । 

चह पर्णकुटो में लौट गया | 

उपाध्याय भी गुनता हुआ लौटा-सारा शब्दाडम्बर है, 
वाग्जाल, अनृत ! 

आज मार्तड और ऋषि का वादविवाद है। उनके विचारों 
की सत्यता का निर्णय तक से जनता के सामने होगा। ऋषि के 
ब्रह्मचारियों ने कुलपति की ओर से उनके अनजाने लोकायत को 
चुनौती दे दी थी। कुलपति, गुरु और उपाध्याय को देवतुल्य 
माननेवाले शिष्यों को यह कैसे सह्य हों सकता था कि लोकायत 
खुले नगर-्रांगण में उनके आचाये को अप्रतिभ कर दे । 

कई दिनों से इस दिन की प्रतीक्षा हो रही थी। सारा नगर, 
समस्त प्रदेश इस शाख्तार्थ के निमित्त उत्सुक था। कई दिलों पूरब 
ही नगर में वाहर के जनपदों से आ आकर लोग भर रहे थे । 
सभी शिष्य और आचाये, ऋत्विज और श्रोत्रिय, त्रह्मचारी और 


संघर्ष ७ 


गृहस्थ, वानप्रस्थ और संन्‍्यासी । आरयों की सारी विचारधाराएँ 
मत-मतान्‍्तर आज नगर में आ पहुँचे थे, भर गए थे। पुरुष- 
नारी, युवा-वृद्ध कुतृहलपूवेक आज की चर्चा के लिए लौ लगाए 
हुए थे। गुरुकुलों में कितनी बार सम्भावित शास्मार्थ के विषय 
पर उसंगभरी विवेचना हो चुकी थी। कितने ही शिष्य, कितने 
ही आचाये, ऋषि और मातंड के वाद-विवाद का क्रम निश्चय 
कर उस पर अपने निणेय दे चुके थे। 

नगर के समीपस्थ तपोवन में भी कुछ कम संघष न था। 
आचार्य तो किसी प्रकार संयत हो अपने भीतर उठनेवाले भावों 
का संयमन करते, परन्तु त्रह्मचारियों को वाग्धारा, सरिता में 
स्नान करते समय, खेल और विश्राम के समय, अध्ययन-अधि- 
शीलन के समय लताओों के कुंजों में, गुल्मों के भुरम॒टों में 
स्वत्र बहा करती । 

उपाध्याय के आचरण में यकायक गम्भीरता आ गई थी । 
उम्तकी चुप्पी में प्रभंजन का वेग निहित था। सत्य की उपलब्धि 
की सम्भावना से उसके भीतर एक प्रकार की गुदगुदी-सी 
उठती और वह रह रहकर मुसकुरा उठता। परन्तु उसकी मुस- 
कुराहट में कभी कभी दबी वेदना का अनुभव होता और सहसा 
उसकी मुसकान उसी दबी वेदना की कसक में घुट जाती | सत्य 
की उपलब्धि के साथ ही जो एक छिपे भय का जब तब 
आभास होता वह सवेथा कल्पना ही नहीं था। वह सोचता -- 
यदि मार्तड का तके सत्य है तो इस आर्य-परम्परा का क्या होगा १ 


< संघर्ष 


ऋग्वेद के मन्त्रद्रष्टा, तरह्मण-आरण्यकों के उपदेशक,उपनिषदों के 
आ।रुणि और याज्ञवल्क्य क्या अनृत के उपासक थे ? फिर 
चह कहता--सत्य की श्रतिष्ठा होनी उचित है, वह ऋषियों के पक्ष 
में.हो अथया विपक्ष में। परन्तु वैदिक साहित्य का प्रखार कल्पना- 
मात्र, अतीत के मद्गापुरुषों की विदग्धता काल का प्रहसनमात्र 
है, यह विचारते उसे कष्ट हुआ। वह जानता था ऋषि के पास 
उसकी शंका का समाधान नहीं है, यदि मार्तड के पास हुआ तो 
ऋषि की अवमानना होगी और ऋषि के साथ ही सारे आयये- 
साहित्य की । 

“पर हो, उससे मुझे क्या ? मेरे अच्छा-बुरा लगने से तो 
वस्तुओं की नित्यता और सत्य की सारता वा निस्सारता में किसी 
प्रकार का अन्तर पड़ नहीं सकता । फिर जिस सत्य की घोषणा 
करते हुए-से त्रह्म-ज्ञान के साहित्यरूप ये स्तम्भ यदि अस्थिर 
आधार पर खड़े सिद्ध हुए तो असत्य को अपनाने के लिए ही 
मेरी अभिलाषा क्यों हो १” उपाध्याय ने धीरे धीरे अपने आपसे 
कहा | उसकी चेष्टा विविध प्रकार की भावनाओं से, उनके घात- 
प्रतिघात से इस प्रकार विक्ृत होती रहती । 

उपाध्याय धीरे-धीरे उत्सुक, अन्यमनस्क, आकुल हो सभा- 
भूमि की ओर चल पड़ा, अकेला, मुग्ध। उसके अन्तेबासी और 
आश्रम के दूसरे त्रह्मचारी बहुत पूर्व ही चल पड़े थे । 

नगर के अन्य नागरिक भी वेग से सभाष्थल की ओर बढ़े 
जा रहे थे। कुछ के लिए तो यह आयोजन एक कुतूहलमात्र था; 
कुछ में सत्य की खोज की लगन थी, कुछ प्राचीन परम्परा की 
रक्ता के अर्थ मरे जाते थे । अधिकांश इस आशा से ढौढ़े जा रहे 
भे कि आज लोकायत की दृप्त 'प्रतिज्ञा' निस्सार सिद्ध होगी और 
वैदिक सूर्य की प्रखर किरणों से अज्ञानान्धकार छोँट जाएगा। 
बेदों की गरिमा लोग नए सिरे से सममेंगे और वाममार्ग विध्वस्त 
होगा । 

नगर में होम-याग आज कुछ शिथिल पड़ गए। कुछ ने उन्हें 
छोड़ते हुए कह्दा-आज जव इनकी सत्ता का पुनरुत्थापन होगा 
कल इनको और अधिक लौ से अपनाएँगे । 

>८ ८ शरण ८ 

तपोवन में उपाध्याय ने होम अनिश्चित सन से किया था। 
आचार्यों के साथ ऋषि जब अशान्ति का अन्तस्तांडव दवाए 
होमकुंड के समीप बैठा, उसके मुख पर उद्देग के चिह्न स्पष्ट 
भलक रहे थे । भीतर उठती भावनाओं की दौड़ मानों बाहर की 
आकार-चेष्टाओं पर अपनी छाया डाल रही थी। मन को साधे 
ऋषि ने इन्द्र से शक्ति और अग्नि से ज्ञान-प्रतिभा की भिक्षा माँगी । 
उधर मारतंढ इन्द्रावरुण, त्रिधा अग्नि आदि पर ही आघात करने 
पर उतारू था। इतर आचाये ऋषि के स्वर में स्वर मिला रहे 
थे--# अयन्त इध्म आत्मा जातवेदसे नेध्यस्व वड्धेस्य चेड वधेय । 
धास्मान्‌ प्रजया पशुभिनेहावचंसेनानाध्येन समेधय स्वाहय--परन्तु 

उनका ध्यान जातवेदस्‌ से हटकर मातंड की ओर लगा था, 
तपोवन से दूर नगर-प्रांगण में । 

नगर के त्राह्मण-गृहस्थों की वास-भूमि में सबसे अधिक 
व्यग्नता थी। ब्रह्म और वेदों का निरादर करना उनकी संस्कृति 
पर आघात करना था। ब्राह्मण, सत्य ही बड़े व्यग्न हो उठे थे । 
बड़ी बड़ी संख्याओं में उनके दल के दल सभास्थल की ओर चले 
जा रहे थे। केवल हँसोड़ क्षुरत्र अपनी धुन में मन्न था। 

चुरप्र का प्रकत नाम तो अगस्त्य था परन्तु उसके व्यंग्य बाणों 
की विशेषता से उसका नाम क्षुरत्र पड़ गया था। ऋत्रिमता का तो 
वह शत्रु था, समाज के अदृरदर्शी नेताओं का बेरी। उदारता 
उसमें ऐसी थी कि विपरीत से विपरीत बात में भी यदि साथ- 
कता होती तो बह उसे कट अपना लेता । कुरीतियों का वह बड़े 

- पौरुष से विरोध करता। उसमें क्षमता थी ओर उसी बल पर 

वह समाज के शक्तिशाली नेताओं तक को अनोचित्य पर लल- 
कारता, चुनौती देता | परन्तु उसके विरोध में हास्य था, आघात 
में प्रहसन | वह अद्वितीय कुशाग्रवुद्धि था | उसकी चोट में व्यंग्य 
की प्रचुरता रहती परन्तु उसके द्वोंठों पर मुसकान खेला करती. 
जिससे उसका मुख सदा प्रफुल्ल बना रहता । 

क्षुरप्र ने समवयस्क यज्ञसेन को गोवत्स से बलपूबेक प्रथक 
करते हुए कहा--यज्ञसेन, कुछ उसका भी भाग होता है, रहने दे । 

यज्ञसेन मल्ला उठा । गोवत्म छूटकर माँ के थन से फिर जा 

लगा था! यह्लसेन चुरप्र को कटकारकर गोवत्स के पीछे दौड़ा । 
गोवत्स भागा । जब तक उसके पीछे भागता यज्ञसेन माधवी- 
निकुंज की आड़ में हुआ क्षुरत्र ने दूसरी गाय का वत्स निर्गल 
कर दिया। वह भी माँ के स्तनों से आ लगा। 

च्षुरप्र चिल्ला उठा--यज्ञसेन, यज्लसेन, विडाल ने दूध में मुँह 
लगा दिया। दौड़ो, दोड़ो । 

“विडाल' दूसरी गाय का बछ्ड़ा था जिसे क्षुरत्त ने छोड़दिया 
था। यश्षसेन ने प्यार से बछड़े का नाम 'विडाल'रखा था। यज्ञसेन 
ने समझा कि बिल्ले ने दूध के मटके में मुँह डाल दिया । हाथ में 
आया बछड़ा छूट गया और वह उतावली में पीछे दोड़ा | परन्तु 
मटके के समीप माजौर को न देख उसे हाथ आए वत्स के छूटने 
का स्मरण आया और उसने सकोप क्षुर॒प्र की ओर देखा । 

क्षुरप्र ने गाय की ओर संकेत कर कद्दा--वुद्धिभ्रष्ट ब्राह्मण 
यज्ञसेन, अरे उधर देख उधर--ऋष्णा गो की ओर | तेरा प्रिय 
'विडाल' तुमसे भाई का प्रतिशोध ले रहा है । 

यज्ञसेन ने अकचकाकर कृष्णा की ओर देखा और पलक 
मारते वह उसकी ओर दौड़ा । कृष्णा हाल की व्याई थी। यज्ञ- 
सेन को अपनी ओर बढ़ते देख वह उस पर कपटी। यज्ञसेन 
पीछे की ओर भागा पर उसका पाँव गोबर पर पड़ा और वह 
तुरन्त प्रथ्वी चूमने लगा । 


“हाय ! हाय !” करता क्षुरप्र हँसी रोके यज्ञसेन की सहायता 
को बढ़ा । 

क्रोध से तमतमाया यज्ञसेन चिल्ला उठा--रहने दे, रहने दे, 
दुष्ट क्षुरप्र । तू बंचक हे, क्रूरकर्मा। 

यज्ञसेन गोबर से सन गया था। क्रोध के मारे वह और 
फैलकर गोबर पर लेट गया । 

“अरे मेरे प्रिय यज्ञस़ेन, उठ उठ । तुमे विडाल की सौगन्ध, 
कृष्णा की सोगन्ध ।” क्षुरप्र ने यज्ञसेन की भुजा पकड़ ली । 

यज्ञसेन ने भुजा छुड़ाते हुए कहा--चल) हट, तू नारकी । 
बिडाल ओर कृष्णा क्या मेरे सगे-सम्बन्धी हैँ ? 

इसी समय सभास्थल की ओर जाते हुए कितने ही ब्राह्मण 
उच्चस्व॒र से आलाप करते कुछ दूर से निकले । क्षुरप्र-ने उन्हें 
पुकारा । उनका स्वर सुनते ही यज्ञसेन विद्युत्‌ की भाति उठकर 
फिर नीचे भुका जैसे गोबर उठा रहा हो । क्षुरप्र के पेट में हँसते 
हँसते बल पड़ गए थे। उत्तरीय का कोना मुँह में ढूँसे वह हँसी 
रोकने का प्रयत्न कर रहा था। एक हाथ आगे की ओर सतक 
था-कहीं यज्ञसेन गोबर से आक्रमण न कर बैठे । लोगों का स्वर 
सुन यज्ञसेन यकायक उठा ओर पत्रमात्र में घर के भीतर जा 
पहुँचा । 

भीतर ही से चिल्लाकर वह बोला--अरे दानव चुरप्र, तनिक 
चत्स को कपटकर पकड़ ले नहीं सन्ध्या को निराहार ही रह जाना 
पड़ेगा। खीर तो गई ही, सायंतन का होम भी जाता रहेगा । 
च्षुरप्र तुमे वेद की सोगन्ध, ब्रह्म की सोगन्ध ! 

“मातंड के सकाश से लौटने पर तुमे होम-याग की आव- 

श्यकता ही नहीं पड़ेगी, यज्ञसेन, और न मुझे वेद, त्रह्म की सौ- 
गन्ध का भय ही रह जाएगा ।” नेत्रों में जल भरे क्षुर्र ने हँसी 
रोकते हुए कहा । 

«अरे नरपिशाच, जा तू फिर अपने सगोत्र मातंड के समीप । 
मैं वाममार्गियों की छाया भी नहीं छूता । अरे अग्निदास ! अरे 
घोटक !” यज्ञसेन ने क्षुरत्र को धमकाते हुए दासों को पुकारा । 

धमकी ठीक बैठी । यज्ञखेन और दूसरे अनेक सहचर च्षुरप्र 
के आनन्द के साधन थे । उन्हीं पर वह अपनी वाक्पटुता की 
धार पैनी किया करता था। उसके बिना मार्ग कैसे कटता ? 
क्षुरत्र सहम गया। हँसी का स्रोत धीमा पढ़ चला। 

इधर दासों ने गोवत्सों को बाँध लिया था। लोग भी यज्ञ- 
सेन के द्वार की ओर मुड़ चुके थे । 

वह धीरे से बोला--भाई यज्ञसेन, मट वस्न बदल ले, लोग 
आ पहुँचे। बत्सों को दासों ने बाँध लिया । 

“क्या सच ? पर तू मसिथ्यावादी है, वंचक, वेद्‌-निन्द्‌क, 
लोकायतों का नेता'“” यज्लसेन ने आगन्तुकों की पद्ध्वनि सुन 
अपना स्वर धीमा कर लिया। 

च्ुरप्रनने आगन्तुकों से साग्रह कह्ा--आप लोग तनिक ठहरें । 
यज्सेन घेनुसेवा कर रहा था। 

*  बल्ल के अथे यज्ञसेन कक्ष में इधर से उधर, पर्यक के ऊपर- 
नीचे चढ-उतर रहा था। क्षुरत्र की बात सुनकर उसने अघर 
कांटा--“कहीं वह गिरनेवाली बात न कह दे”--उसले शंका की 

कुरप ने कहा-ब्राह्मण गो 

यज्ञसेन ने विचारा-अरे कहीं गोबर की बात न कह दे । 
वह दम साघे भीतर किवाड़ से लगा खड़ा था। ज्षुरप्र के मुख 
से गो“ निकलते न निकलते उसने खाँखकर संकेत किया-- 
मैं सुन रहा हूँ । 

क्षुरप्र हँस पड़ा | 

“ब्राह्मण गो सेवक हे ।”” उसने बात पूरी की । 

यज्ञसेन की जान में जान आई। बख्तनों के लिए फिर दौड़- 
धूप मच गई-कक्ष में चतुर्दिक, प्यक के ऊपर-नीचे । 

आगन्तुओं ने जो क्षुरप्र की मुद्रा देखी तो वे भी हँस पड़े। 
यज्ञसेन फिर किवाड़ से कान लगाकर खड़ा हो गया। लोगों ने 
विचारा क्षुरप्र के हँसने का कुछ अथ है।पूछा-च्षुरप्र, क्या है ? 

यज्ञसेन ने हृदय पर हाथ रखकर फिर खाँसा । क्षुरप्र फिर 
हँस पड़ा | यज्ञसेन ने मुट्टियाँ कस लीं, दाढ़ों को पीस लिया, नेत्र 
मींच लिए। 

चुरप्र ने कह्दा-यज्ञसेन वस्र बदल रहा हे । 

“भूमिका बाँधी इसने”--यज्ञसेन ने कंठ के भीतर ही 
भीतर कह्दा। फिर भुजाएँ ककमोर दीं। दाहिनी भुजा लटकती 
बीणा के तारों में लगी। स्वर हुआ मन-नू-न्‌' । 

“शीघ्रता करो, यज्ञसेन पूर्वाह हो चला, लोग प्रतीक्षा में खड़े 
हैं। यह क्या मूझछेना कर रद्दे हो ? वस्र पहिनो ।” चुरप्र ने स्मरण 
दिलाया। 

. “यज्ञलसेन ! यज्लसेन !” बाहर से कई जनों ने पुकारा | 

कक्त के भीतर फिर दौड़-धूप मची । शीघ्रता में यज्लसेन ने 
जो पर्यक की पट्टी पर दक्षिण पाद रखा, दूसरी पट्टी उठ गई। 
यज्ञसेन धड़ाम से नीचे आ रहा। नीचे से उसने अधोवस्त्र गृह 
के आँगन में सूखता देखा । दौड़कर उसने उसे खींच लिया। 
उत्तरीय भी अधोवस्न में लिपटकर हाथ में आ गया। अब्र 
उत्तरीय के अर्थ हाय हाय मची। इधर देखा, उधर देखा, खूँटी 
पर, गवाक्ष में। दीवार पर लटकती पोटली हड्बड़ी में फाड़ डाली । 

इतने में बाहर से कई कंठों से 'यज्ञसेन ! यज्लसेन !” की 
पुनः चिल्लाहट हुई। पोटली को फेंक जब यज्ञलसेन ने अधोवसत 
उठाया तब उत्तरीय का छोर दिखाई पड़ा । उसने अपना सिर 
पीट लिया | फिर "आया, आया? कहता, वस्र धारण कर वह वेग 
से बाहर आया। दाँत खुले थे, नेत्र भरे कपोलों में अधमिचे । 

हँसते हुए तत्परता से लोग सभास्थल की ओर वढ़े। 

मार्ग में अप्निमित्र हवन-कुंड में खबोहुति डाल रहा था। 
चह भी क्षुरप्र का बालमित्र, सहपाठी था। 

चुख ने कहा--अप्रिमित्र, रख दे खुबा । सभा-स्थल से 
लौटने पर फिर इसकी आवश्यकता न होगी। इसे भी अप्निदेव 
की भेंट कर दे । 

सब हँस पड़े । अग्निमित्र ने कानों पर हाथ रख लिए । 

सुविस्तृत पट .संडप के नीचे जन-समुदाय वेठा था। वितान 
के चारों ओर आम्र-पल्ञवों और कमलों की मालर लटक रही 

थी। महृषिं और वामाचाय के विमान कुछ ऊँचे बने थे। 
उनके पृष्ठ कदल्ी-स्तम्भों और विविध कुसुमों से सुसज्ित थे। 
महर्षि की श्वेत जटाएँ मस्तक पर बँधी थों। सुदीघे, शुभ्र वर्ण 
पर शुक्ल वसन छज रहा था, भुजाओं, वक्त और ललाट पर 
चन्दन चमक रहा था। ज्ञानविदृग्ध गम्भीर मुखमंडल शान्ति- 
पू्वेक कभी इधर कभी उधर रह रह कर फिर जाता था। अनेक 
मस्तक दृष्टि मिलते ही श्रद्धा से कुक कर अभिवादन करते और 
ऋषि का आशीवोद्सूचक कर धीरे धीरे उठता, गिरता | विमान 
पर पीछे आयधर्म के अनेक आचाय और गुरुकुल के उपाध्याय 
बेंठे थे। उनके पोछे शिष्यवर्ग था। विमानों के मध्य तथा 
चतुर्दिक गृहस्थ--नर नारी युवा-बृद्ध--) वानप्रस्थ, संन्‍्यासी 
आसीन थे । 

महि के सम्मुख कुछ ही दूरी पर लोकायत का विमान था 
ज्ञिसपर प्रसन्ननदन वामाचाय विराजमान था। सुन्दर प्रौढ़- 
लोकायत का सौन्दर्य दर्शनीय था । सुपुष्ट तन जहाँ तहाँ चन्दन- 
चर्चित था। नीचे की धोती अंगुछ तक पदों को ढके हुए थी। 
ऊपर स्कन्धदेश पर से होता हुआ उत्तरीय दोनों ओर नीचे भूमि 
तक लटक रहा था । एक स्थूल पुष्पह्ार यज्ञोपबीतवर्जित वक्ष को 
ढक रहा था। उसके कर सामने पड़े पुष्पस्तबकों से खेल रहे 
थे। स्मित मुद्रा दशकों के हृदय में आशा का संचार करती थी । 
उसका आनन्दसूचक मुख आकषण का केन्द्र था। निस्संकोच 
दृष्टि आत्मविश्वास की परिचायिक्रा थी। कभी किंचित संकुचित 

कभी विस्फारित दृष्टि से वह जनता की ओर देखता फिर 
थोड़ा मुखकरा उठता । उसके आनन्दसूचक नेत्र मेधा की प्रख- 
रता से चमक रहे थे | उसकी दया में तिर॒रकार का आभास 
हांता। सुन्दर सुहौल मस्तक पर घने श्याम केश सामने से 
पीछे की ओर फिरे हुए थे जिससे ललाट की चौड़ाई और बढ़ी 
हुई सी दिखाई पढ़ती थी। केशों की कुंचित अवली कानों से 
होती हुई पीछे ग्रीवा पर फेली वायु से खेल रद्दी थी। रह रह 
कर लोकायत दोनों कर केशों पर सामने से पीछे तक फेर देता 
ओर तब कन्दुक-से लटकते स्वर्ण-कुंडल उनके भीतर से निकल 
कपोलों पर चमक उठते । जन-समुदाय की दृष्टि वामाचाये पर 
टिकी थी, परन्तु उसमें अधिकतर उसके विरुद्ध कामना थी। 
लोकायत निश्चिन्त था । 

मध्यस्थ-विमान पर अनेक निणोयक बैठे थे। उनका प्रधान 
वयोबृद्ध यास्‍्क था। 

सध्यस्थ-विमान के समीप बेंठे क्षुरप्र ने यज्षसेन को खोद 
. कर कहा-यज्ञसेन, आज बड़ा संकट है। 

फिर अग्निमित्र की ओर संकेत कर उसने पूछा--क्या अप्नि- 
मित्र का गायत्री-संत्र आज कुलपति का कवच बनेगा ९ 

यश्लसेन ने अग्निमित्र की ओर देखा फिर चुरप्र की ओर 
देख कर मुखकरा दिया। अग्निमित्र के होंठ द्विल रहे थे। उसने 
ज्षुरप्र की ओर अपनी कठोर दृष्टि फेरी । 

फिर पूछा--क्या १ 

क्षुस्त्र ने उत्तर में कुछ गम्भीर हो पूछा-क्या सपादलक्ष हो 
गये ? 

“क्या सपादलक्ष ९” अग्निमित्र ने फिर पूछा, चोर जैसे सेंध 
पर पकड़ गया हो । 

“अरे वही जो बुद्बुद्‌ कर रहे हो।” क्षुरप्र दूखरी ओर मुँह 
फेर कुछ अन्यमनस्क-सा बोला । समीप बैठे लोगों में से कुछ 
मुसकरा पढ़े । 

मुख कुछ विकृत कर अग्निमित्र ने कह्दा-चुप'--और फिर 
बुदुबुदू करने लगा। 

यज्ञसेन और क्षुरप्र हँस पढ़े। 

है ८ >५ हर 

मध्यस्थ ने संकेत किया । लोकायत ने ऋषि के विमान पर 
पुष्प फेंके, ऋषि ने लोकायत पर | 

ऋषि ने स्वर से पढ़ा-असतो मा सद्मय + 

तमसो मा ज्योतिर्गमय, 
मृत्योमी अम्ृतं गमय। 
मध्यस्थ-विमान के समीप से उच्चस्वर हुआ- 
अखतो मा सद्वमय , 
तमसरो मा ज्योति्गंमय , 
मृतद्योमो अमृतं गमय। 

अग्निमित्र ने ऋषि के वाक्य दुहरा दिए। सबने उसकी 

ओर दृष्टि फेरी । कुछ उठते हुए-से उसने तीत्रतर स्वर में पुनः 

पढ़ा-शन्नो देवीरमिष्टये आपो भवन्तु पीतये । शंयोरभि: 
खबन्तु नः । 

यास्क ने कुछ मिमक कर नीचे पाश्वे की ओर देखा । लोका- 
यत ने पहले अग्निमित्र की ओर देखा फिर ऋषि की ओर | 
उसका मुख-कमल कियत्‌ हास्य से खिल उठा । क्षुरप्र ने अग्नि- 
मित्र को बलपूर्वक पकड़ कर बैठा लिया। 

३८ है > 

मध्यस्थ ने गम्भीर हो कहा-'काये प्रारम्भ हो'। फिर ऋषि 
की ओर देखकर वामाचार्य से कह्दा-वय की न्यूनता से वाद 
का आरम्भ आप करेंगे। वैदिक सिद्धान्तों की प्राचीनता के कारण 
उत्तर का अधिकार ऋषि को होगा और 'प्रतिज्ञा' का आपको | 
आप प्रतिज्ञा करें । 

कुछ हँसता-सा लोकायत बोला--मह॒र्षि, बैद्क-सिद्धान्तों 
की प्राचीनता हेस्वाभास है, असिद्ध । फिर भी आपके उस कथन 
पर मेरा कुछ वक्तव्य नहीं | परन्तु “्रतिज्ञा' तो हो चुकी । ऋषि 
ने उसमें सध्यस्थ की अनुमति की आवश्यकता नहीं समभी । 

लोग विस्मित हो उठे । उपाध्याय ने कुलपति की ओर देखा 
और अग्निमित्र का मुख अवाक्‌ हो कुछ खुल गया। निरुक्तकार 
ने कुछ सतके हो पूछा-सो कैसे ९ 

मात्तड अप्रयास बोल्ा-- सन्‍्त्रोच्वारण के समय ही धगमय! 
पद में ऋषि ले 'प्रतिन्ना” की प्रतिष्ठा कर दी। अब केवल प्रश्र-- 
पू्वे-पक्ष-मेरा है । 

जनता की उत्सुकता बढ़ी । नेत्र मध्यस्थ पर जा टिके । ऋषि 
का हृदय घक-धक करने लगा। उपाध्याय ने लोकायत के अद्भुत 
तक की प्रखरता समझी, कुरप्र का हृदय भी उसे सराह उठा ! 
यज्लसेन, अग्निमित्र और अधिकांश जनता ने मात्तेंड का अभि- 
प्राय नहीं समझा । 

सध्यस्थ ने स्वीकार किया--्रतिज्ञा' हो चुकी। प्रार्थना 
सस्वर होने के कारण ऋषि की केवल अपनी नहीं रद्दी | उस्त पर 
सभा का अधिकार हो गया और वह प्रतिपक्ष का लक्ष्य बनी | 
धामय'! में जड़ प्रकृति से भिन्न चेतन, कार्यक्षम, शक्ति का निर्देश 
द्ै--अतः 'प्रतिज्ञा' हो चुकी, परन्तु अनजानो। अब प्रतिपक्ष 
के इच्छानुसार कार्य होगा-यदि उसे स्वीकार हो तो वह रवयं 
अपनी “प्रतिज्ञा! करे अथवा यदि उसे आपत्ति नहो तो ऋषि 
अपनी 'प्रतिज्ञ/ का विस्तार करे | 

यज्ञसेन जन-समुदाय का मत ध्वनित करता“सा क्षुरप्र से 
बोला--साधु, साधु । '्रतिज्ञा' का लाभ ऋषि को मिला । 

क्षुरत्र ने कुढ़ुकर कहा--मू्खे, प्रश्न का अधिकार अनर्थ 
करता है, प्रतिपक्ष का अमन हो जाता है। 

ऋषि ने स्पष्ट 'प्रतिज्ञा' की-ईश्वर विश्व का कर्ता, पोषरू 
और अन्तक है । 'गमय' में उसकी अनन्त शक्ति की परिचयों है । 

प्रतिपक्ष ने आपत्ति की--प्रमाण १- प्रव्यक्ष ? 

“प्रमाण है किन्तु प्रयक्ष नहीं ।” 

“कभी था १” 

“कभी नहीं--'कः वा दद्श! ९? 

“वेद ऋषिक्त हैं अथवा अपौरुषेय, ईश्वरक्त १” 

भध्यस्थ बोला--प्रतिज्ञा अभो प्रतिष्ठित नहीं हुई--ईश्वरत्व 
अभी विवादमप्रस्त है, पूर्वपत्त की आपत्ति हे । 

मात्तंड बोला--'ईश्वरक्ृत” शब्द स्रापत्ति स्वीकार करता 
हूँ। उत्तरपक्ष वक्तव्य करे । 

ऋषि वोला--वेद अनादि हैं, अपोरुषेय, ईश्वरक्ृत | द्रष्टा 
केवल 'साक्षात्कृतथमोणः ऋषि हैं। वे केवल उस ज्ञान-शुंखला 
- का दशन करते हैं । 

“जब वेद अनादि हैं तब उनका कारण कैसा ९” 

ऋषि कुछ स्तम्भित हो गया, अम्निमित्र व्यथित । उपाध्याय 
मिमका, चुरप्र कुछ व्यप्र हो उठा । 

लोकायत ने सँभाला--प्रश्न सापत्ति छोड़ दिया । अब ईश्वर 
में प्रयक्ष प्रमाण १ 

“इश्बर में प्रत्यक्ष प्रमाण नहीं। प्रत्यक्ष प्रमाण सर्वथा सत्य 
भी नहीं-पुत्र पिता को देखता है, कदाचित्‌ पितामह को भी, 
परन्तु प्रपोत्र प्रपितामह को प्रायः नहीं देखता और प्रपितामह से 
पून तो निस्सन्देह नहीं। फिर क्या प्रपितामह आदि की स्थिति 
संदिग्ध है ९? 

/परन्तु पुत्र पिता को देखता है, पिता अपने पिता को और 
उप्चका पिता अपने पिता को। इस प्रकार यह झंखला टूटती 
नहीं । यह सापेक्ष प्रत्यक्ष है।” 

मध्यस्थ ने पुकारा-विषयान्तर ! ऋषि ईश्वर के अस्तित्व 
में प्रमाण दे । 

ऋषि लोला--प्रत्यज्ष आकार का दशक है, ईश्वर निरा- 
कार है। मनुष्य की परिमित मेधाशक्ति असीम की कल्पना नहीं 
कर सकती अतः अनुमान प्रमाण ही उसके प्रति युक्तियुक्त होगा । 

“वक्तव्य में तकंदोष हं-यदि परिमित मेधा असीम की 
कल्पना नहों कर सकती तो मानव अनुमान की शक्ति ही किस 
प्रकार असीम का स्पर्श कर सकती है ? और यह तके अनुमान 
प्रमाण के औचित्य का कारण उपस्थित नहीं करता। परन्तु 
सापत्ति यह भी स्वीकार करता हूँ, अनुमान प्रमाण प्रस्तुत हो ।”' 
मस्मित बदन मात्तंड नेत्रों की ज्योति पसारता हुआ-सा बोला । 

“जिस प्रकार पुत्र-का्य से पिता-कारण का अनुमान होता 
है उसी प्रकार विश्व-कार्य से पिता-कारण का अनुमान सत्य 
सिद्ध होता है। ओर क्योंकि अनादि-प्रवाह सृष्टि का बह जनक 
है, स्वयं चेतन, सनातन, अनादि हे ।? 

“अनेक द्देत्वाभास ! अनेक-हेत्वाभास !” प्रतिपक्ष बोल उठा। 

“अनेक हेत्वाभास ! अनेक हेत्वाभास !” मध्यस्थ ले पुकारा। 

“हेत्वाभास !” उपाध्याय के हृदय ने स्पष्ट कहा । 

क्षुर्त्र की भ्रुकुटियों में बल पड़ गए। अग्निमित्र ने कानों 
को ढक लिया। मात्तेड हँसता रहा । 

लोकायत बोला--पुत्र का पिता को देखना एक परम्परा है- 
यह साथ ही, जैसा कह चुका हूँ, सापेक्ष प्रयक्त प्रमाण भी है। 

ईैखबर को कभी किसी ने नहीं देखा। रही अनुमान की वात-- 
सो पूर्व प्रतिज्ञा में एक और प्रतिज्ञा हुई--सूृष्टि का अनादित्व- 
बाद विवादास्पद है, विश्व काये है यह भी सन्दिग्ध है, दूसरी 
प्रतिज्ञा है, साध्य। परन्तु सापत्ति स्वीकृत) एक प्रश्न--क्या 
सृष्टि का प्रवाह अनादि है ९ 

अप्रतिभ ऋषि ने स्वीकार किया--हाँ । 

उपाध्याय सकुच गया। सध्यस्थ ने नेत्र कुछ संकुचित कर 
लिए। मार्चड के नेत्र अथ्थ-भरे थे, चमक उठे । 

उसने पूछा-फिर अनादिनवाह-सृष्टि का कत्तो कैसा ? 

उपाध्याय ने जैसे स्वयं पूछा । 

“जैसे गंगा का हिमाचल है।” उत्तर मिला। 

“यह अर्ड़ सत्य है। गंगा का आरम्भ हिमाचल नहीं। 
हिमाचल का जल मेघ का है और मेघ का जल समुद्र का, फिर 
समुद्र का जल गंगा का--भ्रवाह अविच्छिन्न है; अनादि, अनन्त । 
न कारण है. न अन्तक होगा। वृत्ताकार प्रवाह में ओर-छोर, 
आदि-अन्त नहीं होते। जहाँ आदि है वहाँ कारण है, जहाँ 
अनादित्व है वहाँ कारण नहीं । भला बीज प्रथम है 
अथवा वृक्ष ?” 


जनता ऋषि की ओर आसरा लगाए देख रही थी। वह 
निरुत्तर था। 

मात्तेंड फिर बोला--विश्व काये कैसे है? कैसे हो सकता है ? 
पुत्र का कारण पिता है और पिता का उसका पिता'** *"* 


संघर्ष 


सध्यस्थ ने आपत्ति की-पुनरुक्ति। 

मात्तेंड बोला-वक्तव्य पूरा सुन लिया जाय, पुनरुक्ति 
सकारण हे, साथंक । 

सध्यस्थ ने स्वीकृति-सूचक संकेत किया। 

मात्तंड ने वक्तव्य पूरा किया--विश्व कार्य कैसे है? केसे 
हो सकता है ? पुत्र का कारण पिता है और पिता का उसका 
पिता। इस परम्परा में कहीं उच्छुृंखलता नहीं, कहीं किंचित्‌ 
अभाव नहीं । फिर पुत्र दोनों हँ--पुत्र भी, पिता भी | पुत्र के 
रूप में वह पिता-कारण का कार्य है और पिता के रूप में 
भावी पुत्र-का्य का कारण । यह व्यापार समस्त प्राणियों 
का है फिर विश्व कार्य क्योंकर हुआ ? वह तो कारण- 
कार्य की अनादि परम्परा है और अनादि परम्परा का कोई 
स्रष्टा नहीं । 

मध्याह ढल रहा था। जनता अपनी अशक्यता पर कुढ़ 
रही थी | अग्निमित्र ने कानों पर हाथ रखकर कद्दा--“शवप्नी, 
इवन्नी ।” क्षुरप्र चुब्ध था, यज्ञसेन मूक, उपाध्याय मूढ़ ? 

लोकायत ने प्रश्न किया--यदि ईश्वरत्व को सापत्ति ग्रहण 
करें तो प्रश्न है वह सृष्टि केसे करता है ? 

मध्यस्थ ने प्रश्न को अप्रासंगिक कहा। प्रतिज्ञा गिर चुकी 
थी, प्रश्न उठता ह्वी न था। 

८उत्तरपत्त की इच्छा पर इसे छोड़ा जाय।” लोकायत ने 
प्रार्थना की । 


संघषे श्५ 


सध्यस्थ ने ऋषि की ओर देखा, कुछ आवेग का आभास 
हुआ। उसने उत्तर की स्वीकृति दी। 

ऋषि बोला--जढ़ प्रकृति और चेतन आत्मा की सद्दायता से 
बह सृष्टि करता है। आत्मा कमोतुुसार अनन्त योनियों में 
जाता है. । 

“यदि प्रकृति और आत्मा आरम्भ से ही हैं. तो उनका सजन 
कैसा १”? 

"प्रकृति और आत्मा का भो वह्दी सरष्टा है। मकड़ी की भाँति 
चंह सृष्टि रूपी जाले को उदर से उगलकर रूष्टि की क्रीढ़ा 
करता है फिर उसे उद्रस्थ कर लेता है।” 

निरुक्तकार मुसकराया । 

मात्तेंड हँसता हुआ बोला--फिर क्या ईश्वर के उदर भी है! 
चह क्‍या साकार भी है ? फिर उस असीम निराकार की कल्पना 
का क्‍या हुआ ९ 

ऋषि सहम गया। अग्निमित्र ने अधर काटा, मुट्ठी कस ली। 
लोकायत ने और पूछा-और आत्मा के वे कम कैसे ? अनादि 
प्रवाह में आत्मा का योनिविधान कैसा १ फिर यदि हो भी तो 
सजन की आरम्मिक अवस्था में प्राथमिक आत्मिक सर्जन के 
समय कर्मों की परम्परा कैसी ? और असंख्य अनन्त आत्माओं 
का असंख्य अनन्त जन्म धारण करने और अन्त को प्राप्त होने 
वाले प्राणियों में प्रवेश घोर कष्ट-कल्पना है। आए्ष पिद्धान्त'ंको 
इसे छोड़ना होगा। 

अग्निमित्र निरंतर प्रबल वेग से गायत्री जप रहा था-- 
देवों से ऋषि को कृत्या के अभिशाप से मुक्त करने की प्रार्थना 
कर रहा था। पिता की भीदा पर चिबुक रखे एक तीन वर्ष का 
बालक अग्निमित्र के होंठों का वेग से संचालन बड़े कुतूहल- 
पूबक देख रहा था। पिता की दाढ़ी के छोटे केशों को खींच 
खींच वह उसे अग्निमित्र की ओर दिखा रहा था। अम्निमित्र 
ने कड़ी दृष्टि से उसकी ओर घूरा। कदाचित्‌ उसके मंत्र का 
स्तवन भी उसी पृ तीत्रता से कुवाच्य में परिणत हो गया। 
बालक चीत्कार कर उठा। 

यह ऋषि के अन्तर का चीत्कार था। 


८ ८ र् 4 
सध्यस्थ ने प्रतिपक्ष को अपनी प्रतिज्ञा प्रस्तुत करने की 
अनुमति दी | 


लोकायत बोला-सृष्टि श्रनादि है, अनन्त | इसके क्तो- 
कारण का प्रश्न नहीं उठता। कारण और काय प्रत्येक वस्तु 
में निहित हैं । मैं जिस सत्य की व्याख्या प्रश्नों में कर 
चुका हूँ वह सिद्धान्तरूप में इस प्रकार है--अनादि, अनन्त एक 
श्रृंखला है। इसकी पूव और उत्तर कड़ियाँ कारण और कार्यरूप 
में सम्बद्ध हैं। सृष्टि का रूप भूतों के विकार का स्पष्टीकरण है। 
चेतन शाश्वत-नित्य है जैसे जड़ प्रकृति। चेतन का धर्म है 
चेतना और प्रकृति का जड़ता; वैसे ही जैसे अग्नि का धरम है 
प्रजज्लन और जल का शीतलता | चेतन का धम है-वैकारिक 


संघर्ष २७ 


उत्पत्ति, आह्वार, वद्धेन, प्रजनन) हास और वैकारिक अन्त। 
अनन्त संख्या में अनादि काल से चेतन इसी प्रकार जीवन 
धारण करते ओर स॒त्यु प्राप्त करते रहे हैं, अनन्त काल 
तक करते रहेंगे। शोक-विषाद उनका नित्य घमं हैे। कम: 
अकमे की व्यवस्था भ्रममूलक । 

ऋषि ने आपत्ति की--और पाप-पुण्य ? 

८बह कल्पित है, भ्रममूलक | शाश्वत, प्राकृतिक, निद्य धर्म 
से परे चेतन का कोई धर्म नहीं। जीवन मृत्यु का है। मृत्यु के 
पश्चात्‌ पुण्य का कोई मूल्य नहीं, यश की कोई सुविधा ही नहीं । 
पापों अथवा दारिद्व्य की छाया मृतक को नहीं छूती। उसके पुत्र- 
पौत्र सम्पन्न अथवा भिखारी हों तो, उसके यश के विस्तार से प्रथ्वी 
ढँकी हो तो, अथवा उसके अयश से दिगन्त व्याप्त हो तो, मृतक 
से सम्बन्ध ही क्या ? चेतन यहीं उठता है, यहीं खो जाता है |” 

पूवेपक्ष ने आपत्ति की--फिर तो समाज की आवश्यकता 
नहीं ? द्वित करने का प्रयोजन नहीं ? 

“है--इस अथे कि हम जब तक जीवित रहें आनन्द से रहें 
और हमारे सुख देने के बदले अन्य भी जीवन-काल में हमारा 
हित करें ।” 

“अच्छा, सृष्टि का प्रयोजन क्या है १” 

“यह प्रश्व नहीं उठता क्योंकि प्रयोजन ख्रष्टा से सम्बन्ध 
रखता दै और क्योंकि विश्व का सष्टा नहीं, यह अनादि, अनन्त 
है-प्रयोजन का प्रश्न नहीं होता ।? 

“सृष्टि में भेद क्‍यों है ? पिता के सारे पुत्र सदा एक से 
क्यों नहीं होते ९” 

“क्योंकि व्यक्ति अनेक हैं, पुरुष और ञ्ली की इच्छाएँ, सुबि- 
धाएँ अनेक, विभिन्न और विविध हैं। काल भिन्नता के साथ 
साथ उनमें रुचिवैचित्रय और साधनवैचित्ष्य फलते और लय 
होते रहते हँ-प्रजा में समानता क्योंकर हो १” 

“क््या विश्व के सब विस्मयज्ननक कार्य और उनके कारण 
उत्तरपक्ष को ज्ञात हैं ९” 

मध्यस्थ ने आपत्ति की-विपयान्तर ! 

लोकायत बोला--मैं इसका 5त्तर दूँगा । 

मध्यस्थ ने फिर आपत्ति नहीं की । 

लोकायत ने उत्तर दिया--विश्व के सारे विस्मयजनक कार्य 
मेरे जाने नहीं हैँ परन्तु उनके कारण हैं। केवल जाने नहीं हैं । 
पर जाने जाएँगे । 

“किसके द्वारा ९? 

“पूव और उत्तर दोनों पक्षों के द्वारा ।? 

“पूबपक्ष क्यों जाने १”? 

“क्योंकि सत्य की खोज का उत्तरदायित्व पूब उत्तर दोनों 
पक्षों पर है ।” 

मध्यस्थ मूक था, उपाध्याय मूढ़, चुरप्र चकित। जन- 
समुदाय कोलाहल-रहित था, अग्निमित्र संज्ञाहीन-सा, ऋषि 
निरुत्तर । 

मध्यस्थ ने लोकायत की विजय घोषित की। परन्तु लोकायत 
ने मस्तक भुका लिया। 

उसने कहा--एक बात और । जय-पराजय सत्य की प्रतिष्ठा 
नहीं करती । तके वंचक है। तक की प्रौद़ता और दुबेलता की 
एक परम्परा है। बह अपनी प्रोढृता द्वारा कभी पृ्वेपक्ष सिद्ध 
करता है, कभी अपनी दुबलता के कारण उत्तरपक्ष । यदि 
प्रत्येक बार सत्य की प्रतिष्ठा होती है तो उसमें व्यभिचार होता है, 
और सत्य एक है अनेक नहीं | उसमें व्यभिचार नहीं हो सकता। 
अतः तक कुछ स्थिर नहीं करता । 

उपाध्याय ने शंका की-तब कर्म क्‍यों करें ? अन्‍्तःप्रेरणा 
से? 

“मैं नहीं जानता-परन्तु अन्तःप्रेरणा का कोई अर्थ नहों। 
अन्तःप्रेरणा घनीभूत संस्कार हैं। उसमें विकार होते हैं ! जो 
बालपन में था, युवावस्था में नहों रहा, जो युवावस्था में था 
वह प्रोढ़ावस्था में नहीं रहा ।”? 

सभा विसर्जित हो गई । धीरे धीरे भीड़ छुँट गई। उपा- 
ध्याय शक्तिहीन, नीरव, तकहीन हो गया था। जब उसने देर 
बाद मस्तक उठाया गोधूलि धीरे धीरे बढ़कर व्याप्त हो रही थी । 


उपाध्याय ने घीरे धीरे कहा--सारा शब्दाडम्बर है, वाग्जाल, 
अनृत ! 





[ भारतवर्ष के प्राचीन गणतन्त्रों का स्वरूप अब प्रतिष्ठित हो 
चुका था। इस कहानी में उसी का वर्णन है। कहानी के कई 
प्रसंग अट्ठ-कथा, महावस्तु, जातक-कथाओं श्रादि से प्रमाणित हैं । 
बोद्ध-संघ के अधिवेशनों की कार्य-प्रणाली ( ?70०८०एा८ ) राज- 
नैतिऋ संघ से ली गई थी । स्वयं 'संघ' शब्द राजनैतिक संघ की 
छाया है। वजिसंघ के कार्यविवरण में लाक्षणिक्त शब्दों का 
प्रयोग हुआ है, जेसे “आसनप्रज्ञापक', गणपूरक! ( एए॥ाए ) 
'ज्ञप्ति! ( 0700०6 ), प्रतिज्ञा” ( १९5०।ए४०॥ ), 'कम्मवाचा' 
( 000०7), छन्द' ( ४०४४ ), 'शलाका' ( ४०७६ 02) 
“शलाकाग्राइक' ( २९८९एश था१ (00णा९ 00 00९५, 
$, ९, 5206 39॥॥0( ), 'पवेनि-पुत्थक' ( अपराधी के अभियोग, 
अपराध दर्ज करनेवाला रजिस्टर), 'राजा' ( सभापति ), 'उपराजा? 
( उपसभापति ), राजुक' ( संघ का सदस्य जो ७७०७ राजकुलों 
के इतने ही प्रतिनिधियों में से एक था ), 'विनिश्चय-महामात्र” 
( अभियोग की सत्यता निश्चित करनेवाला पहला न्यायालय ), 
“व्यावहारिक' (.0४2० ]५७१४९८६--दूसरा न्यायालय ), सूत्रधार' 
(00०05 रण ].0४-तौसरा न्यायालय ), अश्टकुलक 
(९०णात। ० छा -- आठ न्यायाधीशों का न्यायालय )। 
ये न्यायालय उत्तरोत्तर अपील के थे । परन्तु यदि अभियुक्त किसी 
एक न्यायालय से निर्दोष प्रमाणित होकर मुक्त हो जाता तो 
वह आगे के न्यायालय में नहीं लाया जा सकता था। काल 
छठी शतौ । ] 

यज्ञजनित हिंसा से त्रिशला का पुत्र काँप उठा । “देशव्यापी 
युद्धों से क्षुद्र मानव छिन्न-भिन्न है। यह मनुष्य की ही सृष्टि हे, 
फिर भी वह ठप्त नहीं। यज्ञों के बहाने और हिंसा का विधान 
करता है ! हाय रे भूखा समाज !” मगधराज बिम्बिसार-श्रणिक 
के निकट-सम्बन्धी लिच्छवि युवा वद्धमान ने इस मानुष हिंसा 
से संतप्त हो गृह त्याग दिया। 

प्राणियों के कष्टों की कसक उसके वक्त में उठी और बह उनके 
अथे बन वन भागा फिरा | हृदय इतना कोमल था कि एक तिनका 
तोड़ना भी उसके लिए असम्भव था। जीवों के प्रति अपनी 
सद्दानुभूति के कारण वह स्वयं उनके दुःख का अनुभव करता 
और उनके दमनाथ व्याकुल हो जाता । बालक के रुदून तक से 
चह बिलला उठता । 

संसार के कल्याण के अर्थ उसने अपने वंश का समृद्ध ऐश्वरय 
छोड़ा और निकल गया बह मद्दावन के घने कानन में । तप से 
सिद्धि और सिद्धि से दुःख को जीतने की उसने सोची। तपश्चयो 

रे 


३४ संघ 


से उसकी काया जजेर हो गई। चित्तवृत्ति के निरोध से इन्द्रियों 
के ऊपर उसने विजय की । विजयी वद्धमान 'जिन महावीर” की 
संज्ञा ले फिर संसार-क्षेत्र में उतरा, सत्य की शक्ति और अहिंसा 
का कवच धारण किए। 

“देवत्व प्राप्ति का अधिकार मनुष्य को हेः--इस उपदेश ने 
श्रोताओं के हृदय में दिव्य कर्मां की अभिलाषा जगाई और 
लिच्छवियों के देवतुल्य आचरण से मुग्ध तथागत ने उनके 
संघ को तावर्तिश स्वर्ग के देवताओं का अधिवेशन कह्दा । 'स्था- 
द्वाद! की कल्पना से इहलोक को प्रतिष्ठा मिली । “अहिंसा' की 
भावना से जीव को आदर मिला, प्रेम से परस्पर सहानुभूति 
जगी । महावीर की अहिंसा और प्रम-शक्ति ने एक बार वज्ियों 
के काम-मोह का आधार जोर से हिला दिया। आध्यात्मिक 
शक्ति से स्थूल प्रकृति का पराभव कर स्वयं महावीर ने लोगों के 
हृदयों में अपनी शक्ति डाली । 

तीथंकर ने पंच-परमेप्ठिनों में निष्ठा का उपदेश किया। 
चैशाली के एक-एक भवन से शब्द उठठा-- 

नमो अहन्‍्तानं । 

नमो सिद्धानं। 

नमो आचायौणं। 

नमो उपज्मायानं । 

नमो सोये सब्घ साधूनं । 
> > > > 


राष्ट्र-मेद शत 


स्वराज्य-सम्भूत शक्ति से समृद्धि बढ़ी, स्वातन्त्य के विवेक से 
नागरिक परम्परा का विकास हुआ । विदेहों और लिच्छुवियों के 
सम्मिलित वज्जि-संघ की शक्ति साम्राज्य-लोलुप अजातशत्रु के 
नेत्रों में खटकने लगी । गंगा के उत्तर में उसके साम्राज्य-प्रसार में 
वज्जि-संघ का बड़ा रोड़ा आ अटका। वैशाली की शक्ति नष्ट 
करने की उसने कितनी ही युक्तियाँ कीं, परन्तु सब निष्फल हुईं । 
तब उसने उस पर सम्मुख आक्रमण की ठानी । 

जब इस काय की उपयोगिता पर तथागत के मत के अर्थ कुशिफ 
का अमात्य वहाँ पहुँचा, तथागत ने आनन्द से पूछा--आनन्द, 
क्या तुमने सुना है कि वज्जि-संघ के अधिवेशन एक पर एक दो 
रहे हैं और उनमें सदस्यों की संख्या भो सदा प्रचुर रहती है 

“हाँ, सुना है, तथागत ।” आनन्द ने कद्दा। 

पुनः मगध के अमात्य ने तथागत का स्वर सुना-- 

“आनन्द, जब तक वज्ज्ियों के अधिवेशन एक पर एक ओर 
सदस्यों की प्रचुर उपस्थिति में होते हैं, 

“जब तक वे अधिवेशनों में एक मन से बेठते, एक मन से 
उठते और एक मन से संघ-कार्य सम्पन्न करते हैं, 

“जब तक वे पूर्वप्रतिष्ठित व्यवस्था के विरोध में नियम 
नि्मोण नहीं करते, पूर्वनिर्मित नियमों के विरोध में नव नियमों 
की अभिसृष्टि नहीं करते, और जब तक वे अतीत काल में प्रति- 
स्थापित वब्नियों की संस्थाओं और उनके सिद्धान्तों के अनुसार 
काये करते हैं, 


३६ संघर्ष 


«जब तक वे वज्जि अहन्तों और गुरुजनों का सम्मान करते 
हैं, उनकी मंत्रणा को भक्तिपूबेक सुनते हैं, 

“जब तक उनकी नारियाँ और कन्याएँ शक्ति और 
अपचार से उ्यवस्था-विरुद्ध व्ययन का साधन नहीं बनाई 
जातीं, 

“जब तक वे वज्जि-चैत्यों के प्रति श्रद्धा और भक्ति 
ग्खते हैं, 

“जब तक वे अपने अहंन्तों की पूण रक्षा करते हैं, 

“तब तक, हे आनन्द, वज्जियों का उत्कष निश्चित है, उनका 
अपकष संभव नहीं ।” 

मगध के अमात्य ने यह वक्तव्य सुना । 

८मगधराज वज्जियों का पराभव नहीं कर सकते” । उसने 


धीरे धीरे कहा । 

पावा में शान्ति-लाभ करते हुए तीथंकर ने भी तथागत का 
यह वक्तव्य सुना । 

“ज्तत्कामना फलवती हो ! परन्तु वश्जि-संघ शक्ति का संचय 
कर चुका है। शक्तिजनित द्ति से अनाचार/ अपचार होंगे, 
समृद्धिजनित व्यसन से विलास, व्यभिचार होंगे। उधर कुणिक 
की दुरभिसन्धि का भकावात ! वज्न्रि-संघ, तेरी कौन रक्षा 
करेगा ९” उसने सन ही मन कट्दा । 

“मातंग !”? 

लम्बी कशावाले दक्षिण कर में वाम कर की रज्जुओं को एकत्र 
करता हुआ किंचित्‌ ग्रीवा मोड़ सारथी ने कहय--देवि । 

“तुरगों की गति धीमी कर दो ।” 

वैशाली के प्रमुख राजपथ पर वायुवेग से दौड़ते रथ की 
गति धीमी हो गई । चारों अश्वों की कलँगियाँ, जो उन श्वेत 
धावनों की तीत्र गति के कारण अलक्ष्य हो गई थीं, अब दिखाई, ; 
पढ़ने लगीं। राजमाग के दोनों पाश्वे में वायुसेवन के निमित्त:र 
जाते हुए सुन्दर सजे नागरिकों की असंख्य पंक्तियाँ अब दृष्टि- / 
गोचर हुई । सहस्रों नेत्र लिच्छवियों की विख्यात वारवनिता की 
कमनीय मूर्ति पर आ टिके। अभिवादनों के उत्तर कामसेना ने 
कभी करों को उठाकर, कभी शिर के ईषत्‌ कम्पन से दिया। 

सारथी रास खींचे रथ को धीरे धीरे बढ़ाए जा रहा था। 
उसने विचारा आज कई दिलों से काम-बन के इस मोड़ पर ही 
स्वामिनी क्यों रथ की गति घीमी करा देती हैँ । 

उसने प्रकट पूछा-देवि, क्या रथ को काम-बन की ओर 
मोड़ दूँ ९ 

“आदेश की प्रतीक्षा करो, मातंग | उतावले न हो”। भृकुटियों 
में कुछ बल डाल वारांगना ने कुछ गम्भीर स्वर में कहा । 

संयत सूत ने मस्तक नीचा कर लिया। 

कुछ क्षणों के पश्चात्‌ वारवनिता ने पुनः कदह्ा-सातंग ! 

मातंग प्रीवा मोड़ता हुआ, तुरगों को कठिनता से संयत 
करता हुआ बोला-देवि। 

“वह जो सामने पावा-पथ इस राजमार्ग को काटता है, 
उसका एक छोर पूर्ब-तोरण से होता हुआ काम-वन के पाश्वे से 
होकर जाता है, वहीं दाहिनी ओर काम-बन के मुखालिन्द तोरण 
का विशाल गज हे । उसके समीप के चतुष्कों में मध्य चतुष्क के 
सम्मुख रथ की गति और धीमी कर देना ।” स्वर की प्रकृत 
सरसता लौट आई थी | सारथी आश्वस्त हो गया । 

“देवी की जेसी आज्ञा” । मातंग ने उन्मुख मस्तक नीचा 
कर लिया | तुरग की रज्जुएँ उसने कुछ ढीली कर दीं। अश्व 
पुनः तीत्र हो चले । 

“नहीं नहीं, मातंग, गति बनी रहने दो--वही, पूर्वेबत्‌” । 

रथ की गति पूर्वबत्‌ धीमी हो गई । 

रथों और कर्णारथों का संघट्ट और अविरल जन-संपात 
पाबा-पथ की ओर फिर जाता था। जब कामसेना का रथ 
पूषे तोरण से होकर काम वन के दक्षिण पाश्वे में फिरा, मांगे 
निर्जन सा मिला | समीप ही काम-वन के मुखालिंद तोरण का 
विशाल गज अपना प्रलम्ब भुजंग-सरीखा शुंड उठाए खड़ा था। 
मध्य चतुष्क के समीप कई अश्वारोही मा के मध्य में ही खड़े 
थे। एकाध आरोही पथ के इस पार से उस पार आजा रहे 
थे। रथ के पहुँचते ही अश्वारोही पथ के दोनों ओर पंक्ति बाँध 
खड़े हो गए। उनके <न्नत मस्तक पर सुन्दर उष्णीष सोहते थे । 

कुछ दूर से ही रथस्वामिनी ने देखा--घतुष्क में खढ़ा एक 
विशालकाय युवक समीप के अश्व पर बैठ गया। सुन्दर सजीले 
युवक के उष्णीष पर सामने खर्ण-पत्तर जड़ा था जिसके ऊपर 
श्वेतपक्ञ की लेंगी मिलमिल मिलमिल दिल रही थी। रथ 
के समीप आते ही अश्वारोही युवक पथ के अत्यन्त निकट 
खड़ा हो गया। इस ओर के अश्वारोही हटकर उसके पीछे 
खड़े हो गए। वे उसके अनुचर थे । 

युवक ने अश्वरज्जु वामस्कन्ध में अटकाकर युगल करों से 
कामसेना का अभिवादन किया। उसकी मुद्रिकाओं के द्वीरक 
सन्ध्या की अरुणिमा में चमक उठे । शीर्ष के ईपत्कम्पन से 
वारबनिता ने उसका प्रत्यभिवादन किया। 

फिर उसने कहा--मातंग, रथ रोक दो । 

मातंग ने रास खींच ली, तुरण रुक गए । मातंग ने रज्जुओं 
को उनके अंकुश में अटका दिया, फिर वह लम्बी कशा ले दोनों 
हाथों में उसे पलटता हुआ खेलने-सा लगा। गणिका का सेवक 
होने के कारण उसके ग्राहकों की ओर देखने का उसे अभ्यास 
न था। सघे अश्व चुपचाप संकेत की प्रतीक्षा में खड़े रहे । 

कामसेना ने युवक से पूछा--विदेशी हो, आरोही ९ 

“विदेशी हूँ, देवि--दूर पंचाल का |”? 

विद्रुम-पंक्ति खुल गई । कुददनियों को उठा दोनों करों से वृहत्‌ 
चूढ़ा-प्रन्थि की पुष्पमालिका को यथास्थान करती युवती ने 
हँस दिया--अकृत्रिम, सरल हास । 

“सो तो स्पष्ट है, आरोही ।” 

“बह कैसे, देवि ? ” युवक ने चकित हो पूछा । उसझे 
सारे अनुचर रथस्वामिनी के उत्तर से विश्मित हो उन्मुख हो उठे । 

“बह कैसे १--तुम्हारी वेश-भूषा से । तुम्हारे ग्रीवा तक कटे 
केशों से, अंगद और कुंडलों की गहन से, अंजन के आधिक्य 
से, ताम्वूल के अभाव से और अब, शब्दों के उच्चारण से।” 
शब्दों के अनियंत्रित प्रवाह में शक्ति ओर आदेश की मभंकार थो । 
सुननेवाले मुग्ध हो गए। विदेशी उसकी ओर दत्तदृष्टि हो सुन 
रहे थे--मन्त्र-मुग्घ, शप्तनसे । 

“बज्जी-नागरिक के लम्बे केश प्रष्ठभाग पर खेलते हैं, विदेशी, 
ओर उनके वक्त केवल पुष्प तथा तारहारों से सुशोभित रहते 
हँ--वेशाली में केवल नारियों के वक्ष ही अंशुक से प्रच्छर्न 
रहते हैं !। नारी फिर हँसो । 

युवक मिमकका । संक्रामक दास एक मुख से दूसरे पर खेलने 
लगा । केवल मातंग पू्वबत्‌ करों में कशा को पलटता रहा। 

“में मालव हूँ, देवि--पंचाल का मालव, मालवगण के 
सेनापति का तनय--छुकंठ--” युवक बोलता-बोलता पाश्बे की 
ओर कुछ मुड़ गया-“ओर ये हैं मेरे सहचर-सुज्येछ, मलयः 
कुन्तल, कंठक, नाग”--फिर सामने पथ के उस पार संकेत कर 
उसने वक्तव्य पूरा किया--“ओर वे, मेरे अनुयायी सामन्तपुत्र ।” 

युवती ने मानों और कुछ न सुना | अधिकार का जीवन 
वितानेवाली उस नारी के निमित्त ही जैसे सारा विश्व रचा 

गया हो और वह स्वयं हो उस विश्व-हृदय का केन्द्र । उप्ने जैपे 
युवक के वक्तव्यका अधिक भाग सुना ही नहीं। रथ की एष्ठ- 
पट्टिका की दूसरी ओर अपनी कुददनी रखती हुई उसने दक्षिण 
कर की मुद्दी पर अपना कपोल घर दिया, फिर किंचित करबट- 
सी हो एक पाँव को दूसरे पर चढ़ा कुछ विचारती-सी वह अपने 
आप बोली--“ 'सुकंठ', न 'सुकंठ” नहीं, 'सुप्रीव'--मैं उसे 
'मुप्रीव” कहती ।” 

फिर जैसे अपने को अपने प्रासाद के अन्तरालिन्द से दूर 
राजपथ पर रुकी जान वह छुछ चिहुँडी। उसने जैसे संज्ञा 
ल।भ कर पूछा--मुमे जानते हो, युवक 

“जानता हूँ, देवि । जानऋर ही सुदूर पश्चिम से आया हूँ। 
नित्य इस रथ की प्रतीक्षा में यहाँ खड़ा होता हूँ--एक झलक के 
निमित्त। आज़ देवता प्रश्नन्न हुए और मेरे सौभाग्य का उदय 
हुआ। भला वैशाली की विश्वविख्यात कामसेना को कौन 
नहों जानता !? 

बात काटतो हुई ख्री कामसेना ने सीधी वैठकर कहा-- 
प्रगल्‍्भ, शब्दशूर मालव, रहने दो व्याख्या । वेशाली में ध्वनि 
और संकेत का साम्राज्य है--यहाँ बाण और करवाल, शब्द 
और शक्ति 'अनावश्यक हैं, निरथंक, निन्‍य । 

इतने अश्वारोद्दी थे, युवा, सशक्त, सम्पन्न, परन्तु यह युवती 
उनके भावों, उनकी कामनाओं से खेल रही थी--स्वयं गर्षिता, 
प्रगल्भा, वाग्विलासिनी । 


धर संघर्ष 


“अच्छा, आओ विदेशी, कामसेना के अतिथि बनो। 
रथ पर आओ ।” उसने मुसकुराते हुए कह्दा। 

मालव अश्व से उतर पढ़ा। उस पार से धीरे धीरे आकर 
एक अनुचर ने उसके तुरंग की रज्जु पकड़ ली । केवल एक बार 
कामसेना ने मालव के अनुचरों और मित्रों की ओर दृष्टि उठाई। 

उसने कहा--मालव को जब चाहो मेरे प्रासाद में पा सकते 
हो। वेशाली में श्रीमानों को शरीररक्षकों की आवश्यकता नहीं 
पड़ती। अथवा, चाहो तो मेरा प्रासाद तुम्हारे निमित्त प्रस्तुत है। 

उसने मालव की ओर देखा । मालव ने रथ पर बैठते हुए 
कहा--धन्यवाद, देवि, इनका पंचाल-आवास में रहना 
आवश्यक हे । 

मातंग ने पहली बार मस्तक उठाया । रज्जु और कशा खोंच 
कर उसने रथ घुमा लिया और वनायु-तुरग वारांगना के प्रीष्म 
प्रासाद की ओर उड़ चले। 

मालव स्तव्ध था, मुग्घ, संतुष्ट 


३ 


एक पक्ष बीत गया, दूसरा बीता, तीसरा भी । अमोघवर्ष 
राजुक को कामसेना के प्रासाद में प्रवेश न मिला । 

अमोघवर्ष संवज्जि-संघ का राजुक था । सात सहस्र सात सौ 
सात राजाओं में ठउप्की गणना थी । संघ के अधिवेशनों में भी 
उसका पद्‌ विशिष्ट था। वह वज़ि-संघ का गणपूरक था। गणराज- 

कुलों में से एक प्रशस्त छुल में सम्भूत अमोघवर्ष लिच्छवियों के 
कुलपुरुषों में अपनी वक्तृता और समृद्धि के कारण विख्यात था। 
राजुकों की भाँति उसे भी बेशाली की विख्यात पुष्करिणी में 
स्नान का अधिकार था और वह भी उसके जल से पदगप्राप्ति के 
अवसर पर अभिषिक्त हुआ था। उसे आख्ये था--वारांगना, 
जो उसके सहवास से अपना सम्मान मानती थी; अब अपने 
द्वार उसके प्रति क्‍यों आवृत रखती द्ै। सप्ताहों नित्य वह काम- 
सेना के प्रासाद को आता और द्वारपाल से प्रेयसी के सम्बन्ध 
में पूछता, परन्तु सदा उसे विपरीत उत्तर मिलता। 

एक दिवस जब अमोघवर्ष ने भीतर जाना चाहा द्वार- 
पाल ने बिनीत भाव से निवेदन किया--स्वामिनी नहीं हैं । 

यह कोई नवीन बात न थी। ऐसे अवसरों पर, वह प्रवेश 
करता, कामसेना की प्रतीक्षा करता और प्रतीक्षा का सारा समय 
बह उसके पत्तियों को चारा देंने, उसके अपूर्ण चित्रों को पूरा 
करने, उसके प्रसाद के निमित्त प्रमदवन में दोला बाँधने में 
व्यस्त रहकर व्यतीत करता । 

सो उसे कुछ आश्रय हुआ--द्वारगाल का यह कतेव्य नहीं 
था कि वह वज्जिराज्य के राजुक से इस प्रकार कुछ कहदे। गृह- 
रवामिनी की अलनुपस्थिति की बात वह उसकी अनुचरी द्वारा सुनता । 
उसने कहा. ..'अच्छा! । और वह सोपान मार्ग की ओर बढ़ा । 
परन्तु बलिष्ठ द्वारपाल का रजतदंड बीच सागे की ओर बढ़ गया। 

अमोघवणष के रोस रोम में आग सी लग गई। 


संघर्ष 


उसने सस्वर पुकारा-पन्थक ! 

ह्वारपाल ने शिर भुका लिया । फिर धीरे से कहा--श्रीमन्‌ , 
पन्‍्थक आज्ञाकारी सेवक है। 

अमोघवर्ष समझ गया । 

वह बोला--पन्‍्थक, तुम निरपराध हो । परन्तु मेरा आना 
और इस प्रकार लौट जाना अपनी व्यस्त स्वामिनी से कह्दोगे। 

द्वारपाल ने मस्तक भुकाकर अभिवादन क्रिया। अमोघवर्ष 
चला गया । जाते जाते उसने सोचा--जान पड़ता है जनता की 
बात नितान्‍्त नि्मेल नहीं । 

वह संघ-राज्य के वेदेशिक-विभाग की ओर चला | 

वेदेशिक-विभाग के प्रमुख-लेखक के समीप पहुँच उसने 
पूछा-क्या पिछले सप्ताह राज्य-्रवेश-पुस्तक में कुछ माल्वों के 
नाम घढ़े हैं ? 

प्रमुख-लेखक ने पुस्तक खोलकर पढ़ा--“पंचाल के मालब-- 
मालवगण के सेनापति का तनय सुकंठ-विशिष्ट अतिथि, 
उसके सहचर, सुज्येट् मलय, कुन्तल, कंठक, नाग-साधारण 
अतिथि, ओर उसझे अनुयायी सामन्त-पुत्र, बन्धुवर्मा, अनुवीर 
शीतल, दिलीप, कीचक--अनुचर अतिथि, संख्या ग्यारह | 
प्रयोजन--देशपयटन । स्थान--पश्चिम द्वारका अतिथि-भवन। ” 

नीचे, एक एक नाम के सामने व्यक्ति के शरीर का वर्ण, 
विशेष चिह्न, वय आदि उल्लिखित थे। 

और नीचे, मालब सुकंठ के प्रति एक टिप्पणी थी। 

वहाँ तक पहुँचते पहुँचते प्रमुख-लेखक रुक गया । अमोष- 
वर्ष ने जाना अभी कुछ और है जो वह नहीं बताना चाहता। 

उसने कहा- और पढ़ो । 

प्रमुख-लेखक बोला--भ्रीमग/ आगे विशिष्ट अतिथि के ब्ते- 
मान अवकाश और काय का उल्लेख है । 

राजुक ने लेखक की चुप्पी का अथ सममा। वह स्वयं कुछ 
मिमका, फिर धीमे स्वर में वोला--पढ़ों । 

प्रमुख-लेखक ने दोनों कर जोड़ दिए । 

अमोघवर्ष ने फिर कद्दा--कुछ अधिकार के साथ--पढ़ो, 
अनीक, गे कया है 

प्रमुख-लेखक बोला--श्रीमान्‌ वज्जि-संघ के व्यवह्वार-विधान 
से अपरिचित नहीं हैं--“विदेशी के कार्यक्रम का ज्ञान राजा, 
उपराजा और प्रमुख-लेखक के अतिरिक्त अन्य किसी को नहीं 
होगा ।? 

अमोघवर्ष ने ललाट का स्वेद पोंछ लिया। रक्त चन्दन के 
संसग से उसके श्वेत ज्जाट का अरुण राग और भी गहरा 
हो गया। 

उसने कुछ सबल शब्दों में कहा--प्रमुख-लेखक, तुम्दारी ठेक 
वज्जिसंघ के गणपूरक राजुक अमोधघव्ष के सम्मुख उचित 
नहीं । 

“परन्तु, श्रीमन्‌ू , अनीक उसी वज्जि-संघ का भेद-रक्षक 
प्रमुख-लेखक है, उसके गुप्त संवादों की सुरक्षा का उत्तरदायी। 


8६ संघर्ष 


राजा और उपराजा के अतिरिक्त वह और किसी को आगे का 
उल्लेख नहीं बता सकता । श्रीमन्‌, विनीत सेवक संघ के विधानों 
से आबद्ध है। क्षमा करें।”? 

« अनीक, तुम्हारा एक परिवार है ओर उसमें शिशुओं का 
अभाव नहीं ।” 

“प्रमुख-लेखक व्यावहारिक, पद्सम्बन्धी कार्यों के परिणाम 
का शोच नहीं करता, श्रीमन्‌ ! और उसके परिवार और शिशुओं 
की रक्षा और पालन का उत्तरदायित्व संघ पर है, वज्जि-संघ के 
राजुकों पर ।” प्रमुख-लेखक मुसकुराया। 

राजुक कुछ सहमा । साम और दंड के संकेत व्यथे गए, 
विभेद्‌ का प्रयोग लगता नहीं था, रह गई दानविधि। अमोध- 
वर्ष ने उसके प्रयोग का निश्चय किया। स्वण की मंकार मधुर 
होती है, उसका दशेन प्रिय-उसने विचारा । 

अमोघवर्ष की कटिवद्ध नकुली में निष्कों की भंकृति हुई। 
उसने प्रमुख-लेखक पर अपनी दृष्टि डाली। उसकी दृष्टि अनीक 
की कठोर दृष्टि से मिली और लौट आई । राजुक का साइस छूट 
चला । 

उसने एक बार और श्रयास करना उचित सममा | कहा-- 
अनीक, अमोघवर्ष नकुली में काषोपण नहीं बाँधता और सारी 
वैशाली जानती है. कि उसके निमित्त कामसेना का अघट कोष 
सदा खुला रहता है । 

प्रमुख-लेखक जो क्रोध से कुछ असंयत द्वो चला था, अमोघ- 

वर्ष के वक्तव्य के उत्तराध से कुछ मुफकुरा पड़ा । उपके हवास में 
व्यंग्य छिपा था। परन्तु, अमोघवर्ष ने उसके व्यंग्य का अभि- 
प्राय नहों समझा । 

अविचलित अनीक अपनी चेष्टा कठोर बना गम्भीर स्वर में 
घोला--संवज्जि-संघ के गणपूरक श्रीमान्‌ राजुक अमोघवर्ष को 
बज्जि-राज्य के प्रमुख-लेखक को कत्तेव्यच्युत करने का दंड 
विदित है। प्रमुख-लेखक आशा करता है कि ऐसी दशा में 
श्रीमान्‌ उसे अपने विशेष अधिकार के प्रयोगार्थ दंडधरों को 
आदेश करने पर वाध्य न करेंगे। 

प्रमुब-लेखक की वाणी क्रोध और शक्ति से कंपित हो रही 
थी। इधर राजुक के नेत्रों से भी ग्लानि और क्षोभ की चिनगारियाँ 
निकल रही थीं। आवेग को रोकता हुआ वह चुपचाप अपना 
क्रोध पीकर विशाल शासन-भवन से वेगपूर्वक बहिगंत हो गया। 

परन्तु अमोधव्ष को शान्ति नहों थी । वह उस्ती क्षण 
उपराजा के समीप जा पहुँचा । उपराजा व्यस्त था, परन्तु राजुक 
अमोघवर्ष को आया सुन वह शीघ्र मंत्रणा-कक्ष में आ गया। 
अमोघवर्ष ने अभिवादन कर कहा--भ्रीमन्‌, मैं पंचाल-मालव 
के सम्बन्ध में कुछ जानना चाहता हूँ। 

उपराज्ञा ने अमोघवर्ष को उद्विग्न मुद्रा देखी, उसे कुछ 
आश्चये हुआ। अमोघवर्ष सदा संयत, हँसोढ़ रहता था। 
आज की उसको चेष्टा असाधारण थी। 


३८ संघर्ष 


“आज इस प्रकार उद्वंग कैसा ?” उसने हँसकर अमोघ- 
व से पूछा और उसको पास के भद्रपीठ पर बेठने का 
संकेत किया। 

“अश्रीमन्‌ , मैं पंचाल-मालव के सन्बन्ध में कुछ जानना 
चाहता हूँ।” अमोघव्ष ने उपराजा के आसन ग्रहण करने के 
उपरान्त बेठते हुए अपनी बात दुद्दराई । 

उपराजा ने फिर मुसकुरा दिया, पर शीघ्र उसका मुख-मंडल 
कुछ गंभीर हो उठा । 

उसने कद्दा-अवश्य पूछो, अमोघवर्ष । परन्तु मेरी समझ 
में उसके अथ तुम्हारा वैदेशिक-विभाग के प्रमुख-लेखक के-निकट 
जाना अधिक उचित होता | 

“परन्तु मैं वहाँ जा चुका हूँ, श्रीमन्‌ । मैं वहीं से आ रहा हूँ । 
वहाँ मेरो जिज्ञासा सफल नहीं हुई इस कारण श्रीमान्‌ के निकट 
आना पड़ा ।” व्यग्र राजुक अपने प्रश्न के अनौचित्य पर स्वयं 
आकुल हो उठा । 

“फिर पूछो, अमोधवर्ष, क्या है तुम्हारी वह जिज्ञासा १” 
उपराज़ा अपने सहज गम्भीर मुख पर फिर हास लाने की चेष्टा 
करता हुआ बोला | 

“मैं पंचाल-मालव के अंवकाश का प्रयोजन जानने की इच्छा 
करता हूँ, श्रीमन्‌।? अमोघवणे घीरे से बोला | 

« पंचाल-मालव का अवकाश-ग्रहण उसके व्यक्तिगत 
प्रयोजन से संपके रखता है, अमोधव्ष, और तुम जानते हो कि 


राह-मेद रु 


वब्जि अथवा विदेशी नागरिशों के व्यक्तिगत कार्यों में संघ किसी 
प्रकार का हस्तक्षेप नहीं करता।” 

“परन्तु यदि विदेशी किसी अद्दितकर प्रयत्न में कार्यशील 
हो तो १” अमोघवष ने वेग से पूछा । 

“इस प्रकार के अहितिकर कार्यों के संवन्ध में संघ के चर 
सदा पंलम रहते हैं, अमोघवर्ष । संघ संतुष्ट होकर ही इस प्रकार 
के अवकाश विदेशियों को प्रदान करता है। तुम्हारा केवल 
इतना ही जान लेना पयोप्त होगा कि संघ उस संब्रन्ध में 
संतुष्ट है ।” 

“तो क्या किसी प्रकार मैं यह नहीं जान सकता कि पंचाल- 
सालव कहाँ है ?” अमोघवण ने पूछा । 

“किसी प्रकार नहीं। फेवल एक ही व्यवस्था है जिससे यह्‌ 
संभव हो सकता था परन्तु वह तुम्हारे संबन्ध में अग्रासं गिक है।”” 

“बह कौनसी, श्रीमन्‌” अमोघवणे को तिनके का सद्दारा मिला । 

“बह यह कि यदि तुम्हारा उसके द्वारा व्यक्तिगत अपकार 
हुआ हो तो तुम उसका अवकाश-प्रयोजन जान सकते हो, परन्तु 
उस दशा में अपने अपकार के निराकरण के अथ तुम्हें 'बिनिश्वय 
महामात्रों' के सम्मुख निवेदन करना होगा ।? गम्भीर उपराजा ने 
शक्तिपू्वक कहा । 

“अपकार-जनित भावना से प्रेरित होकर ही अमोघवर्ष 
बज्जि-संघ के उपराज़ा के निकट उपस्थित हुआ है, श्रीमन्‌।” 
कुछ संतोष की कलकसी राजुक के मुख पर दिखाई पड़ी । 

४ 


ज० संघर्ष 


“तो जानोगे, नागरिक, सुनो-पंचाल-मालव सुकंठ क 
अवकाश का प्रयोजन है प्रणय का व्यसन, एक सम्भ्रान्त नागरिका 
का आतिथ्यऔर उसका वत्तेमान आश्रय हे--वारांगना कामसेना 
के प्रीष्म-प्राप्ताद का ढृतीय प्रकोष्ठ ।” आसन से उठते हुए उप- 
राजा ने कहा | 

जाते हुए अमोघवर्ष को रोकते हुए उपराजा ने उसे साब- 
धान करिया--नागरिक, निर्दोष विदेशी को अकारण क्लेश देना 
संघ की दृष्टि में अशान्ति का परिचायक है, और अशान्ति का 
दंड, तुम जानते हो, भयंकर है ।” 

अमोघवर्ष कुछ व्यथित-सा परन्तु शक्तिपूषेक बोला-- 
“अ्रीमन्‌ , संवज्ि-संघ का गणपूरक एवं राजुक नागरिक अमोघ- 
वर्ष अपना उत्तरदायित्व समभता है, धन्यवाद |”? 

#“म्रिथ्या, नितान्त मिथ्या !”--अभी अमोघवष की बात 
समाप्त भी न होने पाई थी कि मंत्रणा-कक्त के पाश्वे का निभ्वत 
द्वार सहसा खुला और बज़िसंघ के प्रमुख-लेखक ने प्रवेश 
किया । उसके शब्दों से यक्रायक उपराजा चकित हो गया और 
अमोघवर्ष संत्रस्त । 

प्रमुब-लेखक ने फिर कह्दा-मिथ्या ! नितान्त मिथ्या ! 
संवज्ञि-संघ का गणपूरऋ एबं राजुक नागरिक अमोघवर्ष अपना 
उत्तरदायित्व नहीं समझता ओर संवज्ि-संघ के प्रमुख-लेखक 
के अधिकार से मैं उसे संघ के कर्मचारियों को अनुचित रीति 
से कतंव्यच्युत करने का दोषी घोषित करता हूँ। 

“यह अपराध जघन्य है, प्रमुख-लेखक। इसका दंड 
शूली है ।” कठोर आकृति धारण कर भ्रशान्त मुद्रा से 
उपराजा बोला । 

“अश्रीमन्‌ , प्रबल-प्रतापी संवज्ि-संघ के अद्भुत कायक्षम 
उपराजा के नीचे युगान्त तक काये करनेवाल्ला लेखक इस 
जघन्य अपराध के दंड से अवगत न हो, यह आश्वचये को बात 
होगी।” प्रमुख-लेखक ने दृढतापूवेक कहा । 

उपराजा निशभ्ृत द्वार से गुप्तकत्ष की ओर बढ़ता हुआ अमोष- 
बष के प्रति बोला--नागरिक, मेरी प्रतिक्षा करोगे । 

विद्युत्‌हृत अमोघवष अवसन्न हो गया था। उसने मस्तक 
भुका लिया | प्रमुख-लेखऋ ने उपराजा का अनुसरण किया । 

> है ८ ८ 

कुछ क्षणों के उपरान्त उपराजा जौटा, अकेला, गम्भीर । 
अमोघवर्ष का मस्तक फिर झुक गया। 

उपराजा ले प्रवेश करते दी कह्दा--नागरिक, तुम्हारा अप- 
राध सुना। उचित तो यह था कि इसी समय नागरिकता के 
अधिकारों से तुम्हें वंचित कर तुम्हारे जघन्य अपराध की 
सत्यता अप्रमाणित होने तक कारावास में डलवा देता, परल्तु 
संघ के प्रति तुम्हारी की गई सेवाओं का मूल्य बढ़ा है। अतः मैं 
स्वयं तुम्दारा प्रतिभू होता हूँ और इस विदेशी के प्रति तुम्दारे 
व्यवह्मारकाये फे अन्त तक तुसको मुक्त रखता हूँ । फिर तुम्दारा 
विचार संघ के अधिवेशन में होगा । जाओ। 


ण्र संप्र्ष 


अमोघ वर्ष का मस्तक और नत हो गया। उपराज्ञा उसे 
वहीं छोड़ निभृत-द्वार से गुप्त-कक्त में पुनः प्रविष्ट हुआ । 

“मुम्हीं बोलो, कामसेने, अब मैं केवल सुनूँगा ।” 

“पर, क्‍यों ? वह जो तुम्हारा मालव वाग्विलास है उससे 
क्या छुट्टी ले लोगे ? बोलो तो, मालब, बोलो ।” 

“बोलूँ ? क्‍या बोलूँ ९” 

“अरे बही,-राबी का ऊर्मिविलास, सिन्धु का गजेन, 
वितस्ता का निःश्वास, चन्द्रभागा का भ्रकुटि-भंग, परुष्णी का 
वैभव, शुत॒द्र का गौरव, गाओ न !” 

“हाँ चलो, चलो कामसेने, चलो उस दूर देश को। उस 
पंचाल-मालव को चलें। आओ, उन क्षुद्रक-यौधेयों के शूर देश 
को चलें । यमुना को लाँघ कर, मथुरा के बिलासी शौरसेनों 
को पीछे छोड़ चलें-वहाँ, जहाँ क्षुद्रक-योघेय और मालवों का 
संघट्ट अंधक-बृष्णियों से लोहा लेता हे और जहाँ अरह्ट मध्यस्थ 
हो दोनों पत्तों के आघात सहते हैँ। वहाँ चलो, सुमु्खि, 
बहाँ: ७ब्ो 

कामसेना विमुग्ध मालव का वाग्विन्यास सुनती रही। 
आनन्द से उसके द्वोंठ फड़कने लगते, रोएँ खड़े दो जाते। वह 
मालव को प्रगल्भ कद्दती थी । कुतूहूलवश वह उसकी अभिलाषा 
सुनती रही । 

“जहाँ शुरु तुम्द्दारी ्रतीज्षा में करवर्टे बदलता है, जहाँ 
वितस्ता तुम्हारे भय से उमड़ उमड़ रोती हे, जहाँ चन्द्रभागा 
शुतुद्रु से मान किए बैठी है, जहाँ सिन्धु शुत॒द्रु को ललकारता है, 
तुम्दारे निमित्त, इन कुंचित अलकों के निमित्त ।” मालव न्ने 
कामसेना की अलकों को उछाल दिया। 

“अरे, तुम रुक गए माल ? बोलो, हाँ, चलने दो वह 
वाग्धारा-फिर क्या होगा १” 

मालव कामसेना के व्यंग्य से कुछ मेंप गया । उसे स्मरण 
हो आया कि वह उसे प्रगल्भ कहती है. और वह अभी अभी 
बहुत कुछ कह चुका । कामसेना उसकी ओर अब भी वैसे ही 
देख रही थी जैसे वालिझा अपने खिलौने को देखती है। 

“कब क्याहोगा १” मालव ने पूछा। 

. “वही, मैं पूछती हूँ-क्या होगा तब, जब शुत्तुद्रु और सिन्धु 
में मेरे लिए युद्ध उन जाएगा ? तब क्या सिन्धु मुके उद्रस्थ कर 
लेगा ? अथवा मैं शुत॒द्रु की लहरियों पर खेलूँगी ९” 

“अरे, नहीं, नहीं, कामसेने, सिन्धु केसे तुम्हें उद्रस्थ 
कर लेगा ? अथबा शुत॒द्रु दी तुम्हें अपनी लहरियों पर क्योंकर 
उछालेगा ? और मैं क्यों उछालने दूँगा ? जब सिन्धु और शुतुद्र 
दोनों में युद्ध ठन जाएगा, मैं अपनी बाहुओं की दोला बना 
तुम्हें उन पर भुलाडँगा-इस प्रकार ।” हँसते हुए मालव ने 
कामसेना को कट अपनी भुज्ञाओं पर उठा लिया श्रौर वह लगा 
उसे दोला की भाँति भुलाने | 


ज्ज्छ संघर्ष 


“इस प्रकार, इस प्रकार'**” मालव कहने लगा फिर वह 
लगा भ्रकोष्ठ-पृष्ठ पर नाचने । 

कामसेना जोर से हँस पढ़ी। आकाश में सुदशेन चन्द्र 
पूर्ण बिम्व से मालब का यह कौतुक देख रहा था । प्रकोष्ठ के 
पृष्ठ-तल पर सुरम्य कौमुदी छिटक रही थी। कामसेना फे अंग 
अंग में गुदगुदी उठ रद्दी थी। मालव की विशाल भुजाओं से 
धर्षित गणिका सुकंठ की शक्ति की तुलना अमोघवर्ष की 
ललित-कला-व्यंजक भावनाओं से करने लगी। दोनों में असा- 
धारण'वबेषम्य था- एक में थी कामजनित तृप्ति, दूसरे में संतोष- 
जनित पीड़ा। 


५ 


जब मालव को वज्जिराज्य के कमंचारी ने 'विनिश्चय-महा- 
मात्रों' का लिखित आज्ञापत्र दिया, सुकंठ कुछ घबरा उठा। 
आज्ञापत्र में उसको कामसेना के साथ न्यायालय में उपस्थित 
होने का आदेश था। नागरिक अमोघव्ष ने मालव के विरुद्ध 
उसकी प्रेयसी बलपूर्वक छीन लेने का अभियोग उपस्थित किया 
था । अमोघवर्ष को अपना अभियोग मालव के विरुद्ध प्रमाणित 
करना था और मालव को अपने को निरपराध सिद्ध करना था| 

कामसेना ने मालव से कह्दा--सुप्रीव, तुम वज्जियों के 
नियम-व्यवह्ार नहीं जानते इसी कारण घबराते हो, उस अभि- 
योग में कुछ भी नहीं रखा है । 

मालव सर्वेया आश्वस्त था। केवल कभी कभी उसे भय 
होता, कहीं कामसेना उसके हाथ से न निकल धाय। डप्तफे 
सद्तचर अवश्य उसके अर्थ चिन्तित थे। 

८ है | | 
प्रादूविवाक ने अमोघवर्ष का पक्त स्वीकार करने में आपत्ति 
की। उसने कद्दा-““जब तक कामसेना तुम्हारी ओर से 
वक्तव्य नहीं करती और मालव को अपने प्रासाद में रखती है, 
इस बात को स्वीकार फरना कठिन दै कि मालव ने उसकी 
अनिच्छा से उसे शक्तिपूवक ले लिया है।” उसने मालव 
ओर कामसेना की ओर से न्यायालय में उपस्थित द्वोने की 
स्वीकृति दे दी । 
८ > >८ रु 

“विनिश्चय-महामात्र' अभियोग स्वीकार न कर सक्के | काम- 
सेना ने स्वेच्छा से मालव को ग्रहण करना स्वीकार किया। 
उसने यह भी कद्दा कि बह अपना अधम व्यापार त्याग मालव 
का चिरसख्य ग्रहण करेगी, वज्जिराज्य छोड़ पंचाल-मालवों में 
जा बसेगी। 

“ंवैनिश्वय-महामात्रों' ने माल्॒व और कामसेना को अपनी 
रुचि के अनुसार कार्य करने की अनुमति दे दी। साथ ही 
उन्होंने विदेशी नागरिक और वड्जि नागरिका पर अकारण 
दोषारोपण करने का अमोघवषे पर झमियोग लगाया | अमो धव्ष 
ने वज्जि-संघ के अधिवेशन तक अभियोग को स्थगित रखने 

की अनुमति माँगी। वज्जिसंघ की विशिष्ट नागरिक होने से राजुक 
को वह अनुमति मिल गई। 
> ८ ८ है 
कामसेना के पंचाल जाने की बात सुन वज्जियों में कुदराम 
मच गया । कामसेना उनके विलास का उपकरण थी, व्यसन 
की विभूति, उनके रूप-गौरव की मयादा। विदेह नागरिकों का 
इस विषय में लिच्छवि नागरिकों से सबेथा एकमत था। राजुक- 
सामन्त सभी इस बात को सुनकर व्यथित हो उठे। “विनिश्चय- 
महामात्रों' के विरुद्ध एक आन्दोलन-सा खड़ा हो गया । उसे 
अभ्रोघवर्ष ने और भड़का दिया । क्रान्ति-सी मच चली । 


६ 


आज वैशाली में विशेष समारोह है। संवज्ि-सघ का आज 
प्रीष्मान्‍्त अधिवेशन है। इस अधिवेशन का कार्यक्रम दीघे है 
और संघ को बड़े महस्त्वपूर प्रश्नों पर बिचार करना है । पावा के 
मल्लों पर कोसल के राजा प्रसेनजित ने आक्रमण किया है, मल्लों 
का दूत आया है। मगधराज की वैशाली पर आक्रमण की 
तैयारियों का पता चला है। राजुक अमोघवष्ष के मालव पर 
किए अभियोग की "ज्ञप्ति' है | स्वयं राजुक अमोघवर्ष पर 
उपराजा का संध की ओर से अभियोग है । 

८ >८ | > 
घंटों का शब्द खारे नगर को शब्दायमान करने लगा। 

यह संघ के राजुकों को संघ-भवन में एकत्र होने की सूचना 
थी। पूर्वाह् के अन्त तक संघ-भवन राजुकों से भर गया और 
चाहर का सुविस्तृत मैदान वैशाली के नागरिकों से । 

भवन के भीतर “आसन-प्ज्ञापक' ने भद्रपीठों की परीक्षा 
की) फिर 'गणपूरक' ने राजुकों को एकत्र कर बैठाया। संघ का 
कार प्रारम्भ हुआ। 

राजा ने उठकर अपने दक्षिण ओर के आसन पर बेंठे 
मज्लों के दूत की ओर संकेत कर कहा-ये मह्ल-संघ के दूत हैं । 
इनके द्वारा मल्लन-संघ का यह पत्र आया है । 

राजा ने अपने हाथ का पत्र पढ़ा-“वजि-संघ को मालव- 
संघ की स्वस्ति | कोसल ने मह्ल-भूमि पर आक्रमण किया है। 
ऐसे अवसर पर मल्ल-संघ ने गणतन्त्रों की स्वत्व-रक्षा के लिए 
युद्ध ठान दिया है। साम्राज्य जिस प्रकार नागरिकता को नष्ट 
कर व्यक्तिगत स्वातंत्रय का विध्वंस करते हैं वह वज्ि-संघ को 
पूरेतया बिदित है। वास्तव में यह मल्‍्ल-कोसल युद्ध नागरिकता 
और साम्राज्य का युद्ध है, स्वतन्त्रता ओर शक्ति कां। साम्राज्य 
की भ्रान्त-लोलुपता एवं प्रसर-लिप्सा बज्जि-संघ से छिपी नहीं है । 
यदि उसके विरुद्ध प्रयन्न न किया गया तो शीघ्र नागरिक जीवन 
का अन्त हो जायगा और इसका उत्तरदायित्व चजह्ञि-संघ पर भी 
कुछ कम न होगा। वज्ि-संघ से, वैशाली के एक लक्ष अढ्सठ 
सहस्र नागरिकों से हमारी यह प्रार्थेना है कि बह इस आपत्ति में 
हमारी सहायता करे। इसके साथ मल्ल-संघ भी घोषित करता है 

कि इस सहायता के बदले वजि-संघ जब जिस प्रकार की सहा- 
यता चाद्देगा वह देगा। शुभमस्तु ।” 

राजा बेठ गया | भवन के राजुकों में खलबली मच गई । 

एक राजुक ने उठकर पूछा-क्या संघ की ओर से इसके 
उत्तर में कोई 'ज्ञप्ति' है ? 

राजा ने उठकर कहा--'हाँ।” फिर उसने उपराज़ा को 'ज्ञप्ति 
और “प्रतिज्ञा” प्रस्तुत करने का संकेत किया । 

उपराजा ने उठकर कह्दा-- सम्मानित संघ मेरी प्रार्थना सुने । 
यदि संघ इसके निमिसत उपयुक्त काल सममे तो सुने | यह 'ज्ञप्ति! है। 

उपराजा चुप हो रहा | संघ मूक था । 

उपराजा ने पुनः कहा--संघ मृक हे, सो मैं समभता हूँ मेरी 
श्ञप्ति! स्वीकृत हुई । सम्मानित संघ मेरी 'कम्मंवाचा” सुने | यह 
मेरी 'प्रतिज्ञा' है--“मल्ल-संघ का पत्र वज्ि-संघ ने पढ़ा। वह 
मल्ल-संघ का प्रस्ताव स्वीकार करता है | साथ ही विचक्षण राजुक 
महत्तक को विशिष्ट दूत बना सके द्वारा मल्ल-संघ को यह प्राथना 
भेजता है कि वह वज्ि-संघ के साथ मिलकर एकप्रबल मल्ल- 
वज्िगश-तन्त्र स्थापित करे । इस गण में दोनों संघों के नो नो 
प्रतिनिधि हों । दोनों कोघल और मगध के प्रसर एवं 
आक्रमण का सामना करें। वज्ि-सेनापति वैशाली के तीनों 
प्राकार-वेघ्ठनों पर शतप्नियों को चढ़ाकर मूल की रज्ा का प्रवन्ध 
करे और वज्ञियों की आधी सेना लेकर पावा की ओर कोसलों 
के विरुद्ध प्रस्थान करे। यह लिखकर मल्ल-संघ को प्रेषित किया 

ज्ञाय।” जो राजुर इस प्रतिज्ञा के विरोध में हो वह बोले, जो 
पक्त में हो वह मूर रहे। 

संघ मूक रहा । 

उपराजा ने फिर '्रतिज्ञा” पढ़ी । संघ फिर चुप रहा | हृतीय 
बार पढ़ने के उपरान्त उपराज़ा ने कद्टा--तीन बार मैंने प्रतिज्ञा 
पढ़ी, तीन बार संघ चुप रहा । मैं समभता हूँ संघ ने इसे स्वीकृत 
किया । संघ॑ फिर चुप रहा । 

प्रस्ताव स्वीकृत हो गया । 

राजुक अमोघवर्ष ने 'ज्षप्ति' को। वह स्वीकृत हुई। उसने 
अपनी प्रतिज्ञा रखी--“सम्मानित संघ मेरो .“कम्मवाचा! सुने । 
यह मेरी 'प्रतिज्ञा' है--एक विदेशी सुकंठ नामक मालव ने एक 
वज्ञि-नागरिक से उसकी प्रेयसी छीन ली है। संघ उसका विचार 
करे ।” जो विरोध में हो बोले जो पर्त में हो चुप रहे । 

राजा ने आपत्ति में पूछा--क्या इस विषय पर “विनिश्चय- 
मंद्ामात्रों' का निर्णय नहीं दो चुका है ९ 

प्रस्तावक बोला-द्ो चुका है। “पवेनि-पुत्थकों' में उसका 
उल्लेख भी हो चुका है। 

“तब संघ इस प्रश्न पर विचार नहीं कर सकता। यदि 
अभियुक्त उस निणय से संतुष्ट नहीं तो वह 'व्यवह्ारिकों” के 
निकट प्रार्थना करे। वहाँ से वह 'सूत्रधारों' अथवा वहाँ से भी 
“अष्टकुलकों' के निकट निवेदन कर सकता है। संघ में यह 
“कम्मवाचा' अव्यवस्थित है ।? राजा ने कहा । 

“परन्तु क्या 'राजुक' के संबन्ध में भी संघ का यही निर्णय 
होगा १” अमोघवर्ष ने पूछा । 

“निस्सन्देह, क्‍योंकि वज्ि-संघ व्यवहार के अधिकारों में 
ज्ागरिक' और राजुक' में भेद नहीं करता ।” राजा ने शक्ति- 
पूर्वक कहा । 

संघ चुप था । राजुक अमोघवर्ष की “्रतिज्ञा” गिर गई। 

उपराज्ञा ने उठकर 'ज्ञप्ति' की। संघ ने उसे स्वीकार किया। 
उसने 'प्रतिज्ञा' प्रस्खरुत की--सम्मानित संघ मेरी “प्रतिज्ञा! सुने। 
यह मेरी प्रतिज्ञा दै--“वेशाली के राजुक गणपूरक अमोघवष ने 
संवजि-संघ क्े प्रमुख-लेखक को स्नेह, धमकी और दानबविधि से 
क॒तेव्यच्युत करने का प्रयज्ञ किया । संघ उस पर विचार करे ।” 
जो विरोध में द्वो बोले, जो पक्त में हो चुप रहे । 

राजुक अमोघबष ने संकेत किया | कई राजुक उठे । 

एक ने विरोध करते हुए श्रतिज्ञा” की कि यह कार्य एक उप- 
समिति को सॉपा जाय । राजा और उपराजा ने इस पर आपत्ति 
की। मत लेने की आवश्यकता पड़ी । अमोघवर्ष के एक दूसरे 
मित्र ने प्रस्ताव किया कि मुख्य प्रतिज्ञा संघ के उपराज़ा की है, 
अतः सम्भव है कुछ राजुक भय से उसका साथ दे दें । न्‍्यायपूर्ण 
निर्णय के अर्थ 'छन्द” शलाकाओं से लिये जाएँ । तब गुद्य 'छन्द! 
के अर्थ उसी राजुक ने प्रस्ताव किया कि राजुक अनंग 'शलाका- 
ग्राहक! नियुक्त हों । राजुक अनंग 'शलाका-प्राहक' हुए। 'छन्दं 
लिए जाने पर उपसमिति के पक्ष में वहुमति ब्विद्ध हुई। संघ ने 

उपस्मिति का निर्माण कर राजुक अमोघवर्ष के अभियोग का 
विचार-कार्ये उसे दे दिया । 

वज्जि-संघ का दूत मल्ल-संघ को चला। 

छ 

कामसेना के आचरण ने बेशाली में उथल-पुथल मचा दी 
थी। राजुक अमोघवर्ष पर लगाये गए अभियोग ने अग्नि में 
घी डाल दिया। उसने स्वयं उसे हवा दे देकर भड़काया | 

हि हि अर | 

इधर एक विचित्र घटना घटी । पंचाल मालब की ओर जाते 
हुए सुकंठ और कामसेना को. मल्लों के विशाल पावा पथ पर 
अमोघवप् ने दुद्धंघ आटविकों की सहायता से लूट ज्ञिया | काम- 
सेना की रक्षा में व्यध्त मालव मारा गया। कामसेना ने उसी 
समय आत्महत्या कर ली। लूट के रत्न और धन की प्राप्ति के पथ 
में अमोघवर्ष को कंटक जान आटवबिकों ने उसे भी मार डाला। 

बैशाली में कुदराम मच गया। चारों ओर समाचार फेल 
गया कि मल्लों ने पावा पथ पर मालव, कामसेना और अमोघ- 
ब्ष को मारकर उनका धन लूट लिया है। कहाँ से यह संवाद 
उठा यह किसी को ज्ञात नहीं, परन्तु किसी अनजाने आधार से 
उठ उठ कर संवाद वेशाली के कोने कोने में गूँज उठते और 
वज्जि-संघ का वातावरण, क्षोभ और क्रोध, ईष्यो और हिंसा की 
अग्नि से जल उठता । 

यह समय वज्ि-संघ के बढ़े संकट का था। संघ के अधि- 


श्र संघ 


चेशनों में नित्य वादविवाद चलते, नित्य दाह और भंगढ़ों की 
नौबत आती । संध को दुर्भद्य दीवारें दृट-स्री गई, सारे गोप- 
नीय भेद खुल पड़े | राजुक राजुक का शत्रु हो गया। वज्जि-संघ 
में किसी ने प्रस्ताव किया कि मल्लों ने ही अमोधवर्ष और काम- 
सेना जैसे वज्जि नागरिफों को और मालव सरीखे अतिथियों 
को मारा है अतः उन पर वन्जि-संघ आक्रमण करे। अ“रतिज्ञा! 
बहुमति से स्वीकृत द्वोी गई। सेनापति को मल्लों पर आक्रमण 
करने की आज्ञा मिल गई । मल्ल-वब्जि-गण नष्ट-भ्रष्ट हा गया। 
८ ८ > | 
युद्ध ठन गया। विचित्र युद्ध-तीन मोरचों वाला। इसी 
समय अजातशत्रु ने वेशाली पर आक्रमण किया सो एक 
मोरचा गंगा के उस पार गंगा-शोण के संगम पर था दूसरा 
अल्लों से पश्चिम की ओर चल रहा था। उधर मल्लों पर भी 
गहरा संकट था । पूवे की ओर से लिच्छवि-विदेद्ों का आक्रमण 
था, दूसरी ओर कोसल की चोट | दोनों संघ-राज्य छिन्न-मिन्न 
हो रहे थे । दोनों साम्राज्य सोल्लास चोटें कर रहे थे । 
> है > 
वह्-संघ के मागध मोरचे पर संघ का वयोबृद्ध सेनापति 
से गंगा के उस पार डेरा डाले पड़ा था। दिन-रात युद्ध का ताँवा 
लगा रहता । दोनों ओर के चर बराबर शब्रु-पक्त में भेद डालते, 
समाचार जानने के निमित्त छिप छिप कर चक्कर काटा करते । 
है ८ ८ 


राष्-मेद द्शे 


संध्या का समय था। पश्चिम आकाश रक्त उगल रद्दा था। 
गंगा-शोश-संगम पर प्रलयंकर समर का बेग संध्या के कारण 
अभी अभी थमा था । वज्जि-संघ के सेनापति का शिविर सामन्तों 
से भर रहा था। इसी समय एक घायत्ञ मामथ दौड़ता हुआ 
आकर सेनापति के चरणों में गिर पड़ा। बाणों से उसका 
तन छिंद्‌ गया था। 

बह मागघ नहीं था। 

उसने स्वयं कद्दा-श्रोमन्‌, यह युद्ध वंचक हे, मल्लों से 
समर अनुचित, अकारण है। 

सामन्तों के साथ ही सेनापति की मुद्रा गम्भीर हो उठी। 
उसने पूछा-मागध, तू यहाँ किस साहस से आया 

शआहत ने कद्दा--श्रीमन्‌ मैं मागध नहीं हूँ। मैं हूँ वज्ि-संघ 
का घराध्यक्ष-विद्युत्‌। 

आश्रय से खबर चकित रह गए। सेनापति ने देखा विद्युत्‌ 
के शरीर से रक्त प्रवाहित हो रहा है। 

वह सागधों का वन्दी था, वन्‍्धन से निकल भागा था। 
सेनापति ने उसका अन्त निकट जान पूछा--क्या संवाद है ९? 
फिर शीघ्र वैद्य को छुला भेजा । 

विद्युत्‌ फेवल इतना कह स्रका-फमैंने राजगृह की मंत्रणा में 


सब सुना । सुना-“पुकंठ मालव मगघराज का संभेदक 
चर था।” 





| || || 
॥॥ 


॥॥॥॥॥॥॥॥॥॥॥॥॥॥॥॥॥॥॥॥ 


वह कोन था ? 


॥॥डं॥॥॥॥॥॥॥॥॥॥॥॥॥॥॥॥॥॥॥॥ 


॥॥॥ 


॥॥!॥॥॥॥॥॥॥॥: 





[ प्रस्तुत कद्दानी की भूमि सामाजिक क्रान्ति का क्रीढ़ा-सेत्र 
है--क्रान्तिकारो एक राजन्य परित्राजक | उसके जीवन का आरम्भ 
सत्य को खोज से, मध्य उसझी प्राप्ति से, ओर अन्त उसके दान 
से होता है। सारा एक अटूट सवेग प्रवाह है। प्रेम और 
सद्दानुभूति परित्राजक के संबल हैं, दया और श्रहिसा उसके साधन, 
संप्राप्ति ओर विसजंन उसके उद्देश्य । 

--वह कौन था ९ 
> > > >< 
राप्ती, रोहिणी के मध्य फूलो लुम्बिनी चमक उठी। देवदद 
के मागे में साया खड़ी थी, शालभंजिका की मुद्रा से | ल्ुम्बिनो 
अघा गई, शाल फूल उठा । 
सद्य/जात ने सप्त-पग लिए; पण पग पर पुंडरीक दँधा। 
शक्र ने उसे उठा लिया, कल्पतरुओं के कुसुम न्नाल पर। देवों 
ने मन्दारस्तबकों से चमर भला | सद्यः नात हँसा। 
हा है हि ८ 
प्रजापती ने माया का अनुराग दिया। 
असित-नारद मुके, असित भी, नारद भी-पिता के आशी- 
बोद को, तनय के अभिवादन को । 
“बत्तीस लक्षण, अस्सी अनुन्यंजन--सावेभौम |” 
शुद्गबोदन पुलकित हो उठे । असित शंखित था, नारद प्रसन्न । 


“सावेभौस १” शाक्य-राज्ञ ने पूछा। स्वर में मोद था, 
हृदय में उल्लास । 


हद संघर्ष 


“सावंभौम सम्राट”ः--असित हँसा। 

भागिनेय नारद हँसा, विश्वामित्र, राजा, सभासद हँसे । 

“स्ावेभौम परित्राजक”--असित फिर हँसा । 

भागिनेय फिर हँसा, विश्वामित्र मूक हो रहा, राजा जिज्ञासु, 
स्भासद मूढ़ । 

“भागिनेय, तू भाग्यवान है, सुनेगा। मैं हूँ अभागा-- 
“अनसित! ”--अखित रो पड़ा । 

असित के साथ जाते हुए उसके भागिनेय नारद को राजा 
ने रोक लिया । 

८ >८ ओर >्र 

वेदना का सहचर था वह कुमार--सहानुभवी । 

सुख में सब दूर थे, परन्तु दुख में वह साथ था--सबके । 

वेदना से रोते हुओं के आँसुओं से उसके आँसू मिले । 

क्षणिक सुख उसे रिकान खका। तृष्णा हँसी पर स्वयं 


छ्जा गई। 
उसे पाना था जीबों का एकाकी सुख-एकाको, इन्द्रचक्र 
से रद्दित । 
५ ९ >् ८ 
वह बैठा था । 


वह बेठा था, संतप्त व्यथित । कुछ देर पूव वह आ बठा था 
स्वच्छ पुष्करिणी के सोपान-मार्ग पर | हिलती हुई लह्दरियों पर 
उसके किरीट की छाया हिल रही थी, भुक, भुक। छाया लह- 


वह कोन था ्‌९ 


रियों पर उछलती, भुकती । लहरियाँ बढ़ कर फैल जातीं, समीप 
के पद्मपत्रों की छाया में खो जातीं, उनके ह्िलते नालों के 
मध्य । उन्हीं पत्रों पर दृष्टि स्थिर-सी हो गई थी। उनमें से एक 
का विस्तार-छत्र--बड़ा था । उसका एक भाग कुछ उठान्‍सा था। 

चायु का एक हल्का, कुछ दृढ़तर, कोंका आया। पंद्म-पत्र 
के उठे भाग से कुछ जल में गिरा-भुरभुर। किरीट-मंडित 
मस्तक कुछ आगे मुका--आगे, उस पद्मा-पत्र के उठे किंचित 
पीत भाग पर। नीलाम्बुज-श्याम विशाल नेत्रों ने देखी--एक 
विशाल विश्व की संस्ृति, सुना-एक विंस्टरत ब्रह्मांड का 
परुष कोलाहल) सृष्टि के प्रजनन, प्रसार, प्रलय की मभंकृति ।-- 
असंख्य कृमि अपनी कुटिल काया बिस्टृत-संकुचित करते उमड़ 
रहे थे। नीचे के मात्य्य-न्याय का ऊपर प्रतिबिम्ब था। एक 
अपेक्षाकृत विशाल कृमि उस संघट्ट के बीच उल्नट रहा था। 

किरीटमण्डित-मस्तक फिर गया--घृणा से, व्यथित । 

वह बेंठा था संतप्त, व्यथित । 

उसने कहा--क्ष्या यहाँ भी ९ स्रष्टा के सूयरूपी खुलती हुई 
दृष्टि के नीचे द्वी 

उसने उदय होते सूर्य की ओर से दृष्टि फेर जल में डाली-- 
वहाँ जीवों का फोलाहल सुना, घषेण का वेग देखा । अपने भीतर 
उसने दृष्टि घुमाई- 

“क्या वहाँ भी वही कोलाहल है, वद्दी धषण १” उसने 
पूछा । 


छ० संघर्ष 


निस्तव्घ वह बेठा था, नीरव, संतप्त व्यथित। चिबुक वक्त 
पर टिका था । बाहर समुद्र शान्त था, प्रशान्त, परन्तु भीतर 
भयंकर कोलाहल था । 

समीप के वाल-कदली पर शब्द हुआ। कुमार ने मस्तक 
उठाया--कदली-पत्र और यष्टि की सन्धि पर बाणविद्ध क्रोंच 
तड़प रहा था। कुमार के नेत्र चमके, फेल गये । 

वह उठा । उसने क्रोंच को उठा लिया | धीरे से बाण खींच 
असने पुष्करिणी का जल उस पर डाला। क्रोंच पंख फडफड़ा उठा । 
वेदना से उसने अपने नेत्र बन्द कर लिए। कुमार की आँखें 
भी मुँद गई। सह्दवेदना से उसका हृदय दृक दूक हो गया। 
कोंच हाथ में फड़का । कुमार के नेत्रों में जल भरा था । 

निकट की छाया देख उसने दृष्टि उठाई-दृष्टि-पथ में 
आखेटक की मूर्ति आ अटकी | आगन्तुक के सुपुष्ट वामस्कन्ध 
के ऊपर, प्रष्ठभाग में, तूणीर के मुख से कंकपत्र भांक रहे थे। 
प्रत्यंचा चढ़ा धनुष उस्री स्कंध से लटक रहा था, दाहिने कर के 
बाण की नोक अँगुलियाँ घर्षित कर रही थीं। वक्ष का छोदा-सा 
इुष्पद्दार अभी कुछ ही धूमिल हुआ था | 

आखेटक की मूर्ति मानवी थी, देवदत्त की | प्रसन्न; श्रमित, 
तुष्ट । 

कुमार ने घृणा से दृष्टि फेर ली। 

देवदत्त बोला--कुमार, क्रोंच मेरा है । 

कुमार ने फिर दृष्टि उठाई । 


बह कोन था ७३ 


वह बोला--लुब्धक ! किरात ! 

« विश्वामित्र-कुलपति के अनुसार ये शब्द सभ्य नहीं, 
कुमार । शाक्य-छुमार के खवंथा अयोग्य |” देवदत्त विहँस कर 
बोला। 
कुमार ने फिर अपनी दृष्टि तढ़पते क्रॉँच पर डाली। फिर 
जल की कुछ बूँदें उसके नेत्रों पर डाली, कुछ उसकी चंचु में । 

देवदत्त ने फिर कहा--ुमार, क्रॉंच मेरा है। 

कुमार ने अपने प्रशस्त ललाट से स्वेद-नीहारिकाओं को 
पोंछ लिया । 

देवदत्त मे कुछ सस्वर कद्दा--कुमार ! क्रोंच मेरा है। 

कुमार के होंठ फड़के, शब्द हुआ-म्रत क्रॉंच तेरा, जीवित 
मेरा। 

उसने दृष्टि फिर क्रोंच पर डाली। रक्त का प्रवाह बन्द हो 
चला था | परन्तु पूर्व का निकला रक्त उसके करके जल से मिल 
कर नखों को लाल कर रद्दा था । उसने दूसरे कर में क्रोंच को ले 
अपने नख धो लिए। 

देवदत्त कुमार की शान्ति से जल उठा। 

उसने तीज्र स्वर में पुकारा--कुमार ! 

कुमार ने सवेग उसकी ओर दृष्टि फेरी। पूछा-क्या ? 

« हे दो मेरा क्रोंच ”--क्रोध से आरक्त देवदत्त जल उठा। 

«४ यम से माँग अपना क्रोंच, देवदत्त ।? कुमार ने सबेग 
उत्तर दिया । 


७२ क 


“८ मैं ले लूँगा ।” देवदत्त अड़ गया । 

“ ले ले, यदि शक्ति है ” | कुमार ने ललकारा । 

देवदत्त उसकी ओर बढ़ा । 

कुमार सरोष उसकी ओर धूम पढ़ा। साथ ही कदली के 
भुरमुट में शब्द हुआ और तीन सशश््र सैनिक कुमार के निकट 
आ खड़े हुए। ये शुद्धोदन द्वारा नियुक्त कुमार के रक्षक थे जो 
उसके अनजाने सदा खाथ लगे रहते थे। देवदत्त सहम गया। 

बह सभा-भवन की ओर चला । कुमार ने उसका अनुध्तरण 
किया । 

वेत्रधर ने सस्वर सूचित किया--कुमार देवदत्त, कुमार 
गोतम । 

उसका शब्द अभी गूँज़ रहा था जब देवदत्त ने प्रवेश किया। 
कुमार उसके पीछे था, क्रोंच को हृदय से लगाए। 

प्रवेश करते ही देवदत्त ने सभा में न्‍्याय-याचना की | 

राजा ने पूछा--क्रोंच किसने मारा ? 

प्रसन्न देवदत्त बोल उठा-मैंने । 

कुमार स्थिर, गम्भीर स्वर में बोला-जिलाया मैंने । 

सभा निस्तव्ध थी । 

कुमार ने पूछा--क्रॉंच मारने वाले का या जिलाने वाले का 

सभ्य निःशब्द थे | कुमार के शब्द देर तक सभा-भवन में 
गेलते रहे । 


भर >< >< अर 

कुलपति के आश्रम में उपनीत कुमार ने पढ़े--कल्प/ व्याकरण, 
निरुक्त, छन्द, ज्योतिष, शिक्षा, चारों वेद | 

उसके हृदय को शान्ति न मिली। न उसडी जिज्ञासा को 
उत्तर मिला । 

“मनुष्य - जीव--दुखी क्‍यों ९” उसने पूछा। प्रन्थों से उच्को 
उत्तर न मिला। तक ने ठृप्ति न दी । विद्या निरथक सिद्ध हुई । जिस 
ज्ञान में व्याधियों का शमन नहीं; जरा-मरण का अन्त नहीं उघसे 
लाभ कया ? उसने तपोवन छोड़ दिया । उसका समावतेन हुआ | 

विता ने अनुनय की | विरागी गृहस्थ वना--मातुल-कन्या 
यशोधरा देवदह से आई, श्रृंगार का मद लिए, सौन्दर्य की 
शक्ति लिए, यौवन का आसव लिए । 

न जीत सकी । हूँगार-बेलि मुरकभा गई, सौन्द्य रूंगार के 
अवलम्ब बिना निरबल् हो गया, यौवन अकेला बाघला हो गया । 
कुमार वना रहा--एक रस, जिज्ञासु, अधीर, आमोद-्रमोद से 
दूर, संयत । 

८ > > व 

उसे जाना था, उस अट्टाइस वर्ष के युवा को | 

प्रबन्ध पूरा हो चुका था, शक्ति दृढ थी । 

यकायक कपिलवस्तु के विपुल्ष घंटे बज उठे। तूय और 
दुन्दुभियों के नाद से नगर व्याप्त दो उठा, शंखध्वनि से गगन 
गुंजायमान । 

दासी ने उल्लास भरे शब्दों में कहा--शुभ हुआ-तनय | 


बा संघष 


सशंक युवा बोला--अशुभ हुआ--राहुल । 

व्यंग्य आदेश हुआ-शुद्धोदन ने सद्य:जात को पुलकित हो 
पुकारा-राहुल ! 

>८ ८ > है 

वह्द चला। चलते हुए उसने एक बार शयन-कक्ष में फाँका 
दासियाँ, सख्ियाँ, जहाँ तहाँ पड़ी थीं। उनके वस्र खुले थे--अस्त- 
व्यस्त | बत्ती दीप-शिखा-सी सोती थी--वह कोलिय दंडपाणि 
की गोपा, कपिलवस्तु के शाक्य-प्रासाद की कौमुदी यशोधरा, 
शिशु के मस्तक पर अभय का हाथ रखे, अपने आराध्यदेव को 
स्तप्त में सोचती, रोकती । 

स्वजन न रुका । 

मातंड सरीखा शिशु एक बार जनक के अन्तर में चमका। 
उसमे उसे खोंचा--सहस्र करों से । 

न रुका स्वजन । 

संसार का स्वजन चल पड़ा-रोते विश्व के आँसू पोंछने । 

यह महाभिनिष्कमण था। 

कपिलवरतु जागा। 

मद्दामणि खो चुकी थी । 

८ ८ > अर 

कोलिय छूट गए, पावा भी छूटी । अनामा के पार महायात्री 
ने खद्ठ से अपनी लम्बी शिखा काट ली, घुँघराले केश भी न 
रहे । छन्दक के बच्चों के भाग्य फिरे | रत़्मय वल्धाभूषण कर में 


वह कोन या ? छ्ज 


लिए छुन्दक देखता रहा । और कंथक ९ 

बह भी देखता रहा, जब तक उसका स्वामी वैशाली राज्य 
की सीमा के उपवनों में न खो गया । 

हश ५ है है. 

अलार कालाम के तपोवन में तीन सौ त्रह्मचारी अध्ययन 
करते थे। उपनिषद्‌ और दशेन मेज गए परन्तु जिज्ञासा जगी 
रही। आक्किचायतन धमे में मामुषिक क्लेशों के शमन का 
उत्तर न था। 

सुख की खोज में यात्री फिर चल पड़ा--राजगृह की ओर-- 
प्रकांड दाशनिक उददक रामपुत्त के निकट । 

गरित्रज के भग्नस्तूप पर बिम्बिसार का बसाया राजगृह खड़ा 
था; गौरव से मस्तक उठाए। 

यात्री उधर से निकला लिधर मागध शैशुनाग-श्रेणिक 
बिम्बिसार--उसके तेजस्वी मुख-मंडल को देख चकित रह गया। 
उसने सारा समगध उसके चरणों में रख दिया । 

यात्री हँस पड़ा । 

, “शाक्यों का राज्यविस्तार विलास के अर्थ प्रचुर है, राजन , 
ओर पिता के स्नेह का राज्य उससे कहीं विस्तृत है, और यशो- 
धरा के स्वप्त का उससे भी ।” वह बोला-पूवेबत्‌ हँसता हुआ | 

श्रेणिक ने मस्तक झुका लिया। 
यात्री फिर चल पढ़ा । 
८ >८ ८ | 


28 संघर्ष 


प्रात: याग के समय जब वह उद्दक रामपुत्त के आश्रम में 
पहुँचा सप्तशत दीत्षितों के कंठों से विनिगेत ब्रह्मघोष वन-प्रान्त 
को कम्पायमान कर रहा था। वह भी दीक्षित हुआ। 

जिज्ञासा बनी रही । उसके उद्विग्न हृदय में उठते प्रश्नों का 
उत्तर उदय के पास न था । 

बह बोला--श्रद्धा, वीयें, समाधि और स्थ्ति प्राप्त कर 
चुका | परन्तु इनसे निर्वाण की शान्ति न मिल सकेगी । मैं 
करूँगा प्रज्ञा से साक्षात्कार । 

महापथ पर वह चल पड़ा | 

इस बार वह अकेला न था। पाँच और त्रह्मचारी-पंच 
अद्रवर्गोय--भी उसके साथ चले । 


कहाँ ? 
कहीं--जहाँ वह घोर तप कर सके । 
अर | भू अर 


वह राजगृह की ओर से खड़ी पवेतश्रेणी लाँध कर उस पार 
उतर गया--गया के महाकान्तार में । 

निरंजना के तट पर यात्री रुका। 

घोर तप प्रारंभ हुआ । पड़्वर्षों तक यह तप चलता रहा। 
काया क्षीण हो गईं, आशार मूर्तिवत्‌ अवसन्न हो रहा। शरीर- 
पंजर कंकालमात्र रह गया। चेतना नष्ट हो गई। 

उरुबिल्व की नतकियाँ नाचीं । 

उन्होंने गाया-“बीणा के तारों को ढीला न करो--नहीं वे 

न बजेंगे, और देखो, उन्हें अधिक न कसो-नहीं वे हट 
जाएँगे।” 

ध्वनि रोम रोम में भंकृत हो उठी--“बीणा के तारों को 
ढीला न करो--नहीं वे न बजेंगे। और देखो, उन्हें अधिक न 
कसो--नहीं वे टूट जाएँगे ।”” 

तप छूट गया। भोज्ञन के साधन में वह चला। निरंजना 
में स्नान कर वह वृक्ष के नीचे आसन मार बैठा । श्रेष्ठिकन्या ने 
उसके विस्मयजनक मुख को देखा । उसे वृक्ष का देवता जान 
सुजाता ने पायस खिला दी। पंच-भद्रवर्गीय पेटू-परिब्राजक को 
छोड़ चले-पश्चिम, वाराणसी के निकट मृगदाव को । 

८ > हा >् 

एक दिन वह अश्वत्थ के नीचे विचारमग्न हो बैठा । दृष्णा, 
विलास, व्यसनों ने प्रचंड आक्रमण किया। वह विचलित न 
हुआ । मार भी अपनी सेना-सहित पहुँचा--उसकी कन्याएँ-- 
तृष्णा, आरति, राति-भी असफल रहीं । उसने प्रृथ्वी का रपश 
कर उसे साक्षी बनाया-मार-विजय की, उरुबिल्व के निकट । 
महाबोधि के नीचे उसने प्राप्त की--सम्यक्‌ सम्बोधि । 

आपषाढ़ की पूर्णिमा थी। जब मार के सेघ छूट गए उसने 
स्पष्ट देखा-आये सत्य, अष्टांगिकमार्ग--और इसके ऊपर-- 
सज्किस पटिपदा-मध्यम मार्ग - वीणा के वे तार जो न बहुत 
खिंचे द्वों न बहुत ढीले, न उनके टूटने का भय हो न बजने में 
शंका । 

बुद्ध ने पाया, अब वह देगा। 
चला वह पंच-भद्रवर्गीयों की खोज में--मृगदाव | 
> > २ ८ 
उसे आता देख एक ने कह्दा-मिश्षु आता है, हम उसे 
प्रणाम न करें, उसका कमंडलु न लें, उघको आसन न दें । 
भिक्ु पहुँचा। उसका देदीप्यमान मुख आकर्षक था। 
विस्मित त्रह्मचारी खिंच गए। किसी ने कमंडलु लिया, किसी ने 
आसन दिया | सबने अभिवादन किया | 
उसने कहा--मैं हूँ सम्यक्‌ सम्बुद्ध। 
उसने धर्मेचक्र का प्रवतेन किया--भिक्‍्खुओ, मार्ग दो हैं-- 
अत्यन्त विलास का, अत्यन्त तप का। एक तीसरा मागे है 
त्तथागत का देखा--मध्य का, न अत्यन्त बिलास का, न अत्यन्त 
तप का ।? 
८ > > ८ 
भिक्षु संप्रदाय जन्मा, संघ पनपा । 
सारिपुत्त, मोगलान आए। 
उसने कहा--भिक्खुओ, सत्य का विस्तार करो, एक एक 
पृथक प्रदेश में जाकर । 
>८ > > ८ 
कपिलवस्तु का निमंत्रण अहण कर संघ वहाँ पहुँचा 
न्यग्रोध-कानन में । 
प्रातः वह भिक्षासपात्र लेकर नगर के राजमार्ग पर निकल 

पढ़ा । शाक्यराज दौड़े । दिव्यमूर्ति देख मस्तक भुक गया, स्वत:, 
अ्प्रयास । ग्लानि हुई -- 

पूछा-यह क्या पुत्र, पिता के राज्य में पुत्र की भिक्षा 

४ राजन, तुम राजाओं के वंशघर हो, मैं भिक्षुओं का ।” 
उत्तर मिला | 

स्तम्भित राजा ने जाना वह उसका पुत्र नहीं, विश्व का 
जनक है। 

सारा कपिलवस्तु टूट पड़ा । यशोधरा नहीं आई | वह अढ़ 
गई--साध्वी का स्वामी उसके घर आएगा। वह क्‍या जाने 
सम्बोधि, क्या जाने भ्रश्नज्या--उसका तो वही) आरयपुत्र, कुमार । 

बह बहाँ पहुँचा--यशोधरा के भवन में--सारिपुत्त, मोमा- 
लान के साथ । 

उसने भिक्षापात्र बढ़ा दिया। 

यशोधरा रोई, फिर हँसी-- 

बोली--अवश्य । भिज्षा दूँगी, सर्वश्रेष्ठ वस्तु, सर्वे्रिय । 

उसने राहुल को उठाकर भिक्षा के लिए बढ़े करों में 
दे दिया। 

अजन्ता के दरी गृहों में उस दृश्य की छाया पड़ी । 

२ 0 ८ है 
राहुल ने पैठक माँगा--भिक्खु, मुझे पिठ॒दाय दो । 
उसने कद्दा--सारिपुत्त, राहुल को प्रत्रज्या दो । 
६ १३4 १५ ६ 

वह मार्ग में चला जा रहा था-विकट वनमार्ग में। 
अंगुलिमाल ने कहा-ठहर जा | 

वह रुका | लौट कर वह हँस पड़ा । 

उसने कह्दा--मैं तो ठहर गया। सम्बोधि के आगे मार्ग 
नहीं, पर तू कब ठहरेगा ? 

अंगुलिमाल चकित हो गया । 

>८ >९ शर् >< 
अनन्त-मार्ग का पथिक, वह फिर चल पड़ा। आगे भेड़ों 
का भुंड चला जा रहा था। उसने लँगड़ाते हुए मेमने को देखा । 
उसका दयाद्रं चित्त रो पड़ा। उसने उसे कंघे पर उठा लिया। 
गड़ेरिया हँसा । 

महात्मा ने पूछा--मूक प्राणियों पर दया न करके भी कोई 
मनुष्य कहलाने का अधिकारी हो सकता है ? 

“महात्मन्‌ , मैं धर्म कया जानूँ।” गड़ेरिया बोला--“मैं 
हँसा इस पर कि आप जो मेमने के तनिक क्षत पर इतने कातर 
हो उठते हैं उसको महाराज श्रजातशत्रु के प्रज्वलित अग्निकुंड 
से क्योंकर बचा सकेंगे? वह तो उनकी मुक्ति का साधन 
होगा ।” 

महात्मा रो पड़ा-ऐं ! एक प्राणी का वध दूसरे का मोक्ष- 
साधक हो ! 

वह जा पहुँचा कुणिक की यज्ञशाला में । वहाँ सहस्रों पशु 
बलि के निमित्त बँघे खड़े थे । 

उसने राजा से पूछा--यह कैसा पशु-समारोह है, राजन्‌ ९ 

“यज्ञ सुकर्म, मोक्षसाधक है”--उत्तर मिला। 

“यदि प्राणि-वध ही मोक्ष का साधक है, राजन्‌, तो इस 
संबुद्ध श्रमण की यज्ञाहुति करो । मूक प्राणियों के वध से क्‍या 
प्रयोजन १7 हि 

राज़ा वह निर्भीक तेजस्वी मुखमंडज् देखता रद्द गया। 

महात्मा ने एक सूखा ठुण उसके सम्मुख फेंक कर कट्दा-- 
राजन, इसे तोड़ो तो सही ? 

राजा ने उसे चुटकी के कम्पनमात्र से तोड़ दिया । 

फिर भिक्षु ने कह्द--अनन्त समृद्धि के स्वामी, अब तनिक 
इन टुकड़ों को जोड़ो तो । 

राजा भिक्षु का मुँह देखने लगा। 

महात्मा ने फिर कहा--जिसमें एक क्षुद्र रण को जोड़ने की 
सामथ्ये नहीं उसे असंख्य प्राणियों के विनाश 'का क्या अधि- 
कार है? राजन , यज्ञ भ्रान्ति है, रक्तपात । इसे छोड़ो निर्षोण- 
सुख को लालसा करो। 

८ ९ ५ रु 
वेशाली के आम्रकानन में संघ ठहरा था। अम्बपाली का 
था वह आम्रकानन। जब उसने भिक्नु को भोजन के लिए 
निमंत्रित किया उसने स्वीकृति दे दी। अम्बपाली प्रसन्न दो 
घर को लौटी। भिक्षु को निमंत्रित करने जाते हुए लिच्छवियों 
के रथों से सटा कर अम्बपाली ने अपना रथ हाँछा। गरिका 
या 


<ढ्र संघ 


की इस धरृष्टता पर वे भुंकला उठे पर गणिका का निमंत्रण 
संघ मे स्वीकृत कर लिया था। 

जब लिच्छवी-राजा निकट आए भिक्तु ने कद्दा--जिन 
+भिक्‍्खुओं ने तावर्तिश स्वर्ग के देवताओं को नहीं देखा है वे 
लिच्छवियों की इस परिषद्‌ को देखें, इससे देवताओं की 
पारेघद्‌ का अनुमान करें| 

लिच्छबी-देवताओं का गौरव गणिका के सम्मुख द्वार गया। 


है >८ ८ ८ 
कुशीनारा के शाल-बन में भिन्नु पढ़ा था-थका हुआ वह 
अत यात्री । 


आनन्द ने कहा--प्रभु देह न त्यागें, संघ अभी निबल है। 
भिक्तु बोला-आनन्द, भिक्‍्खु-संघ अब मुझसे क्या आशा 
करता है? मैंने तो अन्य आचार्यों की भाँति कोई रहस्य छिपा 
नहीं रखा-जो पाया उसे सुट्टी खोल कर दिया। श्रब संघ मेरे 
उपदेशों पर चले | 
जीवक--राजगृह का धन्वन्तरि--विमन बेठा था । 
दूर दिगन्त में रह रद्द कर प्रतिध्वनि उठ रद्दी थी-- 
बुद्ध सरणं गच्छामि । 
धम्म॑ सरणं गच्छामि। 
संघं सरणं गच्छोमि। 
निसग रोता था, पशु-मानब, केहरी-कुरंग। चराचर का 
कपालमणि छिन रहा था । संघ के खिंद्ध और उपासक, भिक्तु 


वह कौन था <३ 


और मिक्षुणी सभी रोते थे, कद कह, गुन गुन। आज बाचालों 
की जिहा ऐंठ रही थी, चेतनों की मति कुंठित हो रही थी | 
मानवता का वह विशाल हृदय नीरव, रपन्दनहीन दो चला था। 
भिक्षु श्रमित था--मद्दापरिनिवोण के अनन्त पथ पर आरूढू। 
इसने नेत्र बन्द कर लिए। 
वह कौन था ९ 





[ इस कहानी का नायक भारतीय रोमांचक साहित्य का केन्द्र 
उदयन है। उसके प्रणयय ओर विलास की कथा एक समय 
भारतीय विलासियों के गवे की वस्तु थी। उदयन की प्रणय- 
क्रौड़ा संस्कृत की साहित्यिक विभूतिःसी हो गई थी। मद्दाकवि 
भास ने उसे श्रणय-क्षेत्र में आदर्श मान लिया था और वह 
इस वृपति के चरित्र से इतना आकर्षित हुआ कि उसने अपने 
नाटकों में से दो का कथा-भाग उसके ही जीवन स्ले लिया। 
'स्वप्रवासवदत्ता! ओर “्रतिज्ञायौगन्‍्धरायण” दोनों का संपर्क 
उदयन से है । कालिदास ने भी मेघदूत--'उदयनकथाकोवबिद- 
आ्रामब्रद्धान॑--में इस रृपति के प्रणाय की ओर संकेत किया है । 
उसकी कहानियाँ गोष्टियों में कोविद १द्ध कहते थे जिन्हें नवयुवक 
प्रेम और उत्सुकता से सुनते थे। उदयन की कथा गुराक्य की 
“बृहत्कथा” में ओर सोमदेव के “कथासरित्सागर' के लावाणक 
नामक तृतीय लम्बक की दो तरंगों में वर्णित है। उदयन 
हथियों से बढ़ा प्रेम करता था और वीणा बजाने में अद्वितीय 
था। उसे वीणा बजा कर गजों को पकड़ने का व्यसन था। 
इस व्यसन के कारण ही उसकी वीणा का नाम हस्तिकान्ता 


पढ़ गया था। उस समय गणातंत्रों के अतिरिक्त भारतव में 
चार प्रमुख राज्य ये-( १) अजातशत्र॒ का अगघ ( राजगृह ) 
(२ ) प्रसेनजित का कोसल ( श्रावस्ती ), (३) उदयन का 
वत्स ( भरतवंश-कोशाम्बी ), और (४ ) चंढ श्रद्योत मद्दासेन 
की अवन्ती ( उज्जयिनी ) । इन चारों में परस्पर साप्चाज्य का 
शक्ति-संघर्ष सदा होता रहता। जिस चातुरी से उदयन को चंड 
प्र्योत ने बन्दी किया था वह अद्भुत थी। प्रीकों के 'ट्रोजनवार' 
(णुंभा ५४») वाले विशाल इत्रिम अश्व की भाँति ही कृत्रिम गज 
द्वारा वह भी बन्दी हुआ था। उदयन का वासवद्त्ता के साथ 
पलायन एक झृस्मूत्ति-ठीकरे पर शुंगकालीन कलाकार द्वारा 
उत्कीर्ण है। उदयन वीणा लिए वासवदत्ता के साथ गजारूढ़ हो 
भाग रहा है और पीछा करते हुए शत्रुओं को गज के प्रभाग 
से स्वरमुद्राओं की वा कर उसके सेवक अन्यमनस्क कर रहे 
हैं। शुंग कला का असाधारण आदर्श कोशाम्बी से उपलब्ध 
यह मिट्टी का ठीकरा भारत-कला-भवन, काशी, में सुरक्षित है। 
काल-छठी शो ई- पू. ] 

१०-६-४० ) ६ अपराह २-५ 


॥ 


“नहीं, बन्धूक, तथागत की महत्ता मैं स्वीकार करता हूँ। 
मैंने उनके उपदेश भी बड़ी श्रद्धा से सुने थे ; परन्तु मुझे उनसे 
तृप्ति नहीं हुई । मैं मानता हूँ. कि उनके उपदेश असाधारण हैं, 
परन्तु क्या वे वास्तव में नवीन भी हैं? क्‍या आषे-आ्रह्मण 
धर्म में उन विषयों की कुछ भी व्यवस्था नहीं की गई है. ? क्‍या 
य्ूहस्थाश्रम में अल्यन्त विलास और अश्रतद्यन्त तप के बीच को 
“मस्मिमपटिपदा' नहीं है. ? क्‍या अहिंसा का विषय उपनिषदों 
का नहीं है १” उदयन ने वक्तव्य समाप्त कर हँसते हुए मधु से 
भरा चषक एक साँस में रिक्त कर दिया। 

“माना, बन्धु, वह भी माना | परन्तु यह वर्णव्यवस्था-- 
क्या यह भी आन्तिमूलक नहीं, निर्माताओं के अधिकार की 
शिलाभित्ति नहीं ? इसके प्रति क्रान्ति क्‍या नवीन नहीं है ? इस 
अथे तथागत के शब्द क्या ज्ञगी मानवता के प्राथमिक कोला- 
हल के नहीं हैँ १” बन्धूक ने उत्तर में पूछा । 

वत्सराज कुछ गंभीर हो उठा । 

वह बोला-वर्णव्यवस्था 'श्रान्तिमूलक' ? निर्माताओं के 
अधिकार की शिलाभित्ति ?” असंभव, बन्धूक, असम्भव। 
आ्रान्तिमूलक कैसे ? संघ एक बात भूलता है, बन्धूक, एक आव- ई 
श्यक बात | व्यक्ति समाज से परे नहीं-वह उसका अंग है, 
अवयव । और निमौताओं को उस पूरे समाज पर दृष्टि डालनी 
है। यदि समाज की ठचित व्यवस्था न हुई तो मानवता का 
लोप हो जाएगा । समाज्ञ की रक्षा के अथ वर्ण्व्यवस्था की 
कल्पना हुई । 

जीवन का कोई भी अंग भूखा न रहे इस अर्थ उम्रका 
विस्तार हुआ । स्त्रयं संघ उससे बंचित नहीं। परन्तु कदाचित्‌ « 
काल के प्रभाव से वह विक्रृत हो जाय | वथागत के निवाण के 
पश्चात तुम्हारा संघ भी छित्न भिन्न हो जाएगा--तुम देखोगे। 
अच्छा आज बस ।” 

डदयन ने अधविवृत दासी की ओर देखा। चषक फिर 
भर गया । उसके रिक्त होते देर न लगी। 

बन्धूक के जाते ही विलास-कक्ष सुन्दरियों से भर गया। 
कुछ विलासी के पयंक पर बेठ गई, कुछ नीचे उप्के चरणों में, 
कुछ परस्पर भुकीं । उनकी मादक मूर्ति चतुर्दिक दीवारों पर 
लगे दर्पणों में अनेक आक्ृतियों में प्रतित्रिम्बित होने लगी। / 
बिलासी के नेत्रों में घूर्णित दीपशिखा-सी वल रद्दी थी। उसके 
शरीर-भंग का मादक सौन्दय एक एक विलासिनी की नेत्रपुत्त- 
लिका में नाचने लगा | यौवन की शक्ति स्फूर्ति जनन करती थी, 


विज्ासी , > ७0“ ९ 


छः 
५०४१४०१८ हा 


विलास का चाठुय केलि की कला। मद से उन्मत्त राजन्य एक 
एक को लेकर पर्यक के उत्तरच्छद में लपेट देता, फिर उसे 
उलटने लगता । उसकी बलिष्ठ भुजाएँ एक एक को उठा लेतीं, 
अपने होंठों की 5ेंचाई तक। निम्नत कक्ष के एक कोने से दूसरे 
कोने तक जब वह दौड़ जाता उसकी श्रीवा से, कुदनियों से, 
कमनीय आक्ृतियाँ लटकती रहतों, उनकी वेणियों की उछाल 
नागिनों सी बल खाती | कभी विलासी एक के नेत्र बन्द कर एक 
को चूमता, कभी एक को पीठ के नीचे दवा एक को पा.श्वे से, 
एक को बच्त से धर्षित करता । 

आसब का स्रोत देर तक बहता रहा। धीरे धीरे सुन्द्रियाँ 
विदा हो गईं। केवल मदिराक्षी और प्रस्तादिका उदयन के 
पर्यक पर उल्लटती रहीं । 

मदिराक्षी कौशाग्वी की उवशी थी परन्तु अब उसके अल- 
साए योवन की दुबलता पर षोडशी प्रसादिका का मादक विलास 
धीरे धीरे मस्तक उठा रहा था। उसकी सरस कमनीय कान्ति 
पर उदयन भी मुग्ध था । 

तब के विल्लास-क्षेत्र में उदयन का स्थान अद्वितीय 
था। प्रेम की वह मूर्ति समझा जाता था, विलास-कला का 
विशारद्‌ । प्रेमियों का वह आदशे था, बनिताओं का स्वप्न । 
उसको प्रतिमूर्तियाँ नागरिकों के शय्या-कक्तों में, विलासिनियों के 
कास कुंजों में, वारवनिताओं के क्रीढ़ा-अकोष्ठों पर सवेत्र टँगी 
रदृतीं। साथ द्वी उसकी प्रेयसियों की प्रतिमूर्तियाँ भो उसके 

संयोग से आदर पाती, विलास भूमि में लटकतीं, कामियों 
का उद्दीपन करतीं । परन्तु इस प्रकार की प्रसाद-लब्धाओं की 
संख्या थोड़ी न थी । विलासिता का चिरसेवी, व्यसन-कथाओं 
का नायक, ललित कलाओं का अनन्य उपासक उदयन मधुप्रिय 
अ्रमर था। भुक भुक, माँक झाँक वह कलिकाओं को छेड़ता 
ओर विकसित करता, फिर विविध रंग के कुसुमों पर अटक अटक 
गुंजार करता । 

वह सचमुच ही भ्रमर था--अतृप्त अथक भ्रमर। कुसुमों 
का मनोरम सुहृद | उसके अनुराग से अधर्फुट मुकुलों का राग 
रंजन होता, कलिकाओं का श्ृंगार बनता, कुसुमों का पराग 
भरता। और निसगे में अधेस्फुट मुकुलों की, कलिकाओं की, 
कुसुमों की कमी क्या थी ? हाँ, गृह-कानन और कान्तार के 
कुसुमों में अन्तर अवश्य था। परन्तु किसके हृदय में अनजाने 
मुँद कर इस भ्रमर ने टीस न उठाई थी ? क्रिस प्रणयन्ततेत्र में 
इसने अनुराग-बीज न बोये थे? किप्तकी पंखड़ियाँ उसके सुतीरह्ण 
रस-शोषकों से न बिर्धी ? 

>विलासिनियों का विलास था वह उदयन, अभिसारिकाओं 

का आश्रय | व॒त्स का माधव था वह, प्रणय की पुकार । कुल- 
बंधुओं का मंडन था वत्सराज, पतित्रताओं का रहस्य, सतियों 
के सन्‍्मार्ग का कुंटक । पतियों का दाह था वह, पिताओं का 
भय वह प्रयुम्न का प्रतिनिधि | 

साम्राज्यों के अवरोध अधीर हो उठे, संघों के अन्तःपुर 

बिकल, नागरिकों के शुद्धान्त दूषित । दशक की पद्मावती अडढ़ 
बेढी, प्रयोत की वाघवद॒त्ता रीक गई । स्वयंवरों की रीति बदल 
चली- उनका एक द्वी नायक था, एक ही वर - वही उदयन । 
८ >८ ८ 0 

उदयन के विल्ञास-बन में उगते मुरमाते अंकुरों की न्‍्यूनता 
न थी। जब रम्भा सोई, उवशी जागी, जब उबंशी सोई, 
तिलोत्तमा जागी, जब तिलोत्तमा सोई, चित्रलेखा जांगी। 
विषयों के उपकरण सोते जागते रहते परन्तु विषयी सदा चेतन्य 
बना रहता । उदयन के विलास में बीचियाँ अनेक थीं पर 
उनका मयोदित समुद्र केवल एक था। 

अब मदिराक्षी निष्प्रभ हो चली थी और प्रस्ादिका दी प्तिमती । 
कान्ति का रांग एक पर से उतर कर दूसरी पर चढ़ता जा रहा था 
और उसी के अनुसरण में उदयन के प्रण॒य-नेत्र भी धौरे धीरे 
गतिमान हो रहे थे। उदयन के विलास-कक्ष की चामीकरचर्चित 
मृस्मूर्तियों की श्रेणी में मदिराज्ञी की श्रतिमूर्ति को जो स्थान अब 
तक प्राप्त था उसे प्रसादिका की ग्रतिमूर्ति ने ले लिया । उदयन के 
अन्तर प्रबन्ध में भी इसी प्रकार का परिवतन द्वो गया था। 

सो जब मदिराक्षी के नेत्र वाम कर से मीच उदयन ने 
दक्षिण कर से प्रश्नादिका को पाश्वे से और भी कस कर चूम 
लिया मदिराज्षी को यह रहस्य जानते देर न लगी। मान की 


ज्वाला जगाए वह पर्यक से उछल पढ़ी और रोष के साथ वेग 
से विलास-कक्ष से बहिगेत हो गई। 

अमीष्ट की सिद्धि हुई | एक ने दूसरे की ओर देखा | उदयन 
ने मुसकरा दिया | हँसती प्रसादिका ने दक्षिण नेत्र का कोण 
कुछ संकुचित कर लिया। विलाम़्री ने विल्ञासिनी को अंक में 
और कस लिया | 

पाश्व के कक्ष में मदिराक्षी सिसक्र रही थी, पछुता रही 
थी । क्रोध, ईष्यी और अन्तज्वाल्ला को शीतल करने के अर्थ 
उसने कई मधुपात्र वेग से रिक्त कर दिए। ज्वाला ओर धधक 
उठी-स्फुलिंग नेत्रों में छिटक छिटक चमकने लगे । 

“प्रसादिके, तू पथ पथ की भिखारिणी होगी और कौशा- 
म्त्री, तू यदि मेरी न हुई तो यम की होगी”--उसने धीरे-धीरे 
कहा । फिर वह शीघ्र राजप्रासाद के बाहर निकल गई | 


२ 


उदयन जब राजसभा से लौट कर प्रमद्वन की ओर चला 
उसकी सखियाँ वृक्षों की ओट से, लताओं के पीछे से निकल 
निकल कर उससे खेलने क्षमीं । माधवी-निकुंज के दोले में 
प्रसादिका के साथ बेठ जब से कोमलांगियों के करों से दोलित 
राजा श्रम का विनयन करने लगा मदिराक्षी नहीं दिखाई पड़ी। 
उसने उसके विषय में पूछा भी नहीं । उसकी अनुपस्थिति में 
जगत अपना जान उसकी स्मृति और भी भुला देने के अर्थ 
प्रखादिका अनेक प्रणय-प्रक्रियाओं से उसे रिकाने लगी । उदयन 
भी आनन्द के नव साधन से आह्ादित होने लगा। अब्र 

उसे मद्रिक्ती की आवश्यकता न थी। जब तक उसके विलास 
को प्रसादिका की मधुरता से स्वादाधिक्य का भास होगा मधु- 
रिका का स्वाद कभी का नीरस द्वो चुका होगा। उसके हृदय- 
कानन में नई कलिकाएँ फूटीं, मधुरिका मुरका चली। मद्यप ने 
: पुराना मधुपात्र फेंक दिया । 

चषकों की गति दोला के साथ द्वी वेगवती हो गई। अनेक 
कंठों से विनिगेता बाणी प्रमदवन के कोने-कोने में व्याप्त दो 
चली । राजा के अंगों में नवीन स्फूर्ति भरने लगी । 

दोला भी भर चली। मुखक्मल उदयन के वक्ष पर, प्रृष्ठ 
देश पर, स्कन्धों-कुहनियों पर आर टिके। रोम रोम में उनका 
रस भिन चला, काम के पूर्व लक्षण जाग्रत हो चले। परन्तु 
लतागृह को पुष्यशय्या की ओर मदनिका ने जैसे ही संकेत 
किया वत्सराज का विदृषक-मित्र निकुंज-द्वार पर आ खड़ा 
हुआ। 

उसने कहा--उद्यन, जिस प्रकार शासनरज्जु आये यौगन्ध- 
रायण के कर में छोड़ आखेट को जाते हो, एक बार कया दोला - 
को रज्जुओं को मेरे कंठ में नहीं डाल जाओगे ९ 

असमसय मदन को संयत करता कुछ खिन्न, कुछ सस्मित 
राजा बोला--क््यों नहीं डाल दूँगा परन्तु बोभ भारी है, रज्जु 
खिंचते ही कंठ कस जायगा। 

हास्य का स्रोत फूट पढ़ा । 

इसी समय प्रमदवन की श्रतीहारी ने प्रवेश कर कहा--देव, 

आये यौगन्धरायण सेवा में उपस्थित हैं, दशन की अभिलाषा से। 

उदयन की भ्रकुटियों में कुछ बल पढ़ गए। महामंत्री फा 
असमय आना किस्री को अच्छा न लगा, न राजा को, न उसकी 
सखियों को । केवल सखा कुछ हँसा । 

बिनीत राजा बोला-वेत्रवति, आये यौगन्धरायण के प्रति 
मेरा प्रसाद प्रकट कर | 

दोला रिक्त हो गई । उसके एक छोर पर सखा जा बेठा। 
सुन्दरियाँ जहाँ तहाँ जा छिपी । 

महामंत्री ने प्रवेश कर मस्तक नत कर लिया | 

उदयन ने पूछा-आर्य, क्‍या संदेश है ? अभी तो व्यव- 
हारासन से छुटकारा मिला ओर अभी कार्येश्रम को प्रमद्वन में 
धीरे-धीरे भुला रद्दा था। क्या कौशाम्बी के अधिपति को श्रम- 
निवारण का भी किंचित अवकाश न मिलेगा ९ 

“देव, भरतवंश के नृपतियों को प्रजारंजन ओर पालन से 
कब अवकाश मिल सकता है ? सूर्य सरीखे वे तेज और ऐश्वर्य 
को बहन कर सूर्य ही की भाँति अनवरत जगतह्वित के अर्थ 
व्यस्त रहते हैँ ।”” मह्दामंत्री ने उत्तर दिया । 

“क्या समाचार है, आय ?” राजा ने पूछा । 

“कष्टकर, मद्दाराज। प्रद्योत महासेन की प्रसर-लिप्सा निल- 
प्रति बलवती द्दोती जा रही है । अजातशत्रु के उत्तराधिकारी 
भी अपने कर्चंव्य-पालन में संलग्न हो पाटलिदु्ग का निर्माण 
पूर्ण कर रहे हैं। अपनी असावधानी के कारण अंग कब का 

विनष्ट हो गया है, काशी कोसल के अन्तराल में समा चुकी 
है।” महामंत्री उत्तर में बोला । 

“स्म्ा जानें दें आये। वे स्वयं क्या ठहर सकेंगे ? स्वयं 
कया वे सदा से वैसे ही प्रचंड हैं। समय था जब वे नहीं थे, 
समय होगा जब वे नहीं होंगे। भला इसकी क्‍या चिन्ता ९” 
राजा दोला के तकिए के सह्दारे कुछ लेट गया। 

व्यधित यौगन्धरायण अन्तिम प्रयत्न करता बोला-राजन, 
चारों साम्राज्यों का संघर्ष पुराना है। सभी अपने अपने उत्थान 
में प्रयत्नशील हैं, केवल वत्स सोता है। विरूधक ने कपिलवस्तु 
का ध्वंस कर शाक्यों को राज्यविद्ीन कर दिया, परन्तु हमारे 
कुमार बोधी को शत्रों की मंकार कणेकटु प्रतीत होती है। भय 
होता है कह्दीं यह प्राचीन भरतवंश भी काशी की भाँति अवन्ती 
की बढ़ती सीमाओं में न समा जाय | 

“आये का भय अकारण है। इस अनन्त कालरूपी सागर 
में उत्थान-अवसान का कोई अर्थ नहीं ।. इसमें साम्राज्य बुलबुले 
हैं, वे कब उठे, कब विलीन हुए इसका पता नहीं । और विरूधक 
की बात | सो, आये, आपके और मेरे दृष्टिकोश में विशेष 
अन्तर है--आप मृत्यु का चिंतन करते हैं, मैं जीवन का । मेरे 
विचार में विरूघक की कार्यशीलता और बोघी की अकर्मण्यता 
में कोई अन्तर नहीं- फिर यह कि प्राचीन भरतवंश भी काशी 
की भाँति अवन्ती की बढ़ती सीमाओं में समा जाएगा हमारे 
उद्देग का कारण नहीं होना चाहिए। साम्राज्यों के उदय ओर 

छठ 

अवसान का संबन्ध समय की प्रगति से है और उस भ्रगति का 
विरोध करना मानवों का अहंकार है-क्षुद्र दूवोद्वारा प्रचंड 
सामुद्विक वेला का अवरोध ।” 

विदूषक दोनों के वक्तव्यों से अपना चित्त हटाए इधर उघर 
छिपी सुन्दारियों से भावमय संकेतों में कथोपकथन कर रहा था। 

महामंत्री कुछ खिन्न हो ऊपर से सघस्मित मुद्रा बनाए जब 
मस्तक भुका चलने को हुआ राजा ने उसे रोकते हुए पूछा- 
आये, क्या पूर्व निश्चय के अनुसार आखेट का संभार हो चुका है? 

“नए राजनैतिक संवादों के कारण आखेट का संभार कुछ 
शिथिल पड़ गया था परन्तु अब उसका प्रबन्ध होगा”--योगन्ध- 
रायण अपनी उमड़ती भाववीचियों को दबाता हुआ बोला। 

“आटबविक बलाहक कार्यच्युत द्वो रद्दा हे, आये -- 
कुछ सरोप उदयन बोला । 

मद्दामंत्री ने नतमस्तक हो कद्दा--देव। अपराध मेरा है। 
मैंने विचारा था कि कदाचित बाहर की उठती विपत्ति आखेट 
से अधिक महत्त्वपूर्ण है। अब जाता हूँ--शीघ्र द्वी उसकी 
व्यवस्था होगी । 

उदयन फिर घूम कर कुछ सबल स्वर में बोला--आये। 
उदयन अपने आदेशों में मंत्र की अपेक्षा नहीं करता और 
बाहर की उठती आँधी को, यदि वह प्रलय की आँधी है, गृह 
की खिड़कियाँ बन्द करके नहीं रोकना चाहता, नहीं रोक 
सकता । 

यौगन्धरायण धीरे धीरे चला | प्रमदवन के द्वार पर सेना- 
पति ने अपना उत्सुक मस्तक ऊपर उठाया । 

महामंत्री ने गंभीर भाव से कहा-सेनापति, प्रलय के मेघ 
कौशाम्बी के आकाश में उठ रहे हैँ । राजा पूववत्‌ उदासीन दे । 
चलो शक्तिभर प्रयत्न करें। 

दोनों रथ पर बैठ गए। 

> है > ८ 

इधर प्रमद्वन फिर निनादित हो चला, कामिनियों की 
स्वरमंकार से, आनन्द के समारोह से | मधु का स्रोत फिर बह 
चला। उदयन उसमें डूबने उतराने लगा। 


रे 


अवन्ती और वत्स की सीमा पर आखेट का समारोह था। 
हाथियों के दल के उधर से जाने का समाचार मिला था। उद्‌- 
यन और उसके आखेट-सुहृद अपने अपने गज पर सजे कानन 
में घुसे चले जा रहे थे । उदयन हरित वृक्षों के रंग का एक कसा 
चल पहने हुए था । घुटनों तक यह कच्छ सरीखा वस्त्र उसे कसे 
हुए था। उसका विशाल वक्ष कई प्रकार के पट्टों से कसा था 
जिस पर वनमालाएँ हिल रही थीं। हौदे के ऊपर उसके धनुष 
और तूणीर घरे थे। समीप के कुछ गजञों पर सुन्दर यवनियाँ 
मस्तक के कुछ कटे केश पर मालिकाएँ मुलातीं, दयदेश पर 
चनमालाएँ धारण किए, धनुष-बाण, खड़ग और आखेट के 

अन्य उपकरणों से सजी रह रह कर उदयन और उसके सुहदों 
पर नेत्रबाण साध रही थीं । 
आखेटक चल पड़े--कान्तार के बोच । 
हा > अं है 


अपराह्न बीत गया, गजों का यूथ न मिला । उदयन उद्दिम्न 
हो उठा । उसकी वनमालाएँ और यवनियाँ कुम्हला चलीं। अब 
उसने सघन वन में प्रवेश करना चाहा। कार्य कुछ साधारण 
न था | पर उदयन चला। सेना पीछे छोड़ देनी पड़ी। अनुचर, 
सुददद भी छूट गए। यवनियों को आगे बढ़ने से राजा ने रोक 
दिया। 

उदयन का अकेला विशाल गज अरण्य में घुसा। उसके 
संग केवल दो जन थे--गजसंचालक और पथग्रद्शक आट- 
विक। संचालक सावधानी से अंकुश के सहारे गज को धीरे 
धीरे बढ़ाए जा रहा था। आटविक मार्ग बताता जा रहा था 
ओर साथ ही जब वृक्षों की घनी शाखाएँ परस्पर मिल जाने के 
कारण मार्ग अवरुद्ध कर लेतीं थीं वह पैनी कुल्हाड़ी से उन्हें 
काट काट कर पथ निर्माण भी करता जा रहा था। 

यह आटविक इस अरण्य के कोने कोने से अवगत था। 
उदयन के आटविकों ने जब इस वन-प्रान्तर के मार्गों से अपनी 
अनभिज्ञता प्रगट की उसने इसकी सेवा स्वीकार कर ली। 
हाथियों के भ्रंड को उसने उधर से निकलते देखा था। 

संध्या होने के बहुत पूवे ही वन के इस भाग में अंधकार 

हो चला था । सघनता ऐसी थी कि दोपहर में भी वहाँ सूर्य 
का प्रकाश पूरा नहीं पहुँचता था, अब तो संध्या हो चुकी 
थी। आखेट का उत्साह उदयन को आगे बढ़ाये लिये जाता 
था। आटबिक प्रसन्न बदन बार बार कह उठता--हस्तियूथप 
इधर ही अपने दल से विलग होकर चर रहा था। कहीं यहीं 
होगा? और उदयन उत्साह से उछल पड़ता । थोड़ी थोड़ी देर पर 
वृक्षों और उनकी शाखाओं के टूटने का शब्द सुन पड़ता था। 

रात्रि के आगमन की सूचना नीड़ों को लौटते हुए पह्षियों 
ने दे दी। उनके कलरब से वनश्रान्तर गज उठा। अंधकार 
चना हो गया । अब आगे बढ़ना कठिन था। उदयन भूख प्यास 
भूल गया था--उसे था हस्तियूथप के समीप पहुँचना। उसने 
आटबिक को ललकारा-आटबिक, यूथप कहीं निकल न जाय । 

आटवबिक ने गजसंचालक से उसका अंकुश ले लिया और 
लगा सावधानी से बढ़ने । आगे बढ़ना बढ़ा कठिन था। अंध- 
कार को चीरकर बन-तृक्षों की गुँथी शाखाओं के मध्य से होकर 
जाना था। आटबिक धीरे धीरे बढ़ा, राजा को आश्वासन 
देता । प्रकाश कर नहीं सकते थे, दावाग्नि का भय था। बृक्षों 
के हटने का शब्द फिर सुन पड़ा । 

कुछ दूर और शक्तिभर प्रयत्न करने पर बढ़े। समीप, 
दाहिनी ओर का आकाश कुछ खुला--एकाध तारे और चन्द्रमा 
दिखाई पढ़े | कुछ प्रकाश मिला। उत्साह से उदयन का हृदय 
भर गया। आटविक ने दाहिनी ओर संकेत कर कहा--देव, 

अब कुछ चिन्ता नहीं, वह खुला क्षेत्र है। निशा बिता कर प्रात: 
आखेट को निकलेंगे । कहीं पास ही यूथप भी होगा। 

उदयन गज से उतर पड़ा--उस हरीभरी सुबिस्टृत श्यामल 
भूमि में । विशाल प्रसार था उस हरित क्षेत्र का। अभी उदयन 
गज से उतरा ही था कि आटविक कुछ चौकन्ना हो गया। 

पूष दिशा की ओर दूर तक दृष्टि फेंक उसने कुछ विस्मय 
प्रगट किया, फिर वह बोला--देव, क्षेत्र के उस सुदूर पूरब छोर 
पर विशाल यूथप खड़ा चर रहा है और जब वह अपनी सूँढ से 
शाखाओं को तोड़ता है, 'चट' “चट” शब्द होता है । 

उदयन ने देखा-दूर वृक्षों के छोर पर श्यामकाय विशाल 
गज छाया में अस्पष्ट खड़ा था। धीरे धीरे वह अपनी सूँड 
उठा कर शाखाओं को बलपूबेक तोड़ता और वह टूटने का 
शब्द सर्वत्र व्याप्त हो जाया करता। यही शब्द उदयन को घने 
बन में दूर से कई बार सुन पड़ा था। 

उदयन ने झुक कर फिर देखा | उसने आटविक से कहा-- 
आटबिक, यह तो यूथप ही जान पढ़ता है । 

आटविक बोला-देव, यह यूथप ही है । यह यहाँ छूट गया 
है। अब घोर अरण्य से निकल अपने निवास की ओर नहीं जा 
सकता । देव, विश्राम करें । प्रातः उसे पकड़ने का प्रयत्न करेंगे। 

परन्तु दद्यन को धेये कहाँ था ? उसने अपनी 'हरस्तिकान्त! 
बीणा उठा ली और लगा तन्मय हो उसके तारों पर अपनी 
अँगुलियाँ फेरने । 

उद्दीणन में परम निपुण उदयन के हस्तसंचालन में अद्भुत 
कुशलता थी। तारों से निकल निकल राग उस निजेन वन की 
नीरवता में पसरने लगा। राग का रपन्दन घीरे धीरे तरुओं के 
पुलिनों को भी स्पन्दित करने लगा। मादक स्वर समीप के गज 
में कम्पन उत्पन्न करने लगा और वह एक एक चरण उठा 
थिरकने सा लगा। दूर के विशाल गज ने भी इस राग को 
सुना। उसके पदों में भी स्पन्दन आरम्भ हुआ | 

आटविक ने कुतूहलवश कहा--देव, यूथप ने वीणा का स्वर 
सुन लिया है। 

उदयन ने कुछ नहीं सुना। अपने दी वादन के स्वर में वह 
विभोर हो चला था | उसने आटविक की बात न सुनी । परन्तु 
उसने देखा । 

उसने देखा-यूथप ने मानो दो चार बार अपने पगों को 
हिलाया फिर सूँढ़ को शाखाओं से विलग कर उसे उनके मध्य 
वह धीरे घीरे हिलाने लगा । उसके पगों में गति भरने लगी। 
एक ही स्थल पर उसके चरण गतिमान होने लगे। सूँड़ हवा 
में उठने गिरने लगी, तरंगें उठाने और गुंजलक भरने लगी। 
फिर वह मुढ़ा । उसकी पूँछ ऊपर पीठ पर घूम पढ़ी । 

यूथप की चिंघाड़ सुन पढ़ी, वन के मध्य, उसकी नीरवता को 
भरती हुई। यूथप 'हस्तिकान्त' की ओर धौरे घीरे बढ़ा-पगों 
को दबा दबा कर रखता; मद्यप की भाति हिलता डोलता। चला 
बह वीणा के स्वर की ओर लक्ष्य कर-वह कजल-कूट यूथप । 

उदयन ने जैसे जैसे उसे समीप आते देखा वीणा-संवादन 
में उसकी तन्‍्मयता बढ़ती गई । उसके पाश्वेस्थ जन भी तन्मय-से 
खड़े वीणा-स्वर सुनते विशाल गज को निरख रहे थे। केवल 
आटवबिक कुछ अन्यमनस्क था। 

जब गज अधिक समीप आ। गया, उदयन का मुख-कमल 
खिल उठा । उसका गज यूथप की ओर बढ़ा। सहसा वेग का 
कोलाहल हुआ ओर यूथप का उदर बीच से फट गया। उसमें 
से कितने ही शब्रधारी सैनिक यकायक निकल ,कर उदयन और 
उसके गजसंचालक पर टूट पड़े । चकित, विस्मित उदयन बँध 
गया। आटबिक को किसी ने हाथ न लगाया। वह दूर खड़ा 
अपनी विज्ञय पर गवंपूर्वक हँस रहा था । 


४ 


वार बोते, सप्ताह और मास बीते। वर्ष भी बीत चला। 
मधु रीता, निदाघ सूखा, पावस की भड़ियाँ भींगीं, शरत्‌ चमका, 
हेमनत सिधारा,शिशिर भी गल चला | विलासी का नगर छूटा, 
चषकों के दौर छूटे, विलासिनियों की अुंज्जार-प्रक्रियाएँ छूटी । 
वत्स का विलास रो पड़ा। कोौशाम्बी का सिंदूरबिन्दु धुँधला हो 
चला | उदयन नहीं था । 

> > ८ 

उदयन उज्जयिनी की प्रासादपरंपरा के एकांत कारागृह में 

पड़ा था। पातालवास करते महीने बीते गए--किसी ने उसकी 

सुधि न ली। पहले तो अपने मुख्यामात्य यौगन्धरायण की बुद्धि- 
शक्ति का उसे इतना भरोसा था कि उसने फारागार के आर- 
म्मिक दिन हँसते हँसते काट लिए | सदा बह अकेला मुखकराता 
रहता परन्तु जैसे जैसे दिवस बीते वह कुछ निराश-सा होने 
लगा, उसकी आशा-वबेलि मुरमाने-सो लगी। एक अनोखी पीड़ा 
उसे सदा दुखी करती रहती । कौशाम्बी और उसके विलास- 
उपकरणों का स्मरण अत्यन्त दुस्सह दो उठा। बन्दी का विलासी 
हृदय रो उठा। 

धीरे धीरे यह अवस्था भी बीती । 

धीरे धीरे बन्दी को अपनी दशा से संतोष होने लगा, 
अपनी क्रूर दीवारों से वह कुछ परिचय-सा हो चला और कारा- 
वास को अपना सहज धर्म सममने लगा। भाग निकलने की 
अभिलाषा जो कभी बढ़ी प्रबल थी अब न रही। अब तो मुक्ति को 
भी वह कुछ विशेष इच्छा न करता। बालरवि का थोड़ा प्रकाश 
जब उसके कक्ष में प्रवेश करता, वह बिहग-दम्पति की ओर पर्यक 
पर पढ़ा पड़ा देखा करता। उनकी आनन्द-क्रोढ़ा वह तन्‍्मय हो 
देखता, फिर जब वे बच्चों को वहीं नीड़ में छोड़ फुदकते हुए उसके 
मस्तक-कन्धों पर आ बेठते, वह उन्हें धीरे धीरे कर में ले सह- 
लाता। जब वह निद्य के नेमित्तिक पथ पर उड़ जाते बह ठंढी 
साँस खींच कर रह जाता कभी कभी वह उनसे पूछता--“विहृग- 
वर, क्या तुम्दारे मार्ग में वत्स भी पड़ता है ? क्‍या कौशाम्बी 
के समृद्ध प्रकोष्ठों पर तुम कभी उतरते हो १ क्‍या मदिराक्षी और 

प्रसादिका के अनुराग-रंजन, झंगार-साधन होते हैं ? क्‍या 
तुमने उस निर्बोध बोधी को जनक के वियोग में रोते सुना है ९” 

जब तक वह बोलता रहता विहग चुप-चाप नीरव हो सुनते 
रहते फिर धीरे धीरे उड़कर चले ज्ञाते, उसके दृष्टिपथ के पार और 
जब तक वे नेत्रों से ओमल न हो जाते बन्दी गबाक्षों से बराबर 
देखता रहता, फिर रो पड़ता। अपनी असमर्थता, असहायता पर 
अपना ही हृदय दूक ट्ूक हो नेत्रों के मार्ग से उमड़ पड़ता। 

वह कहता--“सदा ये विहग उसी उत्तर के मार्ग से जाते 
हैं--कौशाम्बी की ओर ।” सन्ध्या को जब वे लौट कर उससे 
खेलते, अत्यन्त उत्सुकता से वह पूछता-“कोई मिला ! किसी ने 
अभागे उदयन की बात पूछी ९” फिर जब विहग उसकी भ्रीवा में 
अपनी चंचु छिपा लेते वह कहता--“विकल न हो, पक्षिवर 
कोई कभी अवश्य मिलेगा । उससे मेरी बात कहना। बोधी से 
कहना--तुम्हारा पिता तुम्हें भूला नहीं। और रानियों से, मदि- 
राक्षीप्रसादिका से कहना--उनके मान का प्रायश्चित्त उदयन 
अपने उमड़ते हृदय-स्रोत से करता है ।” 

एक दिन जब अभी के निकले फुदकते विद्ग-शिशु की रक्षा 
के अर्थ विहंगी नीड़ में ही रह गई और विहग अकेला पयक पर 
आ बेठा उदयन ने उससे अपनी नित्य की बात दुइ्दराई | विहग 
संदेश वहन कर उड़ चला, वन्दी के दृष्टि-पथ से बाहर, उत्तर 
कौशाम्बी की ओर | 

आज वन्‍न्दी कुछ चिन्तित था, दुखी । मध्याह में जब्र यवनी 

भोजन लेकर आई, वन्दी पूवंबत्‌ एकटक छत की ओर देखता 
रहा । सुन्दरी विदेशिनी ने यवनानी-पैशाची में प्रेमपू्चेक पूछा- 
- अन्दी आज चिन्ता के भार से दबे जान पड़ते हो। तुम्हारा 
पीत मुख और भी पीत हो चला हे । क्या बात है? 

वन्दी चुप रहा, निश्चल । 

यवनी बोली--राजन्‌ , चिन्ता छोड़ो, समय फिरेगा । 

बन्दी कुछ न बोला। उसने भीतर पूछा--क्या वास्तव में 
समय फिरेगा ९ 

यवनी चली गई । 

संध्या हुई। विह॒ग नहों लौटा । बिहगी कुछ चंचल हो 
उठी । वह बाहर उड़ी, फिर भीतर आई। जैसे जैसे संध्या सघन 
होती जाती बिहगी की चंचलता बढ़ती जाती। जब अंधकार 
बढ़ने लगा वह वेग से कारावास में चक्कर काटने लगी। अब 
वन्‍्दी की विचार-निद्रा हूटो। उसने जाना-अभी तक विहग 
न लौटा। बिहगी से उसने पूछा-क्या है ? कहाँ हे तेरा 
स्वामी ? अभी तक क्‍यों नहीं लोटा ९ 

विहगी आकर उसके स्कन्धदेश पर बेठ गई। फिर लगी 
अपनी चंचु को धीरे धीरे उसकी ग्रीवा में चुभाने। वन्दी को 
जैसे चेतना हो आई। इस प्रकार की देर अस्वाभाविक थी । 
उसने विहगी का सकारण उट्ेग देखा। वह स्वयं कुछ अस्थिर 
हो उठा। उसने बिहगी को प्यार से सहलाते हुए कहा-घवरा 
मत, रानी, तेरा राजा आएगा। 

वन्दी ने विहगी को चूम लिया। 

बिहगी मानो कुछ भल्ला गई। वह उसके रकन्धदेश से उड़ 
गई और लगी काराकक्त में चक्कर काटने। रह रह कर जैसे वह 
रो उठती थो । उसका स्वर कुररी के विलाप-सा वन्दी के हृदय में 
रह रह कर हूक-सी उठाने लगा | उसने जाना विहगी का क्रन्‍्दन 
स्वयं उसका है, उसकी रानियों का । 

सारी रात विहगी विलखती कक्ष में चक्कर काटती रही और 
वनन्‍्दी के अन्धकार में सधे नेत्र उसकी गति का अनुसरण करते 
रहे। क्ञोभ और संताप से जजर, पीढ़ा और वियोग से व्यधित 
उत्सुकता और उड़ान से थकी विहगी प्रातःकाल उषा के आगमन 
से पूरब बन्दी की गोद में आ गिरी । उसका जलता शरीर बन्दी 
ने सहलाया, फिर वह उसे आश्वासन देने लगा। धीरे धीरे 
उपा ने डरते डरते कारागृह में माँका । 

बन्‍्दी ने देखा--विहृगी तड़प रही थी। थकान और प्यास 
के कारण, प्रिय के विछोह में संतप्त । उसने दोड़ कर उसकी चंचु 
में जल डाला। उसे आश्वासन दिया । चंचु खुल गई। विहगी 
ने वन्‍दी का आश्वासन न सुना । 

धीरे धीरे उदयन वाहर निकला | ऊँची दीवारों के समीप 
स्नानागार की ओर वह चला। किराती के मोपड़े में अब भी ' 
दीपक टिम टिस कर रहा था । बन्दी ने किराती से माँग कर कुछ 
शअ्रप्नि ली और टहनियों से उसे प्रज्वलित कर उसमें विहगी के 
शरीर को डाल दिया | 


विलासी १०९ 


बह बैठा देर तक कुछ गुनता रद्द, रोता, सिसकता। किराती 
विस्मित थी, उसका क्रूर श्वान चकित था। वन्दी ने काँपते करों 
. से विहगी की भस्म उठाई और उत्तरीय के छोर में बाँध ली। 
फिर धौरे धीरे वह अपने कत्त की ओर चला। 
कक्त भयावह हो उठा था, रोता-सा। द्वार में प्रवेश करते द्वी 
बन्दी ने देखा--विहग-द्म्पति का नीड़ उजढ़ चुका था, तिनके 
' नीचे पड़े थे । बच्चे न थे, परन्तु उनके कुछ पंख देहली पर बिखरे 
थे । उसने सब जान लिया। उसे मदिराक्षी-प्रसादिका का स्मरण 
हुआ, फिर रानियों और बोधी का। कटे वृत्त की नाई घ्खे 
पयंक पर वह जा गिरा | 
है ह ८ 9८ 


मध्याह में यवनी आई। कारावास में अशौच-सा छाया 
हुआ था। वह भाँय भाँय करता था। वन्‍्दी बेसुध पड़ा था। 
यवनी कुछ चिन्तित-सी हो उठी । उसने वन्दी को हिलाया पर 
वह न जगा। 

वह जगता था । 

यवनी ने बाहर खड़े व्यक्ति को संकेत से बुलाया। एक 
कापाय परित्राजक ने कक्ष में प्रवेश किया। यवनी बाहर निकल गई । 

परिचित स्वर सुनकर वन्दी ने नेत्र खोले परन्तु वह चिर- 
परिचित को न पहिचान सका । 

परिवाजक ने पूछा-देव, अपने विनीत सेवक यौगन्धरायण 
को बिलकुल ही भूल गए ९ 

वन्‍्दी के चक्षु चमक उठे । पर निष्पाण-सा वह उठा। उसने 
यौगन्धरायण का अभिवादन स्वीकार कर उत्तर दिया -भूल तो 
नहीं गया, आये, परन्तु जब जग ने मुझे भुला दिया मैं भी उसे ' 
भूलने का प्रयत्न कर रहा हूँ। 

वन्‍्दी का रोम रोम रो रहा था। परित्राजक के नेत्र भीज 
चले थे । 

“क्या समाचार है, आये १” बन्दी ने पूछा । 

“श्रद्योत ने कौशाम्बी पर अधिकार कर लिया है परन्तु बत्स 
अपने प्रभु के लौटने की आंशा में चिन्तित, उत्सुक बैठा है।” 
योगन्धरायण बोला । 

बन्‍्दी के नेत्र फिर चमक उठे परन्तु विहगी की स्मृति ने 
उसे फिर खिन्न कर दिया। उसने मस्तक भुका लिया। 

यौगन्धरायण बोला--देव, अब शीघ्र छुटकारा होगा और 
कौशाम्बी के दिन फिरेंगे। जनता तत्पर बेठी है, संकेत पाते ही 
प्रयोतों को मार भगाएगी । 

बन्दी ने पूछा-तब ९ 

मुख्यामात्य बोला-प्रद्योत की कन्या वासवदृत्ता कला में 
पारंगता है परन्तु वीणा-संवादन में वत्सराज की कुशलता 
अद्वितीय है। विनीत यौगन्धरायण प्रयोत का सभासद-संत्री 
है। उसकी सम्मति और वासवदत्ता की याचना से अब वत्स- 
राज राजकन्या को वीणा-संवादन में दक्त करेंगे। फिर अगली 
अमावस्या को बासवदत्ता और वत्सराज उज्जयिनी छोड़ देंगे। 


विलासी १११ 


यौगन्धरायण की ब।त सुनकर उदयन के हृदय में आशा 
का संचार हुआ परन्तु काराबास की दीवारें, विद्ग-दम्पति का 
सहवास, सभो परिचित, प्रिय हो चुके थे। जाने की इच्छा 
न होती थी। 

आगे आगे यौगन्धरायण, पीछे पीछे उदयन निकले | दूर 
यवनी किराती से उदयन की कथा सुन अपने भोंगे नेत्र ऊध्वे-पट 
से धीरे धीरे पोंछ रद्दी थी । 


ह 


उदयन बासवदत्ता का आचाय बना। यौगन्धरायण के 
प्रयास से जब उद्यन की 'घोषा” उसके कर में आई वह प्रसन्न 
हो उठा । जब बह वासवदत्ता के प्रासाद में वीणा -को अनुप्रा- 
णित करता, चराचर विमुग्ध दो उठता । मुग्धा वासबदत्ता पहले 
से दी वत्धराज की कथा पर अपने को उत्सगे कर चुकी थी अब 
उसके वीणा-वादन की कुशलता ने उस पर संमोहन डढाला। 
उसकी स्वर-मंकार से उसका अंतरतम पूरित हो जाता और वह 
प्रस्तर-मूर्ति को भाति एकटक उदयन को देखती रहती । परन्तु 
बीच बीच में उदयन के हृदय में विहृग-दम्पति की स्मृति हक- 
सी उठा देती और उसके वाययस्वर में एक अद्भुत वेदना-व्यंजक 
स्पन्दन हो उठता। वासवदत्ता के नेत्नों से वारिधारा बह उठती 
और संमोहक वत्सराज के नेत्र भी भींग चलते। 

2 ८ ॥ २८ 


१3१२ संघर्ष 


दिन बीत चले, सपद्‌। शिशिर के पश्चात्‌ वसन्‍्त का आग- 
मन हुआ | स्वृति भी समय की गति में खो गई। माधव मधु 
ढालने लगा। उदयन ने भी अपने प्राखाद में गन्धबसी मदिरा 
ढाली । उसके सांजन नयन आसव के प्रभाव से कुछ और 
रक्ताभ हो चले, उनके डोरे जड़-चेतन सभी को खींचने लगे। 
कादम्वरी से उन्मत्त उदयन दर्पण के सम्मुख अपने लौटे रूप 
की छबि निहारने लगा। उष्णीष का ऊध्वे पक्त वायु की उठती 
लहरियों के संग खेलने लगा | उदयन का हृदय थिरक उठा। 

उसने वीणा उठा ली--सुपरिचित बीणा--'घोषा' | फिर 
बेठा वह चरम विलासी उदयन क्रोड़ में वीणा घरे विस्तृत 
भद्रपीठ के मध्य और लगा घीरे धीरे “घोषा” के तारों पर श्रँगु- 
लियों का संचालन करने । 

प्रकृति नवीन साधों से, वासन्ती उपकरणों से सज चुकी 
थी । निसर्ग उदयन के तार-संकेत पर लगा काँप कॉप नाचने । 
पूर्णिमा की चमकती कौमुदी जब उज्यिनी के श्रासादों के कनक 
कलशों पर बिखर बिखर विहँस रही थी उदयन की वाद्यकला 
विशाला के नर-नारियों में सोए प्रणय को गुदंगुदा गुदगुदा 
जगाने लगी। नागरिक-नागरिकाएँ अट्टों पर चढ़ चढ़ राज- 
प्रासाद के अभिमुख हो वह विस्मयजनक ताल-स्वर सुनने लगीं। 
मद्दाकाल की नतेकियाँ स्थिर हो गई, स्तब्घ ।. उनकी किंकिणियाँ 
गूँगी हो गई । चमर-रज्नों की कॉध रुक गई। 

उदयन का तन्त्रीनाद उसके हृदय को भर बाहर बह चला। 

उसकी वेगवती धारा के संग आधारबन्ध भी बह चले। प्रति- 
ध्वनि से प्रयोत की प्रासादपरम्परा का कोना कोना भर चला | 

स्वर की मंकृति सुन वासवदत्ता अपने शयन-कक्त से निकलो। 
निशीथ में प्रणयी की पुकार उसने सुनी। शूंगार के प्रसाधनों से 
सज्ञ वह उस ओर चली जहाँ वत्स का विलासी अपने स्वर में 
विश्व का विलास लुटा रहा था, जहाँ प्रशयी का हृदय 'घोषा? 
के स्वर में उसे बार बार पुकार रहा था। 

वासवदत्ता चल्ली, जगत का चखल्लाख लिए। यह रति का 
अभिसार था मदन के प्रति। मदन का तरलतन्तु बह रहा था 
रागिनियों की प्रणालिकाओं से । 

वासवदत्ता ने प्रवेश किया, धीरे धीरे हृदय पर हाथ घरे, 
मिमकती, मेंपती । यवनी कुछ दूर पर खड़ी थी, वासन्ती को 
ओरट में । 

वासबदत्ता ने प्रवेश किया । “घोषा' का नाद बहता रहा । 
उदयन ने नेत्र न उठाये। वासवदत्ता धीरे धीरे जाकर चौड़े 
भद्रपीठ पर उदयन के स्रम्मीप बेठ गई । “घोषा” का नाद पूवेबत्‌ 
बहता रहा । 

उदयन ने कुछ मुढ़ कर वह विश्व को रहस्यमयी अद्भत 
रति-काया देखी और उसका कर-संचालन और भी दुततर हो 
गया--द्रुततर, काम्य, उन्मादक । 

अंधकार में सहस्त मार्गों से पैठते रश्मिपुंज की भाँति स्वर 
के असंख्य तार वासवदत्ता के आइत हृदय को रह रह कर 

८ 

बेधने लगे। जैसे जैसे स्वरों की तीत्रता बढ़ती वैसे ही वैसे उसके 
कुरंग-हृदय में वेग से चोटें लगतीं, कसक होती । टीस की वेदना 
से व्याकुल वासवदत्ता ने धीरे धीरे अपना मस्तक उदयन के 
दक्षिण स्कन्ध पर रख दिया । उसके नेत्र मुँद गये । 

उदयन ने तनत्री धर दी । निम्तग में स्वर अब भी गूँज रहा 
था । फिर धीरे धीरे सन्नाटा छा गया। चन्द्रमा ने बादलों के 
घूँघट में मुख छिपा लिया। वासन्ती की ओट से एक छाया 
निकल कर कदली की बाड़ों में विज्ञीन हो गई । 


दर 


वैशाख की अमावस्या थी। अंधकार चतुर्दिक फैला 
हुआ था। निशा आधी से अधिक जा चुकी थी। आकाश 
में असंख्य तारे चमक रहे थे फिर भी अंधकार का राज्य सत्र 
फैला था । 

यकायक उज्वयिनी के प्राकार-वेट्नों के प्रकाश संचारी द्दो 
उठे । घंटे बज उठे और नगर के खुले मुखद्वार से कितने दी 
सैनिक निकल पड़े । उज्जयिनी के नागरिकों मे न जाना। चंड 
प्रयोत दक्षिणी सीमा पर गया हुआ था। उदयन वासवद्त्ता को 
ले अपने विशाल गज पर भागा जा रहा था । स्वयं योगन्धरायण 
गज़-संचालन कर रद्दा था। मदिराक्षी यवनी ने नगर के मुख- 
द्वार के ऊपर खड़े खड़े अपने नेत्र पोंछ लिए। 

आ।कुलता से भरी वासवदत्ता उदयन के अग्र-भाग से चिपटी 

हुई थी और उदयन अपनी “घोषा” हाथ में लिए शत्रुओं की ओर 
पीछे देख रहा था। कौशाम्बी की वीर, चुनी सेना के मध्य 
विशाल गज वेग से भाग रहा था। धीरे धीरे वत्स की सेना नष्ट 
हो चली । वासवद॒त्ता का हृदय आकुल द्वो रहा था। ,यौगन्ध- 
रायण द्रुतवेग से गज का संचालन कर रहा था। 

जब उसकी सेना गिर चली, योगन्धरायण ने गज के पृष्ठ- 
भाग पर बैठे पुराने गज-संचालक से कद्दा-अन्धक, सुब्णों 
की नकुली खोल दे । 

नकुली खुल गई । तारों के क्षीण आलोक में सुवर्ण मन मन 
कर मा में गिर पढ़े । शत्रु-सैनिक उनको उठाने में लगे। गज 
वेग से भागा। उसके प्ृष्ठभाग से निरन्तर सुबर्ण की बषो 
होती रही । 

उदयन ने वत्स की सीमा में प्रवेश किया। 

| | है ८ 
उस्री रात योगन्धरायण के चरों के संकेत से कौशाम्बी की 


जनता और सेना ने विप्लव किया । अबन्ती की सेना वत्स से 
निकल भागी। 

फिर बिलाख का राग जमा । उदयन के दिन फिरे। बास- 
बदत्ता के विभ्रप्त से मत्त विलासी अपने वि्ञास-कत्त से किंचित 
ही निकलता। उसके कंठ की मादकता वासवद्त्ता के स्वर से 
मिल एक अनुपम रस का संचार करती जिसमें दोनों सराबोर द्दो 

जाते। परन्तु जब कभी ददयन अकेला अपना विश्व-विमोहक 
आलाप लेता उसमें एक अद्भुत वेदना रो उठती। उस रुदन में 


कारावासिनी विदगी का क्रन्दन होता । 


| 
| 

[ फरस देश छठी शती ई० पू० में संसार का सिरमोर था। 
उसका साम्राज्य उस समय सबसे बढ़ा था। भारतवर्ष का सिन्धु 
प्रदेश फारस साम्राज्य का बीसर्वाँ प्रान्त था जहाँ सम्राट दारयवहु 
(070७ ) द्वारा नियुक्त एक क्षत्रप शासन करता था। इस 
सिन्धु प्रान्त को 'हिन्दी' कहते थे । इसका उल्लेख पर्सिपोलिस 
तथा नक्शए-रुस्तम दोनों शिलालेखों में हुआ है । हिन्दी प्रान्त 
से आय के रूप में करोढ़ों रुपयों का सोना श्रतिवर्ष फारस को 
श्राप्त होता था। इसके साम्राज्य के मुख्य नगर 'पारसपुर' 
( 7८४८००॥५ ) 'शूषा' और एकबताना' ये जहाँ कला के 
विस्मयजनक नमूने राजप्रासादों के रूप में अवस्थित ये । ] 


१-०१०-१३९४० ) ६ मध्याह्ृ, १२-३०--२-३० 

पार्थिव सूये दारयवहु चमक रहा था। पारस का साम्राज्य 
मूधोमिषिक्त था। जब शाक्यसिंह सगध में दद्दाड़ रहा था, 
अजात-शत्रु वज्ञियों से उलम रद्दा था, चंड प्रयोत महासेन की 
अवन्ती विलासी उदयन की कौशाम्बी को लालचवश घूर रद्दी थी, 
और जब कोसल का मदान्ध विरूधक शाक्यों के भस्म से कपिल- 
वस्तु का वातावरण दूषित कर रहा था, तब पारस का सम्राट 
दारयवहु अपने सुविस्तृत साम्राज्य की समृद्धि पर करवटें बदलता 
था। जिस समय पाटलिदुग धीरे धीरे नगर का आकार धारण 
कर रहा था उस खमय दारयवहु के साम्राज्य का केन्द्र पारसपुर 
जगत का बेजोड़ नगर था। 

संसार की समृद्धि यहाँ उपलब्ध थी, जगत का क्रय-विक्रय 
यहाँ होता था। सब प्रकार की वस्तुओं का यहाँ मूल्य आँका 
जाता था । राज्य यहाँ बिकते थे; राज़कुमार-दास, सैनिक शक्ति, 
सुवर्ण-होरक, मनुष्य, ऐश्वय सब कुछ यहाँ उपलब्ध था। सभी 
बिकता था। पश्चिस जगत को प्रसिद्ध यवनियाँ सगध, कोशाम्बी 

और उज्नयिनी के अवरोधों में यहीं से जाती थीं, यहीं के विपणि- 
मार्ग में विकती थीं। संसार अपने अश्व यहीं क्रय करता था । 

दारयवहु के पूबेज्ञ कुक के दिग्विजय से पारस के साम्राज्य 
का विस्तार असीम हो चुका था। पश्चिम में ग्रीकों के समुद्रतट 
तक पारस-सम्राट की पताका फहराती थी। फिर उत्तर-पश्चिम 
में उसकी स्रीमा पूर्वी यूरोप को छूती थी। उत्तर के उहुंड 
सामरिक उसका लोहा मानते थे और पूबे में चीन को उसकी 
शक्ति ज्ञात थी । दक्षिण में उसके सामुद्रिक बेड़े भारतीय सागर 
तक धावा मारते थे, साथवाहों से कर लेते थे | पारसपुर ऐश्वर्य 
का पीठ था। 

साम्राज्य की समृद्धि पारसपुर, शूषा और एकबताना के 
नगरों में धारासार गिरती थी और बिपुल ईरानी नागरिक 
अपने को संसार का विशिष्ट जन मानता था। उसके चरणों 
तले विश्व लोटता था--यूनान, मिस्र, वाबेर, अरब, शकस्थान, 
मकरान, बह्लीक, कापिशी, सिन्धु । 

पारसपुर के राजप्रासाद में, जहाँ रत्न-हीरक स्थान स्थान पर 
भाँकते थे, द्रविणराशियों से कोश भरा था, राजसभा में आये 
आयेपुत्र दारयवहु खण्ण के सिंहासन पर बैठा था। सिंहासन के 
चरण-सिंह सजीव से प्रतीत होते थे। उनके नखों के द्वीरक रह 
रह कर चमक उठते थे, उनके नेत्रों के लाल अपना रक्तमय 
आलोक छिटका रहे थे। स्वण के श्रीवितान के नीचे संखार का 

सबसे ऐश्वर्यशाली सम्राट बैठा था। उसके चारों ओर चमकते 
भ्रस्तरनिर्मित स्तम्भों के ऊपर विशाल सिंह बैठे थे। उनकी सली- 
बता नवागन्तुकों के हृदय में त्रास भरती थी ओर चिरपरिचितों 
के मन में आश्चर्य । कलाकारों की अद्भुत चातुरी से सिंहों की ये 
प्रतिमाएँ कोरी गई थीं। एक एक शिरा दिखाई पढ़ती थी। सटा 
का एक एक केश पृथक था। 

सम्राट के दोनों पाश्वे में साम्राज्य के प्रमुख मंत्री, सभासद 
ओर संश्रान्त कुलों के प्रतिनिधि बैठे थे। आज का दिन विशेष 
था--नौरोज का। विविध प्रदेशों के क्षत्रप अपने अपने शासन- 
भार पदस्थों पर डाल राजधानी में उपस्थित हुए थे। पारस के 
नवीन प्रदेश 'हिन्दी'--बीसवीं क्षत्रपी-से आज प्रथमवार कर 
आया था। 

जब सारे क्षत्रप अपने अपने कर प्रदान कर चुके तब सिन्धु 
का रोहिताश्प उठा। वह पारसपुर का सबसे भाग्यवान नागरिक 
था क्योंकि उसे पारस-साम्राज्य का सबसे ऋद्ध प्रदेश शासन में 
मिला था । आज के समारोह में उसकी विशिष्ट मयोदा थी । 
सारे नेन्न उसकी ओर लगे थे। 

शाह दारयबहु के मद्दामंत्री का संकेत पाकर रोहिताश्प उठा । 
उसने सिंहासन के सम्मुख आ कई बार भुक कर सम्राट की 
चन्दना की फिर आज्ञा को प्रतीक्षा में वह खड़ा रहा । 


कक ने कहा--रोहिताश्प, हिन्द की आय उपस्थित 
करो । 

कई बार फिर मस्तक भुकाकर रोहिताश्प ने पूर्व की ओर 
खड़े दाखों की ओर संकेत किया | दास सभाभवन के मध्यभाग 
की ओर चले । एक एक दास अपनी रजत मंजूषा दारयवहु के 
सम्मुख नीचे बैठे सभासदों की पंक्तियों के मध्य रख अनेक वार 
सिंहासन का अभिवादन करता । प्रत्येक वार रोहिताश्प मस्तक 
भुका मंजूषा की स्वर्ण-यूलि कर से उठा कर उसमें फिर गिरा 
देता। दारयवहु के नेत्र उसकी मुकुटमणियों से चमक उठते | 
फिर उप्तकी सुदीघे दाढ़ी के श्वेत केश उसके किरीट-रज्नों के 
प्रकाश में अनेक रंगों से रँग जाते । 

बढ़ी देर तक स्वण-चूर्ण से भरी मंजूपाएँ आती रहीं और 
रोहिताशप एक एक को खोल खोल दिखाता रहा। स्वर्ण के 
पश्चात, रत्नों की बारी आई-मोतियों, मणियों और द्वीरकों की । 
एक एक सभासद अपने समीप के अमीर की पगड़ी को देखता 
परन्तु उन पगढ़ियों की रत्नलड़ियों में भारत के इन रक्नों का 
चमत्कार नथा। 

कई दिनों तक इसी प्रकार प्रद्शन चलता रहा । जब द्रविण- 
मंजूषाएँ रिक्त हुई, रक्नपेटिकाएँ आ्राई', जब वे गई' त्षौम-दुकूल 
आए । फिर अन्तिम दिवस मानव-मूर्तियों की अद्भुत छबि भ्रद- 
शित हुई-दासों और दासियों की पंक्ति चली । दारयवहु प्रसन्न 
हो उठा । उल्लास से भर उसने प्रसन्नता से शब्दघोष किया। 
कुछ काल तक पारस के भूखे अमीरों के कंठ से दारयबहु के 
शब्दघोप की प्रतिध्वनि होती रही । एक एक नारीमूर्ति को देख 

पारप का एक एक संश्रान्त नर विज्षिप्त हो उठा । क्या इद्ध क्या 
युवा । 

दासों के पुष्टगात्रों को देख पारस के सम्राट ने विचारा- 
ऐसे दास तो देवताओं से कहीं दशेनीय हैं 

फिर दासियों की कमनीय मूर्तियाँ एक एक कर वह देखता 
रहा। दूर देशों की नारियाँ थीं ये--केरल की, सिंहल की, 
सिन्ध-पंचाल की, मिश्र-यूनान की, रूम और रोम की । कुछ 
दान में उपलब्ध कुछ स्थल पर जीतीं, कुछ मद्दोद्धि में गृहीत । 
केरली प्रथम दशन में ही दार्यवहु को रुच गई । 

सम्राट के प्रस्ताव को केरली ने ठुकरा दिया) निन्दित, घृणित 
कह उपेक्षित कर दिया। प्रथम तो वह बढ़ा क्रुछ हुआ फिर 
उसने युक्ति से काये साधने की ठानी। 

उसने कितने ही दास-दासी उसकी सेवा में नियुक्त किए, 
साम्राज्य की कितनी ही विभूतियाँ उसके चरणों में बिखेर दीं) पर 
बह उसे फिर भी जीत न सका। रानियाँ आईं उसे सममभाने, 
ऐश्वय के लोभ से उसे सनाने; परन्तु उसने अपना हठ न छोड़ा । 

जब कभी सम्राट उससे पूछता--“रानी तुमे क्‍या दूँ ९” तब 
वह केवल विलख कर कहदती--“सम्राट, मुझे मेरी 'गोमेद की 
मुद्रिका' दे दो ।” परन्तु कहाँ थी वह “गोमेद की मुद्रिका --दार- 
यवहु नहीं जानता था । उसकी आज्ञा से सारा कोश देख डाला 
गया | सिन्धुपरदेश से आया धन दसों बार देखा गया, किन्तु 

बह 'गोमेद की मुद्रिका' न मिली । सम्राट ने रोहिताश्प को बुला- 
कर पूछा पर उसने “गोमेद की मुद्रिका' का नाम भी न सुना 
था। उसने मस्तक हिला दिया । सम्राट वेचेन था। 

वह कहता--सुन्दरि, सारा साम्राज्य तेरे चरणों पर लोटता 
है, तू किस “गोमेद की मुद्रिका' की रट लगाये हुए है। कोश में 
मेरे और रानियों की अ्रगुलियों पर अनेक मूल्य मुद्रिकाएँ हैं 
तू जिसे चाहे ले ले ! 

केरली उत्तर देती--सम्राट, तुम्हारा सारा बेभव मेरी क्षुद्र 
“गोमेद की मुद्रिका” के सम्मुख तुच्छ है । 

सम्राट खिन्न हो चल देता। चलता चलता बह सोचता-- 
क्या है इसकी वह मुद्रिका । यदि उसका पता पा जाऊँ संसार के 
उस पार से मेगा दूँ। पर हे क्‍या वह मुद्रिका ? यदि कहीं 
सम्भव होता कि मैं अपना सारा साम्राज्य बेच कर भी वह 
मुद्रिका क्रय कर सकता । 


२ 


पारस-साम्राज्य भर में, संसार के सभी नगरों में डुग्गी 
पिट गई--जो कोई दारयवहु की 'केरली' की अभिलषित “गोमेद 
की मुद्रिका? ला देगा उसे सम्राट मुँहमाँगा पारितोषिक देगा। 

संसार के जौहरी मुद्रिका की खोज में निकल पड़े। भारत, 
सिंहल, चीन, मिश्र, यूनान, रोम सबकी निधियाँ एक बार उलट- 
पुलट गई। “क्या है वह 'गोमेद की मुद्रिका' ?”--जौहरियों ने 

मे सोचा--“कैसी है ?” कितनों दी ने अद्भुत, अमूल्य मुद्रिकाएँ 
पारस के सम्राट को दिखाई । सम्राट ने केरली के पास उनको 
भेजा, किन्तु वे उसकी अभीष्ट न थीं। उसने उन्हें फेंक दिया। 

वर्ष बीत गए। केरडी चिल्लाती रही। उसकी “गोमेद की 
मुद्रिका' न मिली । उसने सम्राट से कहा मुमे अब किसी वस्तु 
की आवश्यकता नहीं। मुझे मरने दें । अवधि पूरी हो गई। 

दास्यवहु ने उसकी बात न सममी, न उसने उसे सममाया । 
परन्तु सम्राट ने अनुनय की-एक वर्ष और । 'गोमेद की 
मुद्रिका' खोज निकालूगा। 

केरली को भी आश्वासन मिला । फिर एक बार सभ्य संसार 
के नगरों में संवाद फिर गया। जौहरी खोज में फिर व्यस्त दो 
गए। .सैनिक और राजपुरुषों ने जगत छान डाला पर 'गोमेद 
की मुद्रिका' न मित्री । 

>८ ८ गर्थ 2८ 

सिंहल का एक पोत वेग से उत्तर की ओर चला जा रहा 
था। यह पोत सिंइब्ञ के एक श्रेष्ठि पुत्र का था। बड़े वेग से वह 
इसे उत्तर की ओर लिए जा रहा था। इसमें पाँच सो माँफी 
अमित बेग से डॉड चला रहे थे। क्षण क्षण बाद श्रेष्ठिकुमार 
माँसियों को बढ़ावा दे रहा था। उस्रका आह्वार-विद्ाार सब छूट 
चुका था। प्रबल वेग से वह उत्तर की ओर बढ़ता जा रहा था। 

सप्ताह, सास वेग से निकल गए । केरल छूटा, अपरांत छूटा, 
सौराष्टर-सिन्धु-मुख भी छूट गए। पोत अब विशाल सागर पर 

लहराने लगा। उत्ताल तरंगों के भयंकर गाल में जब पोत पढ़ा 
होता और जब सब अपने जीवन की आशा छोड़ देते तब भी 
श्रेष्ठिकुमार पोत-मुखर पर खड़ा हो माँमियों का उत्साह बढ़ाया 
करता । 

विशाल तोयनिधि का अवगाहन-सा करता पोत पारस की 
ओर सरका। अब कुछ ही दिनों की यात्रा और थी। 
मॉँमियों में अपने आप उत्साह भर गया, फिर श्रेष्ठिकुमार की 
ललकार | 

तीसरे दिवस पारस की भूमि दृष्टिगोचर हुई। आनन्द से 
श्रेष्ठकमार उछल पढ़ा । माँमियों ने उत्साह से डॉड़ों में द्वाथ 
लगाया । श्रेष्ठिकुमार ने भी डॉड़ पकड़ा | पोत भूमि की ओर उड़ 
चला। दूर, तट पर अनेक नोकाएँ, अनेक पोत मँडरा रहे 
थे। उनके बीच शीघ्र पहुँचना था। पोत उड़ चला। 

परन्तु किसी ने न देखा कि तट की सारी नौकाएँ, सारे पोत 
ढुगे के नीचे भोल में चले जा रहे ये । क्‍यों? आकाश में मेघों 
का संघट्ट हो रहा था। माँमियों ने उन्हें नहीं देखा । उनके पास 
समय न था। श्रेष्टिकुमार उन्हें ललकार रदह्दा था। सिन्धु गजेन 
कर रहा था। भंमावात मुँह खोले दोड़ा आ रहा था। 

वर्षो प्रारम्भ द्वो गई। प्रभंजन का वेग बढ़ता गया । परन्तु 
पोत बन्द में पहुँच ही चुका था । बस एक डॉड़ और फिर बन्दर 
के भीतर, दुगे के नीचे, आश्रय में सुरक्षित । 

यकायक एक गगनचुम्बी तरंग उठी । राक्षसी थी यह तरंग। 

उसने उस विशाल पोत को खा लिया। बन्दर के भीतर वालों ने 
देखा तरंग के बीच से निकल पोंत उसके मस्तक पर चढ़ बैठा 
पोत डूबा न था केवल दो लहरों के मध्य हो गया था। श्रेष्ठि- 
कुमार अब भी माँमियों को बढ़ावा दे रद्दा था। 

परन्तु होना कुछ और था। पीछे के कर्णधार ने जैसे द्वी पत- 
वार को तिरछा कर पोत को एक बढ़ी लददर से बचाना चाहा, 
पोत समीप की चट्टान से ज्ञा टकराया, प्रबल वेग से । धब्जियाँ 
रह गई' उस पोत की । लहरें थम गई । प्रभंजन रुक गया। 
मेघ छुँट गए । पोत को डुबाने के निमित्त ही प्रकृति की यह 
तत्परता थी। 

दुग की ओर से पारस के माँफी निकल पढ़े । परन्तु अपनी 
तत्परता से भी वे एक प्राणी तक को न घचा सके। पारस का 
नौकाध्यक्ष और भूतपूर्व जलदुस्यु तट पर खड़ा था। एक शव 
तरंगों ने तट पर फेक दिया । शव को उसने पहिचाना । यह वह्दी 
सिंहल का श्रेष्ठिकुमार था जिसे अन्य यात्रियों के साथ उसने दो 
वध पूर्व उनका पोत लूट उसे बन्दी किया था। 

सुन्दर भ्रेष्ठिकूमार अब भी मानो जीवित था। सहसा नौका- 
ध्यक्ष ने उसकी अनामिका पर एक गोसेद को मुद्रिका देखी । वह 
उछल पड़ा । मुद्रिका लेकर वह सत्वर चल पढ़ा। 

भूख-प्यास भूल वह पारस पहुँचा। दारयवहु नित्य की 
भाति हरम में चिन्तित बेठा था। जब नौकाध्यक्ष ने उसे मुद्रिका 
दी और सारी कथा सुनाई, सम्राट को कुछ आशा हुई। वह 

शीघ्र केरली के समीप पहुँचा । केरली मुद्रिका की आशा छोड़ 
चुकी थी । 

परन्तु उसे देखते ही वह उछल पड़ी । 

उसने पूछा--सम्राट, “गोमेद की मुद्रिका' यही है पर इसका 
स्वामी कहाँ हे ९ 

सम्राट ने नौकाध्यक्ष की ओर देखा। नौकाध्यक्ञ ने मस्तक 
भुका लिया । 

फिर उसने कहा--इसके स्वामी को खागर की लहरों ने 
खा लिया । 

केरली ने सम्राट से कह्ा--सम्राट श्रेष्ठिक्मार को दृस्युओं 
द्वारा लूठे जाने के पूव मैंने पतिरूप में स्वीकार किया था। बह 
अब न रहा । 

क्ैरली यकायक गिर पड़ी । फिर वह न उठी। 

दारयवहु ने धीरे धीरे कद्दा--'क्षत्रियाणां क्षत्रिय' आये दार- 
यबद्ठु के साम्राज्य-कोश में इस “गोमेद की मुद्रिका” के मूल्य की 


कोई मुद्रिका नहीं । 
पारस की जलद॒स्युता का संवाद फिर संसार ने नहीं सुना । 

जुरक्सीज ( क्षयार्ष ) दारयवहु का उत्तराधिकारी था। इसने 
भी फूरस-साम्राज्य का विस्तार किया था। कभी के कुरु के जीते 
यूनान के नगर-राज्य स्वतंत्र हो चुके थे। इसकी आकांक्षा यूनान 
को फिर से जीतने को हुई और इसने अपनी एक विशाल सेना 
एथेंस आदि यूनानी नगरों के विरुद्ध भेजी । प्रीक ऐतिद्वासिकों का 
कहना है कि मारदोनिअस के सेनापतित्व में जिस सेना ने यूनान 
पर आक्रमण किया था उसमें सैनिक्रों कौ एक टुकड़ी भारतियों की 
भी थी। प्लातिया के युद्ध में पराजय भारतियों के हिस्से भी पढ़ी 
थी । इन भारतियों के बाणों की मार करारी थी ओर बेंत के इनके 
बाणों के फलक लोहे के थे। लोद्दे के फलकवाले बाणों का प्रयोग 
पश्चिम में सर्वप्रथम इसी युद्ध में पाँचवींशती में भारतियों ने 
किया था। भारती धनुर्धरों के कपास की रुई के बने वत्नों ने 
भी प्रीक्ों में बढ़ा कुतूहल उत्पन्न किया था। 


१-१०-१६४० ) ई रात्रि, ७.३०-१०,३० 

दारयबहु के विस्तृत साम्राज्य के कई भागों में भारतीय 
सैनिक नौकर थे । परन्तु जब पारस के सम्राट ने सिन्धु की 
विजय कर ली तब तो पंचाल-भारतीयों का ईरान विशेष प्रेम- 
भाजन बन गया। दल के दल भारतीय योद्धा दारयवहु के उत्त- 
राधिकारी की सेना में भरती होने लगे । 

८ हि ६ ८ 

क्षयाष की आकांक्षाएँ आकाश से वात करती थीं और जब 
उसका प्रभुत्व उत्तर की दुद्धंष जातियों ने मान लिया, वे और 
भी असंयत हो उठी । उसने ईरानी पताका यूनान के नगरःराज्यों 
पर भी फहरानी चाही । उसके दृप्त सेनापतियों ने उसकी अभि- 
लाषाओं को और उठाया--एशिया के देशों को कुचल्न कर, यूगोप 
पर जब तब आक्रमण करके । 

पश्चिमी राष्ट्रों में यूनानियों के नगर-राज्य प्रमुख थे । ज्षया्ष 
ने उधर दृष्टि फेरी। मारदोनिश्रस ने यूनान-विजय का बीढ़ा 
उठाया। 

चुने हुए योद्धा उसकी सेना में एकत्र किए जाने लगे। 
भारतीय धनुधरों का एक विख्यात दल मारदोनिअस की ध्वजा 
के नीचे आ डटा | वसनन्‍्त बीत रहा था। भ्रीष्म युद्ध की सुवि- 
धाएँ लिए आ रहा था। सेनापति ने सेनिकों के नाच-रंग कुछ 
समय के लिए बन्द कर दिए । द्राक्षाखब विसर्जित हुआ । पान- 
भूमि की क्रोड़ाएँ केवल स्मृति में रह गई और ईरानी विलासि- 
नियों के कटाक्ष विस्मृत हो गए । 

अब केवल सेन्‍्य-क्षेत्र में संचालन और नियंत्रण होने लगा । 
वीरों के बल और दल दोनों बढ़ने लगे। मारदोनिञ्रस निल्य 
सेनिकों के आवास में आता और उन्हें सब प्रकार से उत्साहित 
करता । स्वयं सम्राट क्षयाष कभी कभी इन विदेशी भारतीय 
वीरों की पीठ ठोंक जाता) उनके प्रति अपनी और ईरान की 
कृतज्ञता प्रकट कर जाता । भोरतीय सेनिक अपनी इस प्रतिष्ठा 
पर गये करते, फूले न समाते । उत्साह से भर वे ईराम-सम्राट 
का जयजयकार करते । 

८ ८ है > 

ईरानियों की प्रबल विजयवाहिनी चली, धरा को कम्पित 
करती, शत्रुओं के हृदयों में हुक उठाती। जब मारदोनिअ्स 
अपनी विपुल सेना लेकर राजधानी से निकला ईरानी वालिकाओं 
ने प्रासाद-प्रष्ठों से सेना पर पुष्पषपों की। समीप के आश्रित 
राजा भी धीरे धीरे बढ़ती हुई सेना से आ मिले । 

विशाल ईरान-साम्राज्य को पार करने में ही मारदोनिश्रस 

को कई सांस लग गए | पश्चिम की सीमा पर यूनानी नगर-राज्यों 
के रक्षित-राज्यों की एक बढ़ी सेना ने मारदोनिञस की सेना 
का सामना किया । ईरानी सेना का हरावल भारतीय धनुधरों 
द्वारा बना था। इस हरावल फे बाणों की मार से जजर हो 
शत्रु भाग चल्ले। ईरानी सेना ने उन्हें रोंद डाला । 

परन्तु यह यूनानियों की विशिष्ट सेना न थी। यह तो केवल 
ईरानियों की बाढ़ रोकने और नगर-राज्यों को तैयारी का अब- 
काश देने के अथ भेजी गई थी । अब तक नगर-राज्य भी अपनी 
तैयारी कर चुके थे। यूनान के असाधारण योद्धाओं की एक 
सेना बनी थी । यह दो भागों में विभक्त थी। एक भाग ईरानियों 
की नौसेना से लड़ने समुद्र में उतरा था, दूसरा उनकी स्थल-सेना 
से लोहा लेने प्लातिया की ओर बढ़ा । 

प्लातिया के सुविस्दृत रणत्षेत्र में दोनों सेनाएँ मित्रीं | ईरा- 
नियों का हरावल भारतीय धनुधरों ने सम्दाला और यूनानियों 
का एथेंसवासियों ने । 

घमासान युद्ध छिंड़ गया । भारतीय धनुधेरों ने लोह-फलकों 
वाले छहत्ये वाणों से विकट मार प्रोसूभ की। एथेंस वालों के 
बर्म छिंद गए। ईरानी अश्वानीकों ने यूनानियों के वास पाश्वे 
पर प्रचंड आक्रमण किया जिसका उत्तर उन्होंने ईरानियों के 
दक्तिण पाश्व॑ पर अपनी सवार सेना चढ़ा कर दिया। शवों से 
क्षेत्र पट गया। लहू की नदी बह चली । परन्तु हारनेवाला कौन 
था ९ ईरानी सहर्सों कोस दूर अपना देश छोड़ कर आए थे 

पराजित हो कैसे लौटते ? उधर यूनानी भूमि के अर्थ, स्वतंत्रता 
की रक्षा के हेतु जान लड़ा रहे थे। 

तुमुल युद्ध छिड़ा था । दिनों सेनाएँ गुँथी रहतीं फिर थक 
कर अपने अपने शिविर को लौट जातीं। एक मास्र तक दोनों 
सेनाएँ शिविर में पड़ी रहीं । यूनानियों को जीवन के सिवा और 
किसी वस्तु की चिन्ता न थी परन्तु ईरानियों की खाद्य-सामग्री 
धीरे धीरे कम हो चली । अब उन्हें विजय के अर्थ नहीं, जीवन 
के छतु लड़ना था । 

दूसरे दिन भारतीय हरावल ने प्रत्रल वेग से यूनान 
हरावल पर आक्रमण किया । यूनानी हरावल हूट गया पर उनका 
स्थान भट अन्य नगरों की सेनाओं ने ले लिया। भारतीय धनु- 
धरों ने पुनः एक बार प्रबल आक्रमण कर एथेंस की सेना के 
पैर उखाड़ दिए। इसी समय ईरानी अश्वानीकों ने थूनानी 
सेना के दोनों पाश्वों पर भीषण आक्रमण कर उन्हें रोंद डाला। 

परन्तु यूनानियों से मैदान लेना कुछ साधारण काय न था। 
एक एक मृतक के स्थान पर दो दो आ डटते थे। मृत्यु से खेलना 
कोई उनसे सीखता । 

जब ईरानियों की प्रबल मार से यूनानियों के पाश्वे कुचल 
गए ठीक तभी भारतीय हरावल का नेता ईरानी पताका लिए 
एथेंस की सेना में पिल पड़ा । उसकी सेना असि लेकर शत्रु के 
हरावल पर फिर टूटी । 

इसी समय एक ऐसी घटना घटी जिसने रण का पासा 

पलट दिया। सामुद्रिक युद्ध में यूनानियों ने ईरानियोँ के सारे 
पोत डुबा दिए और मट स्थल-सेना में परिवर्तित हो उन्होंने ईरानी 
स्थल सेना पर पीछे से आक्रमण किया। हैरानी सेना का व्यूह 
हृट गया। मैदान शवों से पट गया। भारतीय हरावल मार- 
दोनिअस की अध्यक्षता में लड़ता रहा। उनके नेता ने बीरगति 
पाई । उसके कर से एथेंस की सेना ने ईरानी पताका छीन ली । 

मारदोनिअस बन्दी हुआ और साथ ही भारतीय सेना भी 
बघ गई । 


२ 


भारतीय गृहीत-सैनिक एथेंस के श्रीमानों के दास हुए। युद्ध 
के बन्दियों का यूनान में यही दंड था। सेकड़ों ईरानी और 
आरतीय पथेंस में दासत्व को हऋंखला में बंध गए। 
भारतीय दासों के श्वेत रुई के बने वस्लों पर एथेंसवासी 
चकित दृष्टि डालते । कितनों ने उनके वस्र छीन लिए। उनके 
लक्ष्यवेध की प्रशंसा सारे नगर में होती । परन्तु फिर भी 
उनके साथ अन्य दासों की भाँति उनके प्रभुओं का नृशंस व्यव- 
हार होता । कुछ भारतीय उसे सहन न कर सकने के कारण 
तलवार के घाट भी उतारे गए। 
फिर भी इन अभागों के लिए भी कुछ हृदय द्रवित होते ये- 
ये थे एथेंस की नागरिकाओं के । उनके विलासी नेत्रों ने अपने 
प्रसार से भारतीयों का वक्त नापा, उँचाई देखी, शक्ति आँडी 

और वे मुख्ध हो गए । जब कभी एकान्त में सुविधा होती 
ये नागरिकाएँ इन अभागे विदेशियों पर अपना अनुराग वर्षण 
कर देतीं। ऐसे ही भाग्यवान दासों में कुर रेवतक भी था। 
वह एथेंस के सेनापति के भाग में पड़ा था। उसकी शक्ति देख 
कर सेनापति ने उसे दासों का नायक बना उनसे काम लेने के 
काय पर नियुक्त किया था। 

उसे सेनापति की कठोर आज्ञा थी कि कोई दास व्यथे बैठने 
न पाए और उनसे कठोरता का व्यवहार किया जाय। पर यह 
रैबतक से संभव नहीं था। दासों में कई भारतीय भी थे। रैवतक 
उनपर हाथ नहीं उठा सकता था | एक दिन जब सेनापति लोटा 
उसने रेतबक को अपनी कन्या से हँस हँस कर बातें करते देखा ! 

उसकी कन्या सुन्दरी मीडिया एथेंस के युवकों के हृदय की 
रानी थी । उसकी प्रतिमूर्तियों से एथेंस का बाजार भरा था। 
वह रेवतक को हृदय से चाहती थी। माठद्दीना कन्या से उसका 
पिता प्राणों से बढ़कर स्नेह करता था । जब वह बाहर चला 
जाता मीडिया रेबतक से लिपट लिपट खेलती। जब सेनापति 
ने रेबतक को इस प्रकार मीडिया से हँस हँस कर बातें करते 
देखा उसके क्रोध की यात्रा चरम हो गई । उसने अपने अश्व से 
रेबतक का दाहििना पाँव कुचल डाला और लगा उस पर कोढ़ों 
की बर्षा करने। यदि सेनापति उसकी प्रेयसी का पिता न द्वोता 
तो रेबतक उसे मार डालता। उसने सेनापति के कर से कशा 
छीन कर तोड़ फेंकी । 

सेनापति ने क्रोध को पीकर जब प्रासाद में प्रवेश किया 
मीडिया आगे फी विपत्ति की कल्पना कर काँप रही थी। उसने, 
खिड़की से रैबतक को संकेत किया--'भाग जाओ?। पर रेवतक 
भाग कर कहाँ जा सकता था, फिर मीडिया को छोड़ कर कहीं 
जाना उसके लिए असंभव था। वह रुका रहा । 

सेनिकों ने रेवतक को बाँध लिया। वह जानता था कि 
उसका दंड मृत्यु है। मीडिया भी इससे पूरणतया अवगत थी। 
जब सेनापति ने न्यायाधीशों से अपने दास को प्राण॒दंढ देने 
को व्यवस्था माँगी तो उन्होंने डेल्फी के ओरेकिल--देवी की 
वाणी--का सहारा लिया। सारे एथेंस ने सुन रखा था कि 
भारतीय सिंद्द से मल्लयुद्ध लड़ते हैं। ओरेकिल ने कद्दा--“दास 
भूखे सिंह के सम्मुख छोड़ दिया जाय ।” यह व्यवस्था सबकी 
जानी थी, सबकी प्रिय । 

८ > ८ ८ 

एथेंस के “ओलिंपिक'-खेल वाले-मैदान में मंचों पर 
नागरिक बेठे थे। सेनापति भी था, उसकी कन्या मीडिया भी 
थी । रेवतक नीचे “अरेना? सें सिंह के कटघरे के सम्मुख वाले 
कटघरे में था। 

बड़ी उत्सुकता थी, बड़ी व्यप्रता। पशु-मानव-युद्ध बढ़े कुतूहल 
का था। नर-नारी सतके बेठे थे। अकस्मात्‌ रैवतक का लौहद्वार 
खुला । वहं प्रांगण में उतर आया। सामने मीडिया वेठी थी, 
पिता के पाश्वे में । रेवतक के रोम रोम में शक्ति भर गई, 

उत्साह बस गया। वह शांत-गंभीर हो सिंह के द्वार की ओर 
मुख कर खड़ा ह्दो गया। 

धीरे घीरे सिंह-द्वार के सींकचे ऊपर से खींच लिए गए। 
चार दिन का भूखा सिंह मानव आखेट को देख उसकी ओर 
लपका । भूख से उसकी कोख भीतर घँंस गई थी। उसने पलक 
मारते रेबतक पर आक्रमण किया। रेवतक ने पेंतरा बदलकर वार 
खाली किया । 

मानव-पिशाच ऊपर से देख रहे थे। उनके लिए यह एक 
मनोविनोद था । उनकी उत्सुकता बढ़ती जा रही थी । 

सिंह ने फिर चोट की। रेवतक फिर बाल बाल बच गया । 
सिंह गर्जा। इस बार उसने दाढ़ों को खोल कर पंजों का कठिन 
प्रहार किया । भरपूर पंजा रैवतक के वाम स्कंध पर पढ़ा और 
उसका स्कंध-भाग लहूलुद्दान हो गया । परन्तु रैवतक को उसकी 
चिन्ता न थी । उसे कदाचित उस आघात का पता भी न चला | 
वह सिंह के अगले आक्रमण की बात सोचने लगा। 

मीडिया ने उसका ब्रण देख चिल्ला कर नेत्र बन्द कर लिए। 
सारा एथेंस आनन्दपूवक यह खेल देख रहा था। कुतृहल था, 
परन्तु दया न थी। थी भी तो कदाचित पशु के प्रति। लोग सोच 
रहे थे सिंह का वार कहीं खाली न जाय । 

रैवतक भी जान पर खेल रहा था । पशु पीछे हट कुछ भुका 
फिर उसने अपनी पूँछ पटकी। अभी पूँछ पटकने की ध्वनि मरी 
न थी कि उसका फुर्तीला शरीर हवा में यकायक उठ कर रैवतक 

पर फिर हटा । सचेत रैवतक प्रतीक्षा कर रहा था| उसने सम्हल 
कर शक्ति भर घूँसा मारा, पशु चीत्कार कर दूर जा रहा । 

सीडिया का हृदय संशय और आतंक को दोला में मूलने 
लगा। लोग डरते थे कहीं रैवतक बच कर निकल न जाय। 
मानव मानव का शत्रु था। 

सिंह फिर उठा। उसने अबकी आक्रमण नहीं किया । बह 
लगा रैवतक का चक्कर काटने । रैवतक भी उसकी ओर मुँदद कर 
घूमने लगा। सहसा सिंह ने पूँछ पटकी । रेवतक सध कर खड़ा 
हो गया--अन्तिम युद्ध के लिए। 

पशु वायु में फिर उठा । परन्तु इस बार रैवतक ने उसे अब- 
काश न दिया । वह पलक मारते सिंह के पेट के नीचे जा पहुँचा 
और उसने पशु के पिछले पाँव दोनों करों में पकड़ लिए। फिर 
अवकाश न दे वह लगा उसे बलपूबेक घुमाने । दशेक भाग 
चले--कहीं वह उसे उनके बीच न फेंक दें। रैवतक को एक बार 
ऐसी इच्छा भी हुई परन्तु उसने अपने को रोका । वह सिंह को 
कुछ देर तक धुमाता रद्दा फिर उसे बलपूबक पकड़ उसने पृथ्वी 
पर दे पटका। सिंह का साथा फट गया और वह पृथ्वी से चिमट 
गया। रैवतक ने उसे खोदा पर उसने अपनी पूँछ और दबा ली । 

पशु हवार गया। परन्तु मनुष्य न हारा। उसने रैबतक पर 
पत्थर फेंके और मीडिया ने फूल । 

एथेंस के नियमानुसार वह स्व॒तन्त्र दो गया। परन्तु उसका 
शत्रु मनुष्य था, पशु नहीं । उसे विकराल मानव-पशु से अभी 

बचना था। मीडिया के अनेक सम्भावित वर थे । उन्होंने रेवतक 
का अन्त करने की ठानी । 


३ 


जब अश्वों पर मीडिया के साथ जाते रेवतक पर उसके 
प्रतिस्पर्धियों ने अचानक आक्रमण किया, उसने भी आत्मरक्षा 
में उन पर खड़ग चलाया। उसके सिर में कड़ी चोट आई | 
रक्त प्रवाहित होने लगा । अकेला युद्ध निर्थंक विचार मीडिया 
को समुद्र की ओर भागने का संकेत कर वह स्वयं भी उसी ओर 
भागा। दोनों अश्व उड़ चले। औरों ने पीछा किया। द्वुत 
वेग से । 

मीडिया समझ गई । वह तट की एक नोका पर चढ़ गई। 
उसने उसे खोल दिया । मीडिया को अवकाश देने के लिए रैबतक 
शत्रुओं से लड़ रहा था । अब वह समुद्र में कूद पड़ा और मीडिया 
की नौका की ओर तैर चला । शत्रुओं ने उसका पीछा किया । 

मीडिया की सहायता से रेवतक शीघ्र उसकी नौका पर चढ़ 
गया परन्तु उसके शत्रु भी उनसे दूर न थे। रैबतक अद्भुत वेग 
से डांड़ चला रद्दा था और उसके सिर का रक्त मीडिया पोछती 
जा रही थी । परन्तु रक्त का वेगन थमा, न शत्रुओं की नौकाओं 
का ही । रैवतक बहुत देर तक अपने को न सम्हाल सका | धीरे 
धीरे चेतनाहीन हो बह मीडिया की गोद में जा गिरा। शत्रु अब 
कुछ ही दूर रह गए थे । 

मीडिया ने बस एक उपाय देखा। वह रेवतक को नोका के 
कर्ण पर खींच ले गई और उसे लेकर समुद्र में कूद पड़ी। 
शत्रुओं ने आश्वर्यपृवेक देखा-सागर में कुछ बृत्ताकार रेखाएँ 
उठीं फिर विलीन हो गई। 


पूर्वविजयी मेसिडन के अलेग्जेंडर ( सिकन्दर ) ने ३२६ 
ई० पू० में भारत पर आक्रमण किया था परन्तु वह विपाशा 
( व्यास ) से पूर्व नहीं बढ़ सका था । एरियन लिखता है कि उससे 
चन्द्रयुप्त मिला था ओर उसने उसे नन्द के साम्राज्य पर आक्रमण 
करने के लिए उकसाया भी था । भ्रस्तुत कहानो का विषय सिकन्दर 
ओर पोरस का युद्ध है जो मेलम के तट पर हुआ था। 
अलेग्जुंडर का भारतीय रूपान्तर अलिकस॒न्दर है जो हमें अशोक के 
पाली शिलालेख ( तेरहवें ) से उपलब्ध द्वोता है। अशोक के पाँच 
समकालीन यूरोपियन राजाओं में से एक का नाम अलेग्जेंडर था 

. जो एपिरस का राजा था । 


२-१०-१९४०, ) ६ रात्रि, ७,३०-११ 

मकदूनिया के बबेर फ़िलिप ने युनान के नगर-राज्यों को 
कुचल डाला । जब वह अन्तिम युद्ध से विजयी हो लौटा उसका 
बेटा अलिकसुन्दर मुरकाया बैठा था। उसे विन्तित देख 
गुरु अरस्तू ने पूछा-अलिकसुन्दर, खिन्न क्यों बैठे हो ९ 
युवा सरोष बोला--यदि पिता की विजयों का ऐसा ही ताँता 
रहा तो मेरी विजय के लिए क्‍या बच रहेगा ९ 
फ़िर वह यकायक्‌ उठा। उसने साईस के हाथ से पिता 
का उत्तुंग तुरग छीन लिया। फिर वह उस पर चढ़ कर लगा 
उसे बायु-वेग से दौढ़ाने। सिबा फ़िलिप के इस घोड़े पर कोई 
ओर सवार न हो सकता था। अश्व किसी को अंगीकार न 
करता था परन्तु इस ओजस्बी युवा के पुद्टों में भो प्रचुर शक्ति 
थी। सामने के मैदान में अलिकसुन्दर अश्व को तब तक वेग 
से दौद़ाता रद्द जब तक दोनों स्वेद से नहा न गए। 
हे ञ्र है 
१० 

अलिकसुन्दर का वेग प्रभंजन का था। उसके सम्मुख 
राज्य उड़ गए, साम्राज्य उखड़ गए। मिस्र के राजाओं का 
विशाल पुस्तकालय अग्नि की लपटों के भीतर समा गया, मासों 
जलता रहा । 

और वह कुरु का खड़ा किया विशाल पारसनस्ताम्राज्य काँप 
कर गिर पड़ा विक्रान्त विजयी के चरणों में । सुग्ध के युद्ध में 
अलिकसुन्दर ने क्षयाष के यूनान पर आक्रमण का बदला फेर 
दिया। दारयवहु (द्वितीय) बह्ीक के उत्तरी पव॑तों में जा छिपा । 
पारसपुर के राजप्रासाद, शूषा और एकबताना की भ्रस्तर-कला 
प्रीकों के दथोड़ों से चूर चूर हो गई। 

हिन्दूकुश पार हो गया विक्रान्त यवन | स्वात और बाजोर 
के राज्य ध्वरत हो गए। मस्सग के नर-नारी बाल-बृद्ध एक एक 
ने युद्ध ठाना। एक एक मारा गया। ओलिम्पिक के खेल 
पव॑तों में होते रहे । तक्षशिला के अधिपति पौरष के शत्रु 
आम्भी ने दूतों द्वारा धन और स्वातन्त्रय भेजा । अलिकसुन्द्र 
ने पौरव को आत्मसमपंण कर देने को कहलाया। मनस्वी 
केकयराज ने उत्तर में कहला भेजा-वह उद्दंड यवन की 
वितस्ता के तट पर प्रतीक्षा करेगा । 

टुदौन्‍्त सामरिक विश्वविजयी की भौहेँ तन गई । “विशाल 
पारस-साम्राज्य जिसकी चोटों से टुकड़े टुकड़े हो गया उसके सामने 
ज्षुद्र कैकैय का यह साहस १” उसने विचारा। उसने दाँत पीस 
लिए। फिर वह धीरे धीरे बोला--अच्छा, “वितस्ता के तट पर । 

ग्ीष्म को प्रचंड लू से पंचाल के मैदान भुलस रहे ये। 
वितस्ता के पश्चिम तट पर अलिकसुन्दर और उसके दुद्धंष योद्धा 
स्कन्धावारों में पढ़े थे-सुयोग की प्रतीक्षा में । 

इस पार केकय का एकवीर पौरव अपनी सेना लिए विदेशी 
को गति-विधि लक्ष्य कर रहा था। विजयी श्रीक से दो-दो हाथ 
लेने के लिए उसकी भुजाएँ फड़क रही थीं। 

दोनों सेनाएँ नदी के तटों पर अपने अपने स्कन्धावार 
में पढ़ी थीं। दोनों की दृष्टि परस्पर मिली । महीनों 
सेनाएँ बैठी रहीं--यवनों की सुयोग की प्रतीक्षा में, भारतीयों 
की सतके। 

नित्य सारा दिन सारी रात श्रोकों को नौकाएँ वितस्ता के 
ऊपर-नीचे जल की गहराई नापतो फिरतीं, पार जाने को सुविधा 
के लिए। सुविधा मिली, सुयोग आया। निदाघ का ताप द्रवित 
हुआ | आकाश में मेघ मँड्राने लगे । राज्नि की सीरबता में 
अलिकसुन्दर के माँमियों ने उपयुक्त स्थल ढूँदढ निकाला । 

वित्स्ता में चढ़ाव पर आठ कोस ऊपर जल कुछ कम था। 
जहाँ वितस्ता की धारा हूट कर दक्षिण ओर बहती थी वहीं 
उसके मोढ़ में वनों से ढका एक छोटा सा हीप था। अलिक- 
सुन्दर ने अपना कार्यक्रम स्थिर कर लिया। उसके लल्ाट की 
रेखाएँ कुछ मिट गईं। 

ग्रोकों के स्कन्धावार में रखद जुटाई जाने लगी। समीप के 
गाँवों से महीनों को खाद्य-सामग्री उनके शिविरों में आने लगी। 
इस पार के शिविरों में संवाद आया--विदेशी सामग्री संचय 
कर रहा है, वह अभी रुकेगा, कदाचित वषो भर। उनमें कुछ 
निश्चिन्तता आईं | 

८ ६ ८ 

धीरे धीरे मेघों ने आकाश को ढक लिया। रात्रि के अन्ध- 
कार में मेघों की घनता ने वितस्ता के प्रवाह पर भारी परदा 
डाल दिया था। कई दिलों से ग्रीक स्कंधावार में नाच-रंग हो 
रहा था। विविध प्रकार के उत्सब मनाए जा रहे थे। दिन भर 
खेल होते रात्रि में गायन । 

आज इस अन्धकार में जलबृष्टि भो प्रारम्भ हो गई। 
वितस्ता पहले से भरी थी, पबेत का हिम गल रहा था । इसी 
समय चुनी हुई बीस सहस्र अश्वारोह्दी, पदाति और धलुधरों की 
सेना लेकर अलिकसुन्दर नदी के ऊपर की ओर चल पड़ा, तट 
से कुछ दूर, दूर भाड़ियों की आड़ में | 

ग्रीक रकंधावार में पाँच सहस्र सेना के साथ क्रातेरस आदेश 
की प्रतीक्षा में वेठा रहा । उसे आज्ञा थी कि जब अलिकसुन्दर 
अपनी सेना लेकर नेत्रों से ओकल हो जाय वह उस पार॑की 
भारतीय सेना का ध्यान अपनी ओर आकर्षित करने का 
प्रयत्न करे । 

सदसा ग्रीक शिविरों में प्रदीप प्रज्वलित द्वो उठे | गणिकाएँ 

नाथ उठों। रंग जम गया। समीप के गाँवों से बलपूर्वक लाई 
हुईं नारियों के साथ औक सैनिक सामने के विशाल शिविर में 
क्रीढ़ा करने लगे। दो सदृस्त सैनिकों की टुकढ़ी क्रातेरस के 
सामने तुमुल नाद करने लगी । उस पार की भारतीय सेना ने 
जाना ग्रीक विलास में तल्लीन हैं । 

परन्तु यह प्रबंचना थी। अलिकसुन्दर गरजते बादलों की 
छाया में मनवांछित स्थल पर जा पहुँचा। बेड़े तैयार थे। 
सिन्धु की नौकाओं ने आज फिर सहायता को । प्रीकों की सेना 
वितस्ता के मध्य के वन-द्वीप पर जा उतरी । परन्तु वहाँ उतर 
कर प्रातःकाल के अँधियारे में उसने देखा यह तट नहीं हे और 
अभी एक और गहरी धारा पार करनी है। इसी समय दूर की 
पौरव सेना ने विद्युत के प्रकाश में ग्रीकों के चमकते पीतल के 
टोपों को देखा। अलिकसुन्दर और श्रीक स्कंधावार के बीच 
स्थान स्थान पर तीन सेनापति अपनी अपनी सेनाएँ लिए आदेश 
की प्रतीक्षा में खढ़े थे। मिलीगर बीच में था। 

पौरव का पुत्र दो सहस्न अश्वानीक और कुछ रथसेना लेकर 
दुदौन्‍्त विदेशी की ओर बढ़ा । इसी समय वक्ष तक जल में हलते 
हुए पदाति और तैरती हुई अश्वारोही सेना जल गारती तट पर 
आ खड़ी हुई । 

उधर क्रातेरस ने अपने शिविरों में और अधिक हल्ला मचाना 
आरम्भ कर दिया। पौरव अब भी सम्मुख तट के पार के 
स्कंधाबार को द्वीओकों का मुख्य भाग समझ तट की रक्षा में 

बेठा रहा। क्रातेरस आज्ञा की प्रतीज्ञा में था। उसे आदेश था 
कि जब भारतीय सेना युद्ध में पूर्णतया संलग्न हो जाय, वह उस 
पार उतर कर उस पर आक्रमण करे। 

पौरब का पुत्र मुद्ठी भर सेना के साथ प्रीकों की वीरवाहिनी 
पर हूट पड़ा। कोइनस ने उसे कुचल डाला उसका एक-एक 
सैनिक मारा गया। 

> ८ हा 

पिता क्रोध से तमतमा उठा। चला वह अलिकसुन्दर की 
सेना की ओर अपनी विशाल सेना के साथ। हयदल, रथदल, 
अश्वानीक, पदाति वेग से नई रणभूमि की ओर बढ़ चले। 
यवनराज अ्रपना व्यूह रचे पौरव की प्रतीक्षा में खड़ा था। 
उसकी दाहिनी ओर कोइनस था । 

पौरब ने भी अपनी सेना का व्यूह रचा। दो सौ विशाल 
गज पचास पचास पगों को दूरी पर सम्मुख हरावल में खड़े हुए । 
दोनों पाश्वे में चार सहस्र अश्वारोही सामने तीन सहसर रथों को 
खड़ा कर डट गए। पीछे और बीच में पदाति धनुधर तूणीर 
बाँधे, असि और भाले लिए शआाक्रमण की प्रतीक्षा करने लगे। 
व्यूह दुग की भाँति दिखाई देने लगा और गज प्राचीरःस्तंभों 
की भौति । 

विदेशी ने अपने कई सेनानायकों को छः सहस्र पदाति सेना 
ले रणक्षेत्र से प्रथक प्रतीज्ा करने की आज्ञा दी और अपने एक 
सहस्त्र अश्वारोही धनुधरों को नदी तट से लगी भारतीय सेना 

के वाम स्कन्ध पर आक्रमण करने का संकेत किया । धनुधरों ने 
प्रबल आक्रमण किया और अलिकपुन्दर स्वयं अपनी रक्षक 
सेना के साथ उसी पाश्ब पर टूट पढ़ा। भारतीय अश्वारोही 
सेना का दक्षिण स्कनध पीछे से होकर वामस्कन्ध की सहायता 
को दौढ़ा। इसी समय फोइनस अपने सवारों को ले पौरव की 
सेना के दक्तिण स्कन्ध का वेग से चकर काट उसके अश्वारोद्दी 
और रथ-सेना के पश्चात्‌ भाग पर टूट पढ़ा। जब भारतीय 
सेना पश्चात्‌ के आक्रमण को सामना करने के लिए पीछे को 
मुड़ने लगी उसकी विनय-स्थिति बिगढ़ गई। सैन्य-संचालन कुछ , 
कठिन हो उठा । व्यूह हूट गया। यवन-योद्धा ने मौका चूकना 
न जाना था। उसने घोड़े फिराते सवारों के प्रष्ठ भाग पर भर- 
पूर चोट की । वह ठीक बैठी । भारतीय पंक्तियों के दोनों स्कंध 
हट गए और दोनों ही रक्ता के निमित्त गजों के संघट्ू में भागे । 
रथ व्यथे हो चले, उनके चक्‍्के भींगी एथ्वी में धँसे जा रदे थे। 
पौरव और टिथोनस लड़ते लड़ते खुले मैदान में निकल आए 
थे। टिथोनस ने दूर से पौरव पर बरछे का बार किया था। दोनों 
एफ दूसरे को ललकारते हुए योद्धाओं के संघद्ट से मैदान में एक 
ओर निकल आए। दोलनों वेग से एक दूसरे पर भल्लों की चोट 
कर रहे थे। दोनों शक्तिशाली ये । परन्तु दोनों में अन्तर भी 
था। ओलिम्पिक खेलों का एक्षमात्र नायक, शुषा का विजेता 
रिथोनस अभी युवा था, पौरव श्रोढ़, उसके पिता की आयु का । 
परन्तु पुत्र की मृत्यु ने उसमें अद्धत शक्ति भर दी थी। उसके 

विशाल्न देत्य सरीखे शरीर से अलिकसुन्दर के प्रमुख सेना- 
पति दूर ही दूर रहते थे। स्त्रयं यवनराज कई वार पैतरे बदल 
उध्के सामने से हट चुका था। केवल टिथोनस अपने जीवन से 
खेल रहा था, उसे हथेली पर लिए। दोनों पक्ष स्तम्भित-से हो 
उनका युद्ध क्षण भर देखते रहे | स्वयं अलिकसुन्दर कैकेय की 
इस मार से आकुल, चिन्तित हो उठा। कोइनस काँप गया। 
योद्धाओं के भल्‍्ल हवा में उठे ही रह गए, धनुधरों की अँगुलियाँ 
तूणीरों से चिपकी रह गई । इसी समय पौरव का घातक बरदा 
चमका रक्त रवि की किरणों के स्पर्श से, ऊपर उठा और सहसा 
टिथोनख्र के वामस्कन्ध में प्रवेश कर दक्तिण कुक्षि को बिदीर्ण 
करता बाहर निकल आया। टिथोनस के गिरते दी अलिकपुन्दर 
जैप्ते सोते से जगा । उप्तके संकेत से सौ अश्वारोहियों ने एक 
साथ पौरव पर तलवार से आक्रमण कषिया। रणमत्त पौरव जूभने 
को तत्पर था, उनसे जा भिडढ़ा। लोहे से लोहा बज उठा। 
उप्तकी ओर के घुड़सवार भी व्यूदह छोड़ उसकी रक्षा के अर्थ 
दौड़ पढ़े । 

भयानक तत्परता से पौरव की लम्बी असि चलने लगी। 
जो उसके सम्मुख आया मारा गया। शर्वों से उसके सामने का 
मैदान पट चला। उसी समय एक ग्रीक सैनिक का फेंका बाण 
पौरव की कोख में लगा पर रणमत्त योद्धा इस समय चोटों का 
जैसे मित्र था। उसके ऊपर उनका प्रभाव न होता था। 

क्रोध और आकुलता से यवनराज भर गया। पाँच सौ चुने 

सबारों के साथ उसने पौरव पर आक्रमण किया । पौरव ने भी 
अपना भाला सम्हाला। तौल कर जो उसने भाला मारा वह 
झलिकसुन्दर की बाई रान के समीप घोड़े के पेट पर भर पूर 
बैठा। घोड़ा अपने स्वामी को लिए धोरे धीरे बेठ गया। पोरव 
ने भाला फिर सम्हाला। यवन और भारतीय सैनिक, पदाति 
ओर अश्वारोही घमासान युद्ध कर रहे थे। जैसे ही पुत्र का 
बदला फेरने के लिए पौरव ने भाला उठाया उसके रक्षर्कों के 
बीच से फेंका हुआ आम्भी का भाला उसके स्कन्ध में लगा। 
पर घाव सांघातिक न था। 

अलिकसुन्दर बाल-बाल बच गया था। घोड़ा बदलने के 
अश्र वह पीछे हटा। पौरव भी पीछे हट गजों के संघट्ठ में जा 
पहुँचा । धाों को पीड़ा से वह व्याकुल था। उसे अब दौदे के 
अवबलम्ब की आवश्यकता थी । 

यवनराज कुपित था,क्रोध से अन्धा । परन्तु पारस-साम्राज्य 
के विजेता उस दुद्धूष शरीक में अद्भुत क्षमता थी। हृदय को 
उसने संयत किया। उसने जाना कि सम्मुख समर में पौरव को 
जोतना संभव नहीं। अब उसने नोति का अवलम्बन किया । सौ 
सघे धनुधेरों की दूर से गजों के नेत्रों में बाण मारने की उसने 
आज्ञा दी । नेत्नों के विध जाने से गज चिंग्घाड़ते हुए भभर कर 
भागे, शत्रु-मित्रों को क्रोधपूवेक कुचलते । भारतीय सेना व्याकुल 


दो उठी। अपने द्वी गज्नों से वह कुचने लगी। पौरव का गज 
भी पीढ़ा से अन्धा हो भाग चला । 

इसी समय घोड़े पर चढ़े आम्भी ने पौरब को पुकार कर 
अलिकसुन्दर का संदेश सुनाया । कैकेय ने अपने शत्रु पर भाले 
से प्रबल आक्रमण किया | वार खाली गया और वेग के कारण 
होदे के साथ ही पौरव भी नीचे आ गिरा । ब्रणों से रक्तप्रवाह 
निरंतर हो रहा था। अब शक्ति के अत्यधिक क्षय हो जाने से 
गिरते द्वी पौरव संज्ञाहीन हो गया। 

यबन पक्ष के कितने ही योद्धा और आम्भी उसका अन्त कर 
देने के लिए दौड़े परन्तु बीरपुंगग अलिकसुन्दर चिल्लाता हुआ 
स्वयं उधर दौड़ पड़ा । बीर को जीवित पकड़ कर प्राणदान देना 
उसने अधिक उत्तम समझा। रक्तरंजित पौरव को ग्रीक सैनिक 
अपने शिविर में उठा ले गए। 

इधर कोइनस ने अपने अश्वानीकों के साथ भारतियों पर 
फिर आक्रमण किया । मरती हुई भारतीय सेना फिर एक बार 
प्रीकों की वाहिनी से गुँध गई । इसी समय क्रातेरस, मिलीगर 
आर अन्य सेनानायकों ने वितस्ता पार कर भीषण शक्रमण 
किया। जिन सेनानायकों को यवनराज ने युद्धक्षेत्र से आज्ञा की 
प्रतीक्षा करने के अथ विलग कर रखा था, अब वे भी उसका 
संकेत पा प्रीकों की नई सेनाओं से आर मिले । 

भारतीय सेना का वीर सेनापति कैकेय पोरव गिर चुका 
था। सैन्य-संचालन दूर की बात थी। अ्रब योद्धओं का व्यक्तिगत 
रूप से लड़ना भी कठिन था। परन्तु भागते गजों के बीच से 
निकल निकल उन्हों की रौंद से आकुल भारतीय योद्धा खुले 

भैदान का आश्रय किए यबनों से जान रहते लोहा लेता रद्दा। 
परन्तु इस समय भारतीय आकाश की मूधों पर सूर्य की 
. आँति ही अलिकसुन्दर का शौये भी तप रद्दा था। 
अलिकसुन्दर ने पारस-साम्राज्य-से विशाल साम्राज्यों को 
जीता था परन्तु जितना सुख उसे इस छोटे से राज्य के अधि- 
पति पौरव को जीत कर हुआ पहले कभी न हुआ था। उसने 
अपने सैनिकों को उत्सव करने की अनुमति दी । 

ग्रीक स्कंघावार में विविध प्रकार के उत्सवों का तुमुल नाद 
होने लगा । ओलिम्पिक के खेल, नाच-रंग होने लगे । परन्तु 
अलिकसुन्दर इनमें न था। वह अपने शिविर में धीरे धीरे 
टहल रहा था। बिजय के दृष के साथ द्वी साथ एक प्रकार का 
अनजाना त्रास उसके हृदय को शंकित कर रहा था, खेलों में 
योग देने से वंचित कर रहा था। “यदि भारत की देहली पर 
ही” वह विचारता, “इस छोटे से राज्य ने यह टक्कर ली तो 
आगे नन्‍्द-साम्राज्य की शक्ति का सामना कैसे कर सक्ूँगा?”” 
भय का लेश जिसने कभी न जाना था, पारस-साम्राज्य को 
जिसने कुछ द्वी धक्कों से गिरा दिया था उस विश्वविजेता की 
बाढ़ वितस्ता के तट पर रुक गई । 

“यदि कहीं पारख विजयी होता ९” उसने फिर अपने आप 
से पूछा--“तव ९? “तव”--उसने स्वयं कहा--“भीकों के मुँह 
पर कालिख पुत जाती । संखार की विजय पराजय में परिणत 
दो जाती ।” वह काँप उठा । 

उसने घुटने टेक दिए। नेत्रों में आधू भरे उसने देवताओं 
को धन्यवाद दिया जिन्होंने कृपा कर पौरब के रथों को व्यर्थ 
कर दिया था, उनके चक्के पंक में धँसा दिए थे । 

बह यकायक बाहर निकल आया। द्वार पर उसके सेना- 
नायक खड़े थे। सामने मैदान में उत्सव मनाए जा रहे थे जहाँ 
छोटे छोटे कुरते पहिने सुपुष्ठांण दीघकाय प्रीक सैनिक खेलों में 
व्यस्त थे। इस युद्ध का प्रमुख विजेता कोइनस था। आज का 
उत्सव उसी के नाम पर था। उसी की पूजा हो रद्दी थी। 
अलिकसुन्द्र ने उत्सव-व्यखसन बन्द कर दिए। अब उसने देव- 
ताओं की पूजा का आयोजन किया। नई बलिवेदियों पर अनेक 
पशु बलि दिए गए। कई दिनों तक जुपिटर, ज़ीयस, अपोलो 
ओर एथेनी की पूजा द्दोती रही और बह दुदोन्‍्त विजेता अपने 
को तुच्छ मान देवताओं की प्रार्थना करता रहा । 

किस्री ने उसके भीतर के उठते और लय होते विचारों का 
मर्म न जाना । 

८ ८ ८ 

पूजाओं से शान्ति और शक्ति लाभ कर अलिक्सुन्दर ने 
दरबार किया। उसके दोनों ओर सुविस्ृत ग्रीक साम्राज्य के 
दुद्धप सेनानायक अपने छोटे कुरते और पीतल के चमकते ऊँचे 
शिरख्लाण पहिने, ऊँचे भाले लिए, पंक्ति बाँध खढ़े हुए-देफे 
स्तियन, सिल्यूकस पर्दिकस, तालेमी, कोइनस, क्रातेरस, मिली- 
गर, फ़िलिप्पस, पिउकेस्तप्त, लिओनेत्तस, एब्रिअस, नियरकस, 

आसम्भी । उसके पीछे विक्रान्त शरीर-रक्षक खड़े थे। और सामने 
खुले मैदान में विशाल म्रीक सेना भाले लिए खड़ी थी। उनके 
. इँचे टोपों ओर चौड़े वक्षत्वाएंं को आज कई दिलों के वाद 
निकला सूये चमका रहा था। अलिकसुन्दर खयं ग्रीक कुरता 
पहिने और अपना विख्यात व्याप्रमुख वाला टोप धारण किए 
खवण-सिंहासन पर विराजमान था । 

इस ऐश्वर्यमय समारोह के बीच उसने पौरव को बुला भेजा । 
बह जानता था कि बन्दी का हृदय अभी विजित नहीं हुआ। 
पर अवश्य भ्रीक शिविर का वैभव और उसकी शक्ति देख वह 
सहम जाएगा, आतंक से भर जाएगा । 

बन्दी आया-विशालकाय बन्दी, साढ़े चार द्वाथ का ऊँचा 
नर-पुंगव, धीरे धोरे ्रीक सैनिकों से घिरा, सेनाओं के मध्य 
होता । अलिकसुन्दर कुछ गम्भीर हो बेठा, उसके सेनानायक 
रिथर हो रहे । परन्तु विजेता ने विजित के मुख पर वे चिह्न न 
देखे जिनकी उसे आशा थी ओर जिनके लिए यह समारोह रचा 
गया था। बन्दी न सहमा, उसके मुख पर आतंक के चिह न 
दिखाई दिए। 

अलिकसुन्द्र बिचारने लगा--वह किस प्रकार उससे मिले। 
बन्दी ने किसी की ओर नहीं देखा । केवल उन्नत मस्तक किए 
विजेता के नेत्रों से अपने नेत्र मिला वह चुपचाप खड़ा हो गया। 
विजेता उसका विशाल शरीर देख चकित रह गया। उसने अपने 
सेसानायकों की ओर फिर कर देखा--कोई उतना ऊना न था। 

अलिकसुन्दर ने सहसा पूछा-पोरस, तुम्दारे साथ केसा 
व्यवहार किया जाय ९ 

उसका प्रश्न पूरा होते न होते उत्तर मिल्ञा-जैखा राजा 
राज़ा के साथ करता है। 

चक्कित विजेता ने अपने सेनानायकों पर भावभरी दृष्टि 
डाली। अभी राजा 'राजा? था, उसका हृदय नहीं हारा था। 
ऐस्ा उत्तर श्रीक संसार से बाहर अलिकसुन्दर ने कभी न सुना 
था--उस सुविस्तृति विजय-भूमि में जो अब 'देल्लेस्पांट' से 
'हाइफ़ेसिस” तक फैली थी। विजेता वीर था। उसका वीर- 
हृदय प्रसन्न हो उठा। 

वह आसन छोड़ उठा और धीरे वन्दी के समीप जा खड़ा 
हुआ । विशालकाय बन्दी के कान तक ही विजेता का व्याप्रटोप 
पहुँच सका । उसने देखा बन्दी उससे कितना ऊँचा था ! 

बन्दी का कन्धा ठोंक उसने कह्दा--पोरस, तुम वीर हो। तुम्हारे 
साथ में वह व्यवद्दार करूँगा जो राजा राजा के साथ करता है। 

फिर उसने सेनानायकों की ओर देख पौरव-विजेता कोई- 
नस को लक्ष्य कर कद्ा-कोइनस, पोरस राजा है । 

फिर उसकी दृष्टि आम्भी पर पढ़ी। आम्भी नतमस्तक हो 
अपने को कोस रहा था। 


क४/5 

[ अ्रस्तुत कहानी के ग्रीक सेनानायकों के नाम ऐतिहासिक हैं 
ओर सैनिकों के कल्पित । प्रीक लोग पौरव को पोरस, नन्द को 
जैन्द्रमस और पाटलिपुत्र को पालिबोधा कहते थे । समय---चोथी 
शती ई. पृ. । ] 


[ ५--१०--४० प्रातः, ७-१० ] 

“आह, देलेन, तुम्दारे लिए मैंने क्या नहीं किया था?” 
हृदय की वेदना अधघीर हो कंठ से फूट पड़ी । 

“देखो, माइकस, उसे अब भूल जाओ । जीवन में इस प्रकार 
के परिवर्तन होते हैं। स्वदेश से इतनी दूर द्वोकर हमें संयम 
और आंतरिक शक्ति से काम लेना होगा।” अपोलोदोतस ने 
धीरे घीरे माइकस को समझाया । 

“परन्तु इस प्रकार कैसे, कब तक चलेगा, अपोलोदोतस ९” 
समीप बेठे एक तीसरे सैनिक ने अपने केश-पह से केशों को 
सम्दालते हुए पूछा । । 

अपोलोदोतस स्थयं चिन्तित था, चुप हो रद्दा। 

मेरो ने भाले के ऊपर अपना भार डालते हुए कुछ और 
तिरछे द्ोकर कहा-बोलो, अपोलोदोतस, वास्तव में इस प्रकार 
कैसे, कब तक चलेगा ९ 

११ 

उत्तर अपेक्षित न था और न अपोलोदोतस ने दिया ही। 
उसने अपना टोप भूमि से उठा कर पहन लिया । 

“आज यदि मैं एथेंस में होता” माइकस ने अपनी बात 
दुदराई। किसी ने कुछ न कहा । 

“आज यदि में एथेंस में होता” माइकस ने फिर कह्दा। 
माइकस को बढ़ावा अपेक्षित था। पर कोई बोला नहीं। सव 
अपनी अपनी चिंता में थे। अपोलोदोतस की माँ दूर मकदूनिया 
में मर चुकी थी, मेरो का भाई एपिरस में घायल पढ़ा था, 
मिनान्दर का बेटा थ्रेस की सड़कों पर भीख माँगता था। सबको 
अपनी अपनी चिन्ताएँ खा रही थीं। 

“आज़ यदि तुम एथेंस में होते तो क्या होता, माइकस ९” 
प्रेटर ने पूछा । उसकी अलुपस्थिति में उसकी प्रेयती को उसका 
प्रतिहवन्द्दी ले भागा था । 

“आज यदि मैं एथेंस में होता” माइकस ने अपनी बात पूरी 
को--“तो उस्र अभागे क्लेटो को इस प्रकार तोढ़ देता ।” 

उसने अपने हाथ की लकड़ी तढ़ से तोढ़ दी । अपोलोदोतस 
ने धीरे धीरे उसके कन्घे पर अपना हाथ रखा। 

इसी समय कोइनस के शिविर से लौट कर कुछ सैनिक 
उसी सकता भूमि पर बेठ गए। 

अपोलोदोतस ने वात बदलने के लिए एक से पूछा-ऋद्दो 


क्या संवाद है ९ 
«अच्छा नहीं” कद कर गोनेतस चुप द्वो रहा। खबद़ी उत्पु- 

कता बढ़ चली । सबके नेत्र उस पर आ टिके । केवल माइकस 
अपने हाथ की टूटी लझऋड़ियाँ उछालता रहा। उसका जैसे इस 
वातोलाप से कोई संबन्ध न था। 

“क्या बात है, गोनेतस १” प्रेटर, मिनान्दर, मेरो, अपोलो- 
दोतस सबने पूछा । माइकस के कान भी खड़े दो गए। 

“क्या बात है १” गोनेतस के प्रश्न ने सुनने वालों को उत्सु- 
कता और बढ़ा दी। 

गोनेतस का एक साथी कुछ कहने के लिए भुका। परन्तु उच्तसे 
पूजे गोनेतस स्वयं घोल उठा--बुरी, बहुत बुरी । दूर की यात्रा है- 
सुदूर श्राची की। पालिबोधा जाना होगा, भारत के हृदय में, 
गंगा और शोण के संगम पर, जेन्द्रमस से लड़ ने।कह्दो जाओगे ९ 

सेनिक एक दूसरे को देखने लगे, : चिन्तित, सशंक, त्रस्‍्त। 

भाइकस ने विद्रोह का सूत्रपात किया। वह बोला-मैं नद्दी 
जाऊँगा। पागलपन है जाना पालिबोधा । 

प्रेटर ने अपने कानों पर हाथ रख लिए। गोनेतस ने घूम 
कर पीछे प्रीक स्कंधावार की ओर देखा। अपोलोदोठस ने धीरे 
धीरे कद्दा-माइकस, संयत हो । धेये और शान्ति से काम लो। 
सेनापति बिना बिचारे कुछ न करेंगे। 

स्वयं अपोलोदोतस को पाटल्िपुत्र जाकर नन्‍्द से लड़ने की 
बात पर आशय हुआ | 


गोनेवस ने पूछा-और जानते दो यह जैन्द्रमस दितना 
प्रवल है ९ 

“वड़ा--सुना है ।” मेरो बोला । 

मेरो की बात अनसुनी कर गोनेतस ने कद्टा--बड़ा प्रवल है 
वह जैन्द्रमस। देरियस के साम्राज्य से उसका साम्राज्य विपुल है। 
उसकी सेना संख्यातीत हैं। उसमें सहस्नों पोरस सरीखे सेनिक हैं । 
ज़न्द्रमस के कोष में अनन्त धन है। और उसकी राजसभा में 
मन्त्र मारने वाले अनेक जादूगर हैं जो मंत्र पढ़कर बाण मारते हैं। 

सेनिक आश्चय से भर गोनेतस की बात सुनते रहे । 

गोनेतस कहता गया-वहाँ ज़ेन्द्रसस को सेना में अनेक 
अद्भुत सिंह हैं, दो पूँछों वाले, जो देवियों के वाहन हैं । ये सिंह 
सेना की सेना खाजाते हैं ओर इन्हें देवियों के प्रभाव के 
कारण न भाले छेद सकते हैं, न वाण । 

अपने वक्तव्य का प्रभाव श्रोताओं पर द्ोता देख क्षण भर 
दम लेकर गोनेतस ने फिर कद्दा--कुछ वाहन मूषक और महिष 
हैं, कुछ मेष और वृषभ, कुछ उलूक और गदंभ | ये दैवी शक्ति 
से मनुष्य पर आक्रमण करते हैं, उसका नाश कर डालते हैं। 
जब ज़ेन्द्रमस युद्ध करता है उसके दो सेनापति, जिनमें एक का 
वाहन वृषभ और दूसरे का गरुढ़ है, नाग ओर अप्नि उगलते 
रहते हैँ । शत्रु ठहर नहीं सकता । 

प्रीक सैनिक त्रास से भर रहे थे । अपोलोदोतस धीरे धीरे 
हँस रहा था। क्षत्रान्तक महापद्मनन्द और धननन्द का आतंक 
अीक स्कंधावार पर छा रद्दा था। 

ही > >् 

“सुन कर ही आया हूँ, यवनराज और जान पड़ता हे यह 
संवाद निराधार नहीं है ।” सुगठित सुन्दर युवा कुछ मुसकराता 
हुआ बोला। | 

उसका अश्व असखिकसुन्दर के वाजिराज को मानो ललकार 
रहा था। सिल्यूकस, नियरकस और कफ़िलिप्पस भी अपने घोढ़ों 
पर समीप ही सवार थे। युवक का वक्तव्य सुन यवनराज कुछ 
तीब्र हो गया। 

बह बोला--यह संवाद नितान्त मिथ्या है, युवक । 

“यदि ऐसा है, यवनराज, तो हम दोनों मगघराज नन्‍्द्‌ 
पर आक्रमण कर उसके राज्य को नष्ट भ्रष्ट कर दें। वह स्वयं 
श्‌द्र और क्षत्रियशत्रु होने के कारण देश में घृणास्‍्पद है। विजय 
के पश्चातू हमारो परस्पर की स्रीमा व्यास होगी ।” युवक बोला। 

“स्लो ठीक। परन्तु राज्य की सीमा निधोरित करने का 
काये सम्रट का है युवक, तुम्हारा नहीं ।” - अधिकारपूवेक 
सम्राट बोला। 

युवक कुछ हँसा, फिर बोला--वह काये यथाथ्थतः शक्ति का 
है, प्रीकराज । 

“तुम मेरे साथ शक्ति तोलोगे, युवक !” अलिक्सुन्दर के 
गब को ठेस लग रह्दी थी । वद कुछ तन गया। 

“शक्ति तोलूँगा ?” अच्छा, उसकी वात फिर होगी, यवन- 
राज, इस समय केवल यद्द जानकर संतुष्ट दो जाऊँगा कि संसार 
क। बह विजेता जिसके चरणों पर पारस साम्राज्य लोटता है 

मेरा साधेक्य स्वीकार करेगा १” युवक ने पहट्ुवन्ध से लटकती 
असि की म्यान अपने पाँव से कुछ उछाल दी । 

अलिकसुन्दर कुछ क्रुद्ध हो उठा परन्तु संयत हो उसने 
पूछा--तुम कौन हो, युवक ? 

युवक तत्ज्ण बोल उठा--मैं हूँ मगधराज का शत्रु, एक 
स्वच्छन्द सामरिक । परन्तु इस्तकी बात फिर होगी । 

“तो सुनो युवक--संसार का वह विजेता जिसके चरणों पर 
(पारस साम्राज्य लोटता है? एक स्वच्छुन्द सामरिक का सा्धक्य 
स्वीकार न करेगा ।” शअलिकसुन्दर कुछ हँसा । 

रोषपूर्ण युवक ने अश्व का मुख फेर लिया। फिर अपने 
भाले को जोर से मुद्ठी में कस सीना तान कर उसने कहा-- 

“तो तुम भी सुनो, यवनराज । नन्द दारयवहु नहीं है और 
न उसके सामन्त आम्भी हैं। पौरव उसका अ्रन्तपाल होने की 
भी शक्ति नहीं रखता। मगध समुद्र है, प्रीस उसमें डूब जाएगा - 
बात पूरी होते न होते युवक ने घोड़े को एड़ लगा दी। 

अलिकसुन्दर तमक उठा | उसने सिल्यूकस और फ़िलिप्पस 
को चिल्ला कर कह्ा-पकड़ो, उस उहंड युवक को । 

फ़िलिप्पस तो पहली ही चोट में मूछित हो गया और 
सिल्यूकस के ऊपर जो युवक ने भाला मारा तो उप्तका टोप 
उसके भाले में आ अटका । विजयचिह भाले में अटकाप, भाले 
को ऊपर उठाए, टोप सूर्य की नई किरणों में चमकाता प्रीक 
स्कंघावार से क्षण भर में दूर जा युवक दृष्टिपय से ओमल हो गया। 


पक द्वौटे १३० 


फ़िलिप्पस को जब चेतना हुई उसकी शय्या के पास खड़े 
हो मलिनमुख यवनराज ने फ़िलिप्पस और सिल्यूकस को धीरे 
धीरे सावधान किया--यह युवक ज़ेन्द्रमस का ध्वंस कर भारत 
का सम्राट होगा। इससे सावधान रहना । 

दोनों सेनानायक चुपचाप सिर नीचा किए सुनते रहे। 

फ़िलिप्पस भारतीय प्रदेश का और सिल्यूकस हिन्दुकुश का 
शासक नियुक्त दो चुका था। केवल एक दिन पूर्व । 

मध्याह में स्वेद से सना अश्वारोही जब घने वन में पर्णकुटी 
के द्वार पर पहुँचा, एक ओजस्वी कृष्णकाय ब्राह्मण पीत यज्ञो- 
पबीत पहने वहाँ खड़ा था। अश्वारोद्दी ने प्रीक-टोप ब्राह्मण के 
चरणों में रख दिया। अद्भुत तेजस्वी उस चतुर गंभीर पुरुष के 
पीत नेन्न चमक उठे । 

सेना का आत्मविश्वास घट गया था। अलिकसुन्दर का 
उत्साहवधेन किसी काम न आया। सेना .को एकत्र कर उसने 
उपदेश दिया। 

उसने कष्टा--प्रीस के बीरो, दियानिसस, हिरैकिल्स और 
सेमिरेमिस जैसे विजेताओं से तुम्हारी विजय कहीं बढ़ कर है। 
पारस का साम्राज्य तुम्दारे कुछ द्वी आघातों से बेठ गया। 


सारा एशिया तुम्दारे चरणों में लोट रहा है। अब साहस क्यों 
खोते हो ९ 

उसने दम लिया। अपने प्रभाव को श्रोताओं के मुखमंडल 
पर पढ़ने का वह प्रयत्न करने लगा। वहाँ भय का साम्राज्य था । 

उस्रने फिर ललकारा-अब क्या शेष रहा । भारत की देहली 
पार कर चुके । हृदय पर आघात करना ग्रीक सैनिक जानता है। 

सैनिक चुप थे, मृतप्राय । 

अलिकसुन्दर ने फिर कहा-पालिबोशा बढ़ा ऋद्ध नगर हे | 
पारसपुर, शूषा, एकबताना उसके सामने कुछ नहीं। जेन्द्रमस के 
कोष में अपार धन है। 

किसी ने दबे स्वर में कह्दा--ओऔर उसकी सेना में अपार 
सैनिक । 

यवनराज के नेत्रों ने इस शत्रु को खोजा पर वह न मिला । 
सैनिक पू्बेबत निर्जीब बैठे रहे । 

धीरे धीरे उनका प्रिय सेनानायक पौरव का विजेता 
कोइनस उठा । 

उसने सम्राट को सम्बोधन कर फह्दा-सम्राट्‌, राजा के 
लिए मध्यम मार्ग प्रशस्त होता है। हमने संसार की विजय की । 
अब हमें लौटना उचित है। हमारी सेनाएँ क्वान्त हो चुकी हैं । 
उनके वल्ल-शस््र पुराने हो चुके । आत्मोय दूर पड़े हैँ। आपकी 
सेना अविजित है परन्तु दैव का प्रकोप उस पर पढ़े इससे पूववे 
ही लौट चलना उचित है । स्वदेश रद्द रह कर पुकार रद्दा हे । 

कोइनस के वक्तव्य के समाप्त होते ही सदस्नों सैनिकों की 
करतलध्वनि से दिशाएँ गूँल उठीं। दैवचिन्तकों ने सम्राट के 

मगधाभिमुख प्रस्यान को अशुभजनक बताया। सम्राट की प्रह- 
दशा विपरीत कही । 
अलिकसुन्दर अपने शिविरों को लौट गया। तीन दिनों तक 
उसने अन्न-जल न छुआ । परन्तु सैनिकों को टेक के सम्मुख 
उसे अपनी टेक छोड़नो पड़ी । उसने लौटने की आज्ञा दे दी । 
यवनसेना लौट पड़ी । 


रे 


राबो के दोनों ओर शक्तिशाली मालवों का संघराज्य फैला 
था। व्यास की ऊपरी धारा के पास आयुधजीवी क्षुद्रक निवास 
करते थे । दोनों संघराज्यों में घनी शत्रुता थी। परन्तु विदेशी 
शत्रु के समत्त उन्होंने अपना बैर भुला दिया। मिल कर उन्होंने 
प्रीकों का नाश कर देने की सोची । अपनी शत्रुता को भूल जाने 
के लिए दस सहस्र मालब युवतियों ने क्षुद्रकों को बरा और 
इतनी ही संख्या में क्षुद्॒क रमणियों ने मालवों का वरण किया। 

परन्तु निश्चित तिथि पर दोनों संघराज्यों को मिल जाने 
का अलिकसुन्दर ने अवकाश न दिया। खेतों में पौधे निराते 
मालव किसानों पर वह टूट पढ़ा और उनके प्रस्तुत नगरों को 
उसने नष्ट कर डाला। त्रह्मपुर के मनस्वी त्राह्मणों ने जब उसका 
सामना किया उसने उनसें से एक एक को सार डाला। 

आगे एक छोटा सा पुर था। उसके थोड़े से वीर नागरिकों 
ने दुर्गहाार बन्द कर दिया। अलिकसुन्द्र के ग्रीक उस॒ पर जा 

चढ़े। परन्तु इस छोटे से दुर्ग को लेना आसान न था। एक 
एक मालव स्वतन्त्रता का उपासक था, जान पर खेलने लगा। 

उनके शौये का सिक्का तीन बार भ्रीक सेना की पीठ पर बैठा। 
तीन बार बिदेशियों ने इस दुर्ग पर आक्रमण किया, तीन बार 
उन्हें मुँह की खानी पढ़ी । अलिकसुन्दर क्रोध और ग्लानि से भर 
गया। निसैनी से दुर्गप्राचीर पर चढ़ते कितने ही ग्रीक सेनिकों 
को रोषपूवक उसने नीचे फेंक दिया और उनके हाथ से निसेनी 
छीन वह स्वयं प्राचीर पर चढ़ गया। 

एक एक बाण का लक्ष्य था वह ग्रीक बीर, उस खुले प्राचीर 
के ऊपर । और एक आ लगा छःहत्था बाण। ताम्र-वर्म छिंद 
गया। करुद्ध भारतीय बाण ने प्रीक विजेता का रुधिर पी लिया। 

अलिकसुन्दर बाण को द्वाथ से पकड़े नीचे भीवर की ओर 
कूद पड़ा | बड़ी कठिन समस्या थी । सेना बाहर थी । हुगद्वार 
बन्द था । 

प्युकेस्तास दर्प के साथ निसेनी की सहायता से उछल कर 
प्राचीर पर जा चढ़ा। लियोनातस और एव्रिश्रस ने उसका 
अनुसरण किया । पलक मारते तीनों प्राचीर से नीचे भीतर की 
ओर कूद पढ़े । 

अलिकसुन्दर थोड़ी दूर पर एक वृक्त के नीचे गिरा था। 
अभी अभी शल्रुओं ने उसे देखा था और वे उसकी ओर दोड़ 
पड़े थे। प्युकेस्तास अलिकपुन्दर के ऊपर लेट गया और उसने 
ईलियन की लाई पवित्र ढाल से उसकी रक्षा की। इस्री समय 

लियोनावस सम्राट के पाश्वे में लेट गया। सम्राट की तो सत्वर 
स॒त्यु से रक्षा हुई परन्तु लियोनातस शत्रु की चोटों से चल बसा। 

इसी समय ग्रीक सेना ने दुर्ग का सिंहद्वार तोड़ दिया। 
बह उस ओर उमड़ चली जिस ओर क्रुद्ध नागरिक अलिकसुन्दर 
का अन्त किया चाहते थे और दुर्गगाल अपना वक्त खोले 
अपनी सेना से कह रहा था--आहत शज्लु को न मारो । जो उसे 
मारेगा पहले मुमे सारेगा । 

शज्लु मुग्ध थे उसकी इस वीरता पर। पर औदाये का पारि- 
तोषिक सदा कतज्ञता नहीं होती । प्युकेस्तास ने पीछे से बलपूर्थक 
तान कर जो भाला मारा वह दुर्गपाल के पृष्ठ देश को विदीण 
करता सम्मुख वक्ष में निकल आया। 

इसी समय ग्रीकवाहिनी दुर्गेसेना पर हट पढ़ी। उसने 
एक एक को तलवार के घाट उतार दिया। बालक, स्त्री, वृद्ध 
कोई न बचा। 

कुछ दिनों में अलिकसुन्दर का त्रण भर गया परन्तु शीघ्र 
बावेरु में वही उसका घातक बना। 

कहानी कल्पित है। ताया अन्तिओक नगर की एक 
विख्यात वेश्या थी। श्रीक कथाओं के अनुसार उसका अलेग्जुंडर 
पर बढ़ा प्रभाव था। कहते हैं कि उसी के इच्छानुसार ईरान के 
जगत्मसिद्ध नगर पर्सिपोलिस को ग्रीक विजेता ने जला ढाला। 
“थायस' नाम का सर्वांगसुंदर उपन्यास, जिस पर श्रनातोल फ्रांस ने 
नोबुल-पुरस्कार पाया था, ताया से ही संबंध रखता है। ताया उसकी 
नायिका है परन्तु उपन्यासकार अपनी इस कृति में शायद काल-दोष 
(298०॥॥०07 97 ) का दोषी द्वो गया है क्योंकि इसमें वर्णित 
कथा इतिहास की ताया के पाँच सी वर्ष पश्चात्‌ रोमक सम्रार्ों के 
राज्यकाल में खुलती है । ताया का विवाह शायद अलेग्जुंडर की 
मृत्यु के बाद तालेमी के पिता से हो गया था। आत्तैंकामा ईरानी 
राजकुमारी थी जिसका विवाद्द अलेग्जुंडर के सेनापति तालेमी से 
हुआ । तालेमी ने मिश्र के विख्यात तालेमी ( 7॥0]079 ) 
राजवंश की नींव डाली । निषध पव॑त हिन्दुकुश का प्राचीन नाम 
है जिसे श्रीक परोपनिसस ( 7?&/0]00905 ), पर-उप-निषद, 
कहते ये । चन्द्रगुप्त शायद जैन होकर दक्तिण श्रावण-बेलगोला की 
ओर चला गया था। समय--तृतीय शती ई. पू. । 

“फिर, प्रिये, फिर ९? 

“फिर विजयी ने नीति को भुला दिया, आयेपुत्र । ताया का 
मादक विभ्रम अब सैनिक के औदाय पर शासन कर रहा था। 
अलिकसुन्द्र का उन्नत शरीर उस अन्तिओक की वारवनिता 
की काम-यष्टि से कहीं छोटा हो चला था । पुरुष का चित्त कितना 
बश्य है, देव ९”? 

“सही, देवि, सत्य ही--जहाँ उम्रका इष्ट पिंड है। अच्छा 
फिर ९? 

“फिर ताया के विलास ने मानवता की कोख में अग्लिभांड 
उलट दिया। बबेरता का नग्न नृत्य होने लगा। विश्व का वह 
विख्यात नगर पारसपुर धाँय घाँय जल उठा । विल्लास के विशाल 
भवन, क्षयाष की संचित समृद्धि-सव उस तांडव में भस्म हो 
चले। ज्वाल-जिह्ला अनन्त नागों को भाति ललक ललक राज- 
प्रासखाद के कनक-पीत कलश-कंगूरों को चाटने लगी।” 

“और विजयी १” सम्राट ने कुतूहलपूवक पूछा । 

८०“ओऔर विजयी ९” विजयी अब विजयिनी का वन्दी था। दूर, 
नगर के मुख्य द्वार के ऊपर, प्राचीरों को विस्ठृत पीठ पर भल्ल 
का सहारा लिए वाम कर ताया के स्कंध पर डाल्ले वह मंत्र- 
मुग्ध-सा खड़ा था, कदाचित अग्नि-ज्वालाओं के पार सुदूर पूवे 
में गन्धार सीमा की ओर लौ लगाए, अथवा कौन जाने-- 
कदाबित उस विलासिनी द्वारा प्रस्तुत नव-विलास की वासना 
ज्ञगाए।”? 

“तो विजयी देखता था, प्रिये १” 

“विजयी देखता था; प्रिय, निर्मम निनमिेष नेत्रों से--वह 
दहन-कारये, वह घोर अप्रिकांड/ वह भयानक नरयज्ञ। और 
सुनता था वह आचे जन-कोलाइल, उस अवश्य-मरण का 
चीत्कार, उस संदत्री मृत्यु का उल्लसित हुंकार ।” 

सम्राट ने ललाट का रबेद पोंछ लिया। 

“वह देखता रहा, सुनता रहया”-सेलिउक की कन्या फिर 
कहने लगी--“परन्तु उसके नेत्रों में ताया बसी थी, कानों में 
ताया का सरस नाद भरा था । उसका दृष्टिपथ शून्य था, श्रवण- 
मार्ग भरा।”? 

“और ताया ९” 

« “और ताया ९! ताया की वह विश्वविमोहक मुसकान विक्ृत 
दो गई थी। उसका विद्ुप द्वास्य घृशित हो उठा था। उसने 
पूछा--'विजयी, उन लप्ों के उस पार देखते हो ९” 'देखता हूँ 

वाया, उन लपटों के उस पार देखता हूँ अनंतविल्ास-जनयित्रो 
मधुर-मानिनी ताया,--विजयी बोला ।” 

“रहने दो, विजयी, इस समय व्यसन का वह स्वप्न,' ताया 
बोली--“संहार का अन्त विलास नहीं विभूति है, ऐश्वये। बोलो, 
अलिकसुन्द्र, यशस्व्री फ़िलिप के एकमात्र वंशधर, तपस्वी अरस्तु 
के संवारे प्रीक, हरिकुल के स्वप्न, बोलो--उन मे घचुम्बी ज्वालाओं 
के पीछे क्‍या देखते हो ९! ताया ने उठती धूम्रराशि के मध्य 
लपकती लाल लपटों की ओर हाथ उठा दिया ।” 

“उन मेघचुम्बी ज्वालाओं के पोछे, ताया, मैं देखता हूँ एक 
नए जगत के प्राचीरों का प्रसार और सुनता हूँ उस पर ग्रीक 
सेनिकों के आक्रमण के आघात, फिर देखता हूँ विश्व का अन्तिम 
छोर, एक विपुल सागर का सिकता-तट और सुनता हूँ अबुधि से 
भी गंभीर ताया का अविराम स्वर! । ताया के उठे हाथ की ओर 
विजयी का हाथ स्वतः उठ गया ।? 

“मैंने धीरे से पिता से पूछा--पिता कया तुम भी वही 
देखते दो जो ताया और विजयी देखते हैं ? क्‍या सामने ग्रीकों 
की बबेरता पर पारसिकों की मानवता नहीं हँस रही है ९” 

“मेरे पिता ने धीरे धीरे कम्पित स्वर में कहा--'देलेन! 
मैं वह नहीं देखता । मैं देखता हूँ उन लपटों के पार विजयी के 
उस नए जगत के प्राचीरों के भीतर निकेता ( )::&00/ ) बंश 
की परम्परा का स्वप्न ।”? 

देलेन मर के वक्ष में अपना मुख छिपा लिया । उसकी 

पिंगल कुंचित केशराशि ने बिखर कर चन्द्रगुप्त का मुख-मंडल 
ढक लिया | विजित-विलज्ञित-सी चन्द्रमरीचियाँ ज्ञव्ध हो 
ज्ञितिज की ओट में फिसल पढ़ी । 


२ 


जब चाणक्य ने कमरे में प्रवेश किया सम्राज्ञी उसकी प्रतीक्षा 
में बेठी थी। सम्राज्ञी ने एक पग वढ़ कर अभिवादन किया। 
आचार्य ने उसके भुके मस्तक पर कर फेरते हुए आशीबोद 
दिया--सोभाग्यवती हो, देवि। तुम्हारे चक्रवर्ती तनय का शासन 
सावंभौम हो। 

बाहर पत्तियों का कलरव प्रारम्भ हो गया था | प्राची गगन 
के घुँधले गवाक्ष से उषा छिप छिप मा रही थी। बाहर 
आचार्य का अन्तेवाश्ली चन्द्रगुप्त का गुरु-भाई लोकक्तेम खड़ा 
कुछ सोच रहा था। भीतर सम्राज्ञी अभी अपने स्वर्णासन के 
संमीप खढ़ी द्वी थी कि बाहर सिंहद्वार पर प्रभात के घंटे बज 
उठे । वैतालिक ने प्रातः का ललित विरुद गाया । 

चाणक्य ने व्यात्रचर्म वाले अपने नित्य के आसन पर बेठते 
हुए सम्राज्ञी को वेठने का संकेत किया । 

फिर उसने पूछा-बेटी, क्‍या समाचार हे ? क्या चन्द्रगुप्त 
अब भी दुरूद्ट है ? 

“अभी उनकी थाह नहीं मिलती, आचाये। रह रह कर उन्हें 
औैसे कोई मार्मिक वेदना होती है, वे कराह उठते हैं । फिर मुझे 

बोलने से रोक देते हैं। ककश जगत को धिकारते हुए अन्तमुंख 
हो जाते हैं, सो जाते हैं ।” सम्राज्ञी बोली । 

५देखो, बेटी, चन्द्रगुप्त वीर होकर भी सदा का अब्रोध है। 
किसी के हाथों में रहकर ही वह उछलता है, कूदता है। पहले 
बह मेरे हाथों में था, अब तुम्दारे हाथों में है । मैंने उसे उत्तरा- 
पथ दिया तुम दक्षिणापथ दो ।” 

“आधचाय, मैं भरसक प्रयास करती हूँ परन्तु न जाने क्‍यों 
अब उनकी प्रवृत्ति उत्तरोत्तर निभ्नेन्थों की ओर भुकती जा रही 
है। मानवो पार्थिव शक्ति को वे क्षणिक, मिथ्या और हिंसा- 
जनित कहते हैं...” 

“सूखे !” चाणक्य सम्राज्ञी की बात काटता हुआ बोला-- 
“निर्वोध ! अभी अ्रान्ति बनी हुई है ।” . 

“देखा, बेटी, अभी भारतीय ग्रोकों से कई बातों में पीछे 
हैं।” आचाये ने फिर कहा -“भिखमंगों ने उन्हें पंगु बना 
रखा है।” 

“ऐश्वा क्‍यों कहते हैं, आच।ये ९ सम्राट का लोहा तो सारा 
एशिया मानता है। ग्रीकों के खन्न को घार तो वितस्ता के तट 
पर ही मुड़ गई थी। और क्या आपको वह क्षण स्मरण नहीं हैः 
जब भारतीय चोट से ग्रीकों का लाइल। फ़िलिप्पस धूल चाटने 
लगा था और जब्र सेल्यूकस-स्रा योद्धा अपना शिरखाण खो 
श्रीविद्दीन हो गया था १” मनस्विनी का गये अब पति के मान 
की रक्षा कर रहा था। 

“सदी, देवि, सही । पर मुमे उतने से अभिर्प्ति न होगी। 
मैं चाहूँगा कि भारतीय निषध की ऊँची दीवार को लाध ईरान 
और पश्चिमी संसार को रोंदता एथेन्स की व्यायामशालाओं में 
यवन वीरों को ललकारे।”? 

“वह शक्ति आचाय ही प्रदान कर सकते हैं।” सम्राज्ञी वोली । 

“जन, बेटी । अब आचाये के शब्दों में वह जादू न रहा, 
न रुसकी प्रतिज्ञाओं में वह हृढ़ता ही रही | वह आशा अब मृग- 
रृष्णा -सी जान पड़ती है। और चाणक्य मृगतृष्णाओं के पीछे 
नहीं दौड़ता ।? 

“फिर, आचाये ?” 

“फिर, आचाये का काय नहीं, बेटी, तुम्हारा है। आचार्य 
ने तुम्हें निषध-सुमेरु पर्यत उत्तर के प्रदेश दिए। अब तुम इसे 
दक्षिण सागर पर्यत प्रदेश दो ।” 

“मैं दूँ , आचाये, आपको १” 

“हाँ, हाँ, देवि. तुम दो, मुझे ।” 

“बह क्योंकर, आचाय ९” 

“बालक चन्द्रगुप्त के बच्चे कानों को ग्रीकों की वीरता और 
उनकी विजय-कथाओं से भर भर कऋर। उसमें नृशंस भावों को 
जगा जगा कर |”? 

“आचाये, आपके बताए पथ पर नेत्र मूँदे चली जा रही हूँ । 
आज की रात मैंने सम्राट से पारसपुर-दहन की आँखों देखी 
कथा कहीं ।” 

“ठोक । अब अगली रात ईरान की उप्र भ्रद्वितीय सुन्दरी 
राजकुमारी आत्तकामा और तालेमी के विवाह और मिश्र के 
राज्यप्रसर की कथा कहना ।? 

“जैसा आदेश, आचाये । परन्तु क्या आचाये का विश्वास है 
कि इन कथाओं से सम्राट का हृदय कठोर द्वो उठेगा १” 

“विश्वास ? पूरा। धीरे धीरे ये कथाएं उसके कानों से 
प्रवेश करेंगी । फिर नित्य उनके श्रवण से जब नृशंस्तता और 
मानव-हत्या उसे प्राकृतिक जँंचने लगेगी तब अभ्यास से दिखे 
भावों का उदय होगा और उनमें दक्षिण का सारा भारत डूब 
जाएगा। जाओ), बेटी, शक्ति भर यत्न करो ।” 

सम्राज्ञी के भवन से निकलते हुए आचार्य ने धीरे धीरे 
कहा--चन्द्रगुप्त अब किसी के वश का नहीं रहा । चाणक्य अच 
तुम्हारी वह सारे भारत की एकरच्छत्र-कामना फलवती न होगी। 


रे 


जगत के उस्र विस्मयकारक मौर्य राज्यप्रास्राद में चन्द्रगुप्त 
को सभा लगी थी। सब के बृहृदाकार रल्नज्नटित सिंद्दासन पर 
सम्राट और समाज्ञी ब्रैठे थे। सिंद्दासन के पीछे अनेक यवनियाँ 
चँवर मल रही थीं। स्वणंखचित श्रीवितान के नीचे सभा के 
स्तंभों पर हीरकों ओर मुक्ताओं के पत्तो बैदूयं और पन्ना की वेलों 
में रह रह कर जैसे हिल रद्दे थे। विशाल रत्नभांड सामने तीथ्थों 
के जल से भरे रखे थे। संसार के विख्यात रत्न सम्राट और 

सम्राज्ञी के मुकु्टो में चमक रहे थे। बाई' ओर कुछ दूर पर बैठा 
सेलिउक का ग्रीक राजदूत मेगस्थनीज् विश्वविभूति उस चन्द्रगुप्त 
के ऐश्बय को एकटक निहार रहा था। जब कभी सम्राज्ञी पर 
उसके नेत्र पड़ते गये से उसका मस्तक उन्नत हो जाता । 

धीरे धीरे विदेश के राज्यों और विजितों से आए उपायनों 
को स्वोकर करते हुए सम्राट ने प्रत्येक को उपयुक्त भेटें प्रदान 


कीं | फिर वह उठकर अन्तःपुर को चला । 
८ >८ > 


जेन साधु के उपदेश समाप्त होते ही चाणक्य ने प्रवेश 
क्रिया। उसके श्याम शरीर पर पीत पट दूमक रहा था। परन्तु 
उप्तका ललाट चिन्ता और क्रोध की रेखाओं से भर गया था। 
उसके होंठ फड़क रहे थे । 

उसके प्रवेश करते द्वी सम्राट उठ खड़ा हुआ चरण-स्पशे के 
अर्थ बद आचार्य की ओर बढ़ा । परन्तु चाणक्य ने उसे रोक 
दिया-- 

“तन, चन्द्रगुप्त, चाणक्य के चरणरपशे का अधिकार तुम्हें 
नहीं | चाणक्य क्लीव के स्पर्श से अपावन हो जाएगा। ओर 
यह क्षपणक: + 

सम्राट तमक उठा । उसने चाणक्य की बात पूरी न होने दी । 
वह बोला--गुरुदेव, जैन आचाय मानव-विभूति हैं । 

चाणक्य ने और भी परुष हो कहा--चन्द्रगुप्त, भारत की 
विभूतियाँ मिट चुकीं । अब उसका वक्ष क्षपणकों की लीलाभूमि है । 

फिर जैन आचाय की ओर हाथ उठा कर उसने कह्दा--भारत 
के सम्राट को कापुरुष बनाने वाला आचाय॑ उपाधिधारी क्षप- 
ण॒क आज साम्राज्य का बन्दी है। 

यकायक उसके इस निर्देश पर स्तम्भों के पीछे से निकल 
कुछ सैनिक जैन आचाय की ओर बढ़े । 

अपने इस अपमान पर चन्द्रगुप्त बढ़ा क्षुब्ध हुआ | उसके 
नेत्रों से चिनगारियाँ निकलने लगीं । 

एक पग आगे बढ़ वह बोला-आचाय, सम्राट के नाते मैं 
आपको राजप्राधाद से बाहर निकल जाने की आज्ञा देता हूँ । 

क्रोध की ज्वाला को भीतर ही दत्राते हुए चाणक्य ने अट्र- 
हास किया । 

फिर बढ बोला--चन्द्रगुप्त, यह विस्तृत साम्राज्य राजन्य की 
भुज्ञाओं से नहीं विप्र की मेघा से प्रादुभूत हुआ है--यह विशाल 
साम्राज्य--निषध-सुमेरु के शिखर से नमेदा की तलेटी तक। 

श्माम मुखमंडल पर श्वेत केशों की एकाध अलके हिल रही 
थीं। लम्बा श्वेत श्मश्रु करस्पश से कुछ ह्विल रहा था। 

अपनी अवमानना के विष के घूँट पीता हुआ चन्द्रगुप् 
नतमस्तक हो वेग से कमरे से बाहर निकल गया । किसी ने उसे 
न रोका । 

>८ है | 

सम्राज्षी ने जब्र उसे रात्रि के समय न पाया वह उद्विग्न हो 

उठी । परन्तु उसके अनन्त प्रयक्न से भी चन्द्रगुप्त का पता न चला । 

दो मास पश्चात चाणक्य के चरों ने उसे बताया चन्द्रगुप्त 
की आकृति का एक जैन भिज्षु नमंदा के पार उतर दक्षिण की 
ओर चला गया। 

चाणक्य की परुष चेष्टा ओर भी विक्ृृत हो गई। सम्मुख 
फलक पर रखे साम्राज्य के मानपत्र के उसने टुकड़े टुकड़े कर 
डाले। उसी क्षण वह कुटी स्रे बाहर निकल गया ओर कुछ ही 
दिनों में वह राजगिर के मह्दाकान्तार में जा घुसा । 


॥४380 
व शनि व्जा 


असन्धिमित्रा की झृत्यु के बाद प्रियदर्शा अशोक ने 
वृद्धावस्था में तिध्यरक्षिता नाम की एक असाधारण सुन्द्री से 
विवाद किया। खंजन-से नेत्रवाले सपत्नी-पुत्र कुणाल के प्रति 
ति्यरक्षिता के हृदय में प्रेमवासन। जगो। परन्तु साधु-प्रकृति कुशाल 
पुएयात्मा बना रहा । जब तिप्यरक्षिता की दुरभिसन्धि न फली 
तब उसने अशोक से कुणाल की मंत्रिपरिषत्‌ के प्रति आज्ञा। 
भिजवाई कि वे कुणाल के दोनों नेत्र निकाल कर भेज दें। 
कुणाल उस समय तक्तशिला का मीयंशासक ( १08/०7५ ) 
था | समय--तौसरी शती ई. पू. । 

समरविमुख प्रियदर्शी ने धरम विजय की ठानी | धर्ममहामात्र 
साम्राज्य में धमंप्रसार करने लगे । चुनार की पेतश्रेणी से प्रसूत 
स्तंभों पर धर्म-आचार खुद गए। इन चमकते प्रस्तर स्थागुओं 
ने विजित के कोने कोने में धर्म की ध्वनि पहुँचाई। शिलाखंडों 
ने जनसमूहों को अहिंसा और शील के उपदेश किए। उपदेशक 
विजित से बाहर अन्तों में जा पहुँचे, उनसे भी दूर अफ्रीका, 
यूरोप, एशिया में उमड़ पड़े। चीन, खुत्तन, स्वरणभूमि, सिंहल 
बुद्ध की प्रम-भावना से प्रेरित हो उठे । राजपथों पर फलों से 
लदे छाया.बृक्त खड़े हुए, कूप ख़ुद गए। देश-विदेश में नर 
और पशु के चिकित्सालय औषधबितरण करने लगे। अशोक 
के प्रासाद में भी एक पौधा लगा। 

८ > है 

यौवन ने उसे विशेष हरा कर दिया। वसन्त उसे निद्य नए 
साधनों से पनपाने लगा । अशोक लोकाराधन में व्यस्त रहता । 
उसे बैराग्य से स्नेह हुआ । संघ-परिवार राजसभा में उसड़ 
पड़ा। तिथ्यरक्षिता की ओर उसे देखने का अवकाश न था। 


५८८ संघर्ष 


कुणाल के नेत्र वास्तव में खंजन से थे, चंचल, अस्थिर | 
किसी अद्भुत अख्ज की भाति वे सद्यः्परिणीता तिध्यरक्षिता के 
हृदय में सहसा प्रवेश कर चारों ओर तीत्रता से चुभने लगते। 
सद्यःपरिणीता विकल हो उठी । उसने एक दिन अपना प्रस्ताव 
कुणाल से कह डाला | धर्मभीरु कुणाल घबड़ा उठा। वह उस 
घृशित प्रस्ताव से, घृणित प्रासाद से, घृणित नगर से भागा-- 
उदीचि की ओर, तक्षशिला की शरण में जहाँ का वह शासक 
मनोनीत हो चुका था। « 


६ २९ ९ 


तिध्यरक्षिता का मोहन वृद्ध सम्राट पर चल गया। अपने 
ही तनय के जीवन पर दुबल्न प्रणयी ने प्रबल आघात किया-- 
मर्मान्‍्तक । जब उसने पत्न पर अपनी मुद्रा अंकित की तिष्यरत्षिता 
हँसी--व्यंग्य और शक्ति से । फिर रोई । शत्रु के हृदय में कुणाल 
के लिए विशिष्ट स्थान था। पिता रूप का दास था, सौन्दर्य 
का बन्दी । 

८ >् अर 

राज्यपरिषत्‌ ने तक्तशिला में कुमार के सम्मुख वह मुद्रांकित 

शासन रख दिया । वह उसका अन्तिम शासन-पठन था। कुणाल 


के नेत्र एक बार चमक कर ज्योतिद्दीन द्वो गए। 
हा हा है 


अ्रप्निय द्शों १८९ 


तिष्यरज्षिता ने उन नेत्रों को चूमा फिर उसने उन्हें अपने 

ज्योतिह्दीन कोटरों में रख लिया । 
>८ > | 

प्रियदर्शी की एक ओरे नेत्रहोन युवा खड़ा था, दूखरी ओर 
नेत्रह्ीन युवती । दोनों सौन्दर्य को मूर्ति थे । ईषत द्वास्य से उनके 
होंठ कुछ बिलग हो रहे थे। अशोक के मुँदे नेत्र रह रह कर 
हिल उठते थे ओर जब वे हिलते थे उनसे वारिधारा बह 
चलती थी । +े 

अशोक ने धीरे घीरे कह्दा -प्रियदर्शो, तू अग्रियदर्शी है. । 


